



SURAH AL-FATH 

Surah Kemenangan 

(Madaniyah) 



JUMLAH 

AYAT 




Yang Maha Penyayang dan Maha Pengasih 


(Kumpulan ayat-ayat 1 - 17) 




" Sesungguhnya Kami telah mengurniakan kepadamu satu 
kemenangan yang amat nyata(l). Agar Allah 
mengampunkan dosa-dosa engkau yang telah lalu dan dosa- 
dosa engkau yang kemudian dan menyempurnakan ni'mat- 
Nya kepadamu dan memberi hidayat kepadamu ke jalan 
yang iurus(2). Dan agar Allah memberi pertolongan yang 
kuat kepadamu(3). Dialah yang telah menurunkan 
ketenteraman di dalam hati orang-orang yang beriman 
supaya bertambah kuat keimanan mereka di samping 
keimanan yang telah sedia ada. Ailah memiiiki tentera- 
tentera langit dan bumi, dan Allah Maha Mengetahui dan 
Maha Bijaksana(4). Agar Dia memasukkan orang-orang 
Mu f min lelaki dan perempuan ke dalam Syurga yang 
mengalir di bawahnya sungai-sungai di mana mereka hidup 
kekal abadi dan agar Dia mengampunkan kesalahan- 
kesalahan mereka. Dan balasan sedemikian adalah satu 
kemenangan yang amat besar di sisi Allah(5). Dan agar Dia 
mengazabkan orang-orang Munafiqin lelaki dan perempuan 
dan orang-orang Musyrikin lelaki dan perempuan yang 
menaruh sangkaan yang buruk terhadap Allah. Mereka akan 
ditimpa lingkaran malapetaka yang buruk , dan Allah telah 
murka dan mengutuk mereka dan menyediakan Neraka 
Jahannam untuk mereka , dan itulah seburuk-buruk tempat 
kembali(6). Dan Allah memiliki tentera-tentera langit dan 
bumi dan Allah adalah Maha Perkasa dan Maha Bijaksana(7). 
Sesungguhnya Kami telah mengutuskan engkau sebagai 
saksi dan sebagai penyampai berita gembira dan pemberi 
amaran (8). Agar kamu beriman kepada Allah dan Rasul-Nya 
dan agar kamu memulia dan membesarkan-Nya dan agar 
kamu mentasbihkan-Nya pagi dan petang. "(9). 

" Sesungguhnya orang-orang yang berjanji setia denganmu 
adalah sebenarnya mereka berjanji setia dengan Allah . 
Tangan kesetiaan Allah di atas tangan mereka. Barang siapa 
yang memungkiri janji setia , maka sesungguhnya ia 
menimpakan akibat kemungkirannya ke atas dirinya sendiri i 
dan barang siapa yang menyempurnakan janji setianya 
kepada Allah , maka Allah akan mengurniakan-nya pahala 


yang amat besar(IO). Orang-orang Arab Badwi yang 
ponteng (dari berperang) akan berkata kepadamu: Kami 
telah dihalangi kesibukan menguruskan harta benda dan 
anak isteri kami . Oleh itu pohonkanlah keampunan Allah 
kepada kami. Mereka menyata dengan lidah mereka apa 
yang tidak ada di dalam hati mereka. Katakanlah: Siapakah 
yang memiliki kuasa yang dapat melindungi kamu dari 
kehendak Allah jika Dia hendak menimpakan sesuatu 
mudharat ke atas kamu atau hendak memberikan sesuatu 
manfa'at kepada kamu? Bahkan Allah mengetahui segala 
apa yang dilakukan kamu(11). Bahkan kamu telah 
menyangka bahawa Rasul dan orang-orang Mu'min tidak 
akan kembali lagi kepada anak isteri mereka untuk selama- 
lamanya. Sangkaan itulah yang dihiaskan syaitan di dalam 
hati kamu dan kamu telah menaruh sangkaan yang buruk. 
Dan , kamu telah menjadi satu kaum yang tandus binasa(12). 
Dan barang siapa yang tidak beriman kepada Allah dan 
Rasul-Nya, maka sesungguhnya Kami telah menyediakan 
Neraka yang bernyala-nyala untuk orang-orang kafir(13). 
Dan Allah memiliki langit dan bumi. Dia mengampunkan 
siapa yang dikehendaki-Nya dan mengazabkan siapa yang 
dikehendaki-Nya , dan Aliah Maha Pengampun dan Maha 
Pengasih(14). Orang-orang yang ponteng itu akan berkata 
ketika kamu pergi untuk mengambil rampasan-rampasan 
perang: Biarlah kami ikut pergi bersama kamu. Mereka 
hendak mengubahkan ketetapan-ketetapan Aliah. 
Katakanlah: Kamu tidak akan dibenarkan mengikut kami. 
Demikianlah Allah telah menetapkan keputusan-Nya 
sebelum ini. Mereka akan berkata: Sebenarnya kamu 
dengkikan kami. Sebenarnya mereka tidak faham melainkan 
hanya sedikit sahaja(15). Katakanlah kepada orang-orang 
Arab Badwi yang ponteng itu: Kamu akan diseru 
menghadapi satu kaum yang amat kuat supaya kamu 
memerangi mereka hingga mereka menyerah kalah. Jika 
kamu mematuhi (seruan ini) nescaya Allah mengurniakan 
kepada kamu pahala yang baik, dan jika kamu berpaling 
sebagaimana kamu telah berpaling sebelum ini nescaya Allah 
akan mengazabkan kamu dengan 'azab yang amat 
pedih(16). Tidak menjadi kesalahan kepada orang yang buta, 
tidak menjadi kesalahan kepada orang yang pincang dan 
tidak menjadi kesalahan kepada orang yang sakit (apabila 
mereka tidak ikut berperang). Dan barang siapa yang 
ta'atkan Allah dan Rasul-Nya nescaya Allah memasukkan 
mereka ke dalam Syurga yang mengalir di bawahnya sungai- 
sungai, dan barang siapa yang berpaling nescaya Allah akan 
mengazabkannya dengan 'azab yang amat pedih, "(i 7). 

(Latar belakang dan pokok pembicaraan) 

Surah ini ialah Surah Madaniyah. la diturunkan 
dalam tahun yang keenam Hijrah selepas Perjanjian 
Hudaybiyah. la memperkatakan peristiwa yang amat 
penting ini dan suasana-suasana yang 
melingkunginya. Ia menggambarkan keadaan 
masyarakat Islam dan keadaan di sekitar mereka pada 
masa itu. Jarak waktu di antara turunnya surah ini 
dengan turunnya Surah Muhammad yang 
mendahuluinya dalam tertib mushaf adalah kira-kira 
tiga tahun. Dalam masa itu perubahan-perubahan 
penting telah berlaku dalam masyarakat Islam di 
Madinah, iaitu perubahan-perubahan sikap mereka 
dan sikap penentang-penentang mereka, dan yang 
lebih penting ialah perubahan keadaan jiwa dan corak 
keimanan mereka, juga kejujuran mereka mematuhi 
cara hidup beriman dengan kefahaman yang matang 
dan mendalam. 

Sebelum kita memperkatakan surah ini dan 
suasana-suasananya serta maksud-maksudnya, 
eloklah kita ikuti gambaran peristiwa yang kerananya 
diturunkan ayat ini supaya kita dapat hidup dalam 
suasana yang dihayati oleh orang-orang Islam yang 
menerima surah ini. 

Rasulullah s.a.w. telah diberi mimpi bahawa beliau 
bersama orang-orang Islam akan memasuki negeri 
Makkah dengan kepala bercukur atau bergunting. 
Kaum Musyrikin telah menegah mereka memasuki 
Makkah sejak mereka berhijrah. Dan tegahan itu terus 
berlaku sehingga di dalam Bulan-bulan Haram yang 
dimuliakan oleh seluruh orang Arab di zaman 
jahiliyah. Di dalam bulan-bulan ini mereka semua 
biasanya meletakkan senjata dan menganggapkan 
peperangan dan perbuatan menghalangkan orang 
lain dari Masjidil-Haram di dalam bulan-bulan itu 
sebagai satu kesalahan yang besar. Sehingga pihak- 
pihak yang menuntut bela pun dapat berkumpul 
dengan damai di bawah naungan kesucian Tanah 
Haram ini. Apabila seorang bertemu dengan 
pembunuh bapanya atau saudaranya ia tidak akan 
mengangkat pedang membunuhnya dan tidak akan 
menghalangkannya dari memasuki Baitui-Haram. 
Tetapi sekarang mereka telah melanggar adat resam 
yang kukuh itu, mereka telah menghalangkan 
Rasulullah s.a.w. dan orang-orang Islam yang ada 
bersamanya dari memasuki Makkah sepanjang enam 
tahun selepas Hijrah dan sehingga kepada tahun yang 
keenam, iaitu tahun beliau mendapat mimpi ini. 
Beliau telah menceritakan mimpinya itu kepada 
sahabat-sahabatnya dan mereka telah menerimanya 
dengan penuh gembira. 

Peristiwa Hudaybiyah Dan Perjanjiannya 

Riwayat Ibn Hisyam mengenai peristiwa-peristiwa 
Hudaybiyah merupakan sumber yang paling lengkap 
yang dipegang kami. Riwayat ini pada keseluruhannya 
secucuk dengan riwayat al-Bukhari, riwayat al-Imam 
Ahmad dan dengan saringan yang dibuat oleh ibn 
Hazm di dalam dan dengan riwayat- 

riwayat yang lain dari mereka. 

Ujar Ibn !shaq: Kemudian Rasulullah s.a.w. menetap 
di Madinah pada bulan Ramadhan dan bulan Syawal 
(selepas Peperangan Bani al-Mustaliq dan peristiwa 
fitnah terhadap Siti 'Aisyah r.'anha yang berlaku 
kemudiannya). Kemudian beliau keluar untuk 
mengerjakan umrah di dalam bulan Zulkaedah tanpa 
berniat hendak berperang. Beliau telah mengarah 
orang-orang Arab dan orang-orang Badwi yang 
tinggal di sekelilingnya supaya keluar bersama beliau, 
kerana beliau merasa bimbang orang-orang Quraysy 
akan, menentang beliau dengan peperangan atau 
menghalangkannya dari Baitullah. Ramai orang-orang 
Arab Badwi berlengah-lengah untuk menyambut 
seruan beliau itu, lalu beliau pun keluar dengan 
orang-orang Muhajirin dan Ansar dan orang-orang 
Arab yang turut bersama dengannya. Beliau 
membawa bersamanya unta-unta korban dan 
berihram untuk mengerjakan umrah supaya orang- 


orang Makkah tidak memeranginya dan supaya 
mereka tahu bahawa maksud kedatangan beliau ialah 
untuk mengunjungi Baitullah dan memuliakannya. 

Kata ibn lshaq: Adalah Jabir ibn Abdullah, menurut 
cerita yang sampai kepadaku telah berkata: Kami para 
sahabat yang menyaksikan Perjanjian Hudaybiyah itu 
adalah seramai seribu empat ratus orang, kata az- 
Zuhri: Rasulullah s.a.w. keluar dan apabila beliau 
sampai di Asfan, 1 beliau telah ditemui oleh Bisyr ibn 
Sufyan al-Ka'bi. la berkata: "Wahai Rasulullah! Kaum 
Quraysy telah mendapat berita kedatangan anda ke 
mari dan mereka telah keluar bersama-sama semua 
perempuan mereka, sama ada yang tidak beranak 
atau yang beranak, dan mereka telah memakai kulit- 
kulit harimau dan turun di Tuwa. Mereka telah 
bersumpah dengan nama Allah bahawa anda tidak 
akan dapat memasuki Makkah. Khalid ibn al-Walid 
mengetuai angkatan berkuda mereka dan mereka 
telah membawa angkatan ini ke Kura'il-ghamim." 2 
Kata rawi: Lalu Rasulullah pun bersabda: "Kasihan 
orang Quraysy ini! Mereka telah dimusnahkan oleh 
peperangan. Apakah yang memberatkan mereka jika 
mereka bebaskan di antara aku dengan semua orang 
Arab? Jika orang-orang Arab itu memandang aku 
benar, maka itu adalah kemahuan mereka. Dan jika 
Allah menolong aku menguasai mereka, mereka 
boleh masuk Islam beramai-ramai. Dan jika mereka 
tidak mahu berbuat begitu, mereka boleh berperang 
kerana mereka mempunyai kekuatan. Apa fikiran 
orang-orang Quraysy? Demi Allah aku akan terus 
berjuang untuk agama yang Allah utuskan aku supaya 
mengembangkannya sehingga Allah menzahirkannya 
atau leherku ini bercerai (mati dibunuh)." Kemudian 
beliau bersabda: "Siapa yang boleh membawa kita 
keluar dari sini mengikut satu jalan yang lain dari jalan 
yang akan dituju mereka (angkatan Quraysy)?" 

Kata Ibn lshaq: Aku telah diceritakan oleh Abdullah 
ibn Abu Bakr bahawa ada seorang lelaki dari Bani 
Aslam berkata: ''Saya boleh bawa keluar, wahai 
Rasulullah." Katanya: Lalu lelaki itu pun membawa 
mereka menempuh satu jalan yang sukar dan 
berbatu-batu di celah lorong-lorong bukit. Apabila 
mereka keluar dari jalan itu dengan susah payah dan 
sampai ke satu kawasan tanah datar di penghabisan 
wadi, Rasulullah s.a.w. pun bersabda: "Ucapkanlah: 

4JI 4JU| 

"Kami pohon keampunan dari Allah dan kami bertaubat 
kepada-Nya. " 

Lalu mereka pun mengucapkan do'a itu. Kemudian 
beliau bersabda: "Demi Allah itulah do'a minta 


1 (oU*~p) Satu tempat yang terletak di antara Makkah dan 
Madinah sejauh dua marhalah dari Makkah. 

2 AjS\ Nama sebuah kampung di hadapan 'Asfan sejauh 
8 batu . 

ampun yang dikemukakan kepada Bani Israel tetapi 
mereka enggan mengucapkannya." 3 

Kata Ibn Syihab az-Zuhri: Kemudian Rasulullah 
s.a.w. menyuruh mereka dengan sabdanya: Ikutlah 
jalan sebelah kanan di antara dua belakang al- 
Hamdh 4 iaitu jalan yang menuju kepada Thaniyatul- 
Murar tempat perhentian di Hudaybiyah 5 di sebelah 
bawah Makkah. Kata rawi: Lalu tentera itu berjalan 
mengikut jalan itu dan apabila angkatan tentera 
berkuda Quraysy melihat kepulan-kepulan debu, 
tentera Rasulullah s.a.w. telah mengambil jalan yang 
lain dari jalan mereka, mereka pun dengan segera 
berlari mendapatkan kaum Quraysy. Rasulullah s.a.w. 
keluar dan apabila beliau mengambil jalan Thaniyatul- 
Murar tiba-tiba untanya melutut, lalu mereka berkata: 
"Unta ini tidak mahu berjalan lagi." Jawab Rasulullah 
s.a.w: "Bukan dia tidak mahu berjalan. Ini bukan 
tabi'atnya, tetapi dia ditahan oleh kuasa yang 
menahan gajah (tentera Abrahah) dari masuk 
Makkah. Pada hari ini apa sahaja yang dipinta kaum 
Quraysy kepadaku yang bertujuan memelihara 
hubungan kekeluargaan, aku akan memberikannya 
kepada mereka." (Menurut riwayat ai-Bukhari: "Demi 
Allah, apa sahaja cadangan, mereka yang bertujuan 
menghormati kesucian-kesucian' Allah Ta'ala, aku 
akan memberikannya kepada mereka"). Kemudian 
beliau bersabda kepada mereka: "Turunlah di sini!" 
Lalu seorang dari mereka berkata: "Wahai Rasulullah: 
Wadi ini tidak ada air untuk dijadikan tempat 
berhenti." Lalu beliau mengeluarkan sebilah anak 
panah dari, tabungnya dan memberikannya kepada 
seorang sahabatnya. Maka orang tersebut pun turun 
di salah satu lubang takungan di situ, lalu memacak 
lubang itu dengan anak panah itu, tiba-tiba air pun 
memancut keluar. 

Setelah Rasulullah s.a.w. berehat, tiba-tiba datang 
Budayl ibn Warqa' al-Khuza'i bersama beberapa 
orang dari suku Khuza'at. Mereka bercakap dengan 
beliau dan menanyakan tujuan kedatangannya. Lalu 
beliau menceritakan kepada mereka bahawa^ tujuan 
kedatangannya bukan untuk berperang, tetapi untuk 
mengunjungi Baitullah dan menghormati 
kesuciannya. Kemudian beliau berkata kepada mereka 
seperti apa yang telah dikatakannya kepada Bisyr ibn 
Sufyan sebelum ini. Lalu mereka pulang mendapatkan 
kaum Quraysy dan berkata kepada mereka: "Wahai 
kaum Quraysy! Kamu bertindak gopoh terhadap 
Muhammad. Sesungguhnya Muhammad bukannya 
datang untuk berperang, bahkan dia datang untuk 
mengunjungi Baitullah." Tetapi orang-orang Quraysy 
menuduh mereka dan mencabar mereka, dan 


3 Rasulullah sa.w. memberi isyarat kepada satu cerita di dalam 
Al~Qur’an : ^ Li^ 4^ 

jj ijd* cJ cia . 


4 Nama tempat( { yi<J~\)' 

5 Sebuah kampung sejauh satu marhalah dari Makkah. 


berkata: "Walaupun dia datang bukan dengan 
maksud hendak berperang, namun demi Allah 
mereka tidak boleh memasuki Makkah secara 
kekerasan selama-lamanya supaya kita tidak menjadi 
buah mulut kepada sekalian orang Arab." 

Suku Khuza'at ini merupakan satu suku yang baik 
dan bercakap benar dan ikhlas dengan Rasulullah 
s.a.w. sama ada mereka telah memeluk Islam atau 
masih berada dalam golongan Musyrikin. Mereka 
tidak menyembunyikan sesuatu apa pun yang ada di 
Makkah kepada beliau. Kemudian kaum Quraysy 
mengirim utusannya kepada Rasulullah s.a.w., iaitu 
Mukraz ibn Hafs ibn al-Akhyaf saudara Bani 'Amir ibn 
Lu'ai. Apabila beliau melihat Mukraz . datang 
kepadanya beliau terus bersabda, "Orang ini tidak 
boleh dipercayai." Apabila ia sampai ke tempat 
Rasulullah s.a.w. dan sahabatnya dan bercakap-cakap 
dengannya, beliau pun menerangkan kepadanya 
sebagaimana yang telah diterangkan kepada Budayl 
dan rakan-rakannya. Kemudian Mukraz kembali 
mendapatkan kaum Quraysy dan menceritakan 
kepada mereka apa yang telah diterangkan oleh 
Rasulullah s.a.w. kepadanya. Kemudian kaum Quraysy 
menghantar al-Hulays ibn 'Algamah atau Ibn Zaban 
untuk menemui beliau. Ketika itu al-Hulays menjadi 
penghulu suku-suku yang tinggal di Hubsyi dan dia 
juga salah seorang dari Bani al-Harith ibn Abdu Manat 
ibn Kinanah. Apabila Rasulullah s.a.w. melihat al- 
Hulays beliau bersabda: "Orang ini dari kaum yang 
banyak beribadat. Oleh itu, bawalah unta-unta 
korban itu di hadapannya supaya ia melihatnya. 
Sebaik sahaja al-Hulays melihat unta-unta korban itu 
yang kelihatan berkalung dan bulu-bulunya gugur 
kerana terlalu lama tertahan, ia pun terus pulang 
sebelum sempat menemui Rasulullah s.a.w. kerana 
terharu dengan pemandangan yang dilihatnya, la 
pulang mendapatkan kaum Quraysy dan 
menceritakan kepada mereka segala apa yang 
dilihatnya. Mereka berkata kepadanya: "Duduklah! 
Engkau orang Arab Badwi, engkau tidak tahu apa- 

apa." 

Kata ibn lshaq: Aku telah diceritakan oleh Abduliah 
ibn Abu Bakr bahawa al-Hulays sangat marah 
mendengar perkataan itu dan terus menjawab, 
"Wahai kaum Quraysy! Demi Allah, bukan tujuan 
kami bersetuju mengadakan perjanjian setia dengan 
kamu, bukan ini tujuan kami berikat dengan kamu. 
Adakah patut ditahan orang yang datang untuk 
mengunjungi dan menghormati Baitullah? Demi 
nyawa al-Hulays di tangan Allah, sama ada kaum 
kamu membenarkan Muhammad menyempurnakan 
tujuan kedatangannya atau aku bersama dengan 
semua suku-suku yang tinggal di Hubsyi akan keluar 
serentak dari Makkah. Kata rawi: Orang-orang 
Quraysy pun berkata kepada al-Hulays, "Sabar! 
Jangan buat apa-apa kepada kami, wahai al-Hulays, 
sehingga kami dapat membuat keputusan yang 
memuaskan hati kami sekalian." 

Kata az-Zuhri: Kemudian kaum Quraysy menghantar 
'Urwah ibn Mas'ud al-Thaqafi menemui Rasulullah 
s.a.w. Dia berkata^, kepada mereka: "Wahai kaum 
Quraysy! Aku telah melihat nasib yang diterima oleh 
utusan-utusan yang telah kamu utuskan mereka 
kepada Muhammad apabila mereka pulang 
mendapatkan kamu. Kamu memarahi mereka dan 
mengeluarkan kata-kata yang kesat. Kamu tahu 
bahawa kamu adalah bapa dan aku hanya anak 
(keturunannya dari sebelah ibunya bersambung 
dengan Bani 'Abdu Syams). Aku telah mendengar 
kesusahan yang telah menimpa kamu, lalu aku 
kumpulkan mana-mana kaumku yang patuh 
kepadaku kemudian aku datang kepada kamu untuk 
menolong kamu dengan diriku sendiri." Jawab 
mereka: "Apa yang engkau kata itu adalah benar dan 
engkau adalah seorang yang bersih di sisi kami." Lalu 
ia pun keluar untuk menemui Rasulullah s.a.w. 
Apabila sampai di hadapan beliau dia terus berkata: 
"Apakah anda mengumpulkan berbagai-bagai jenis 
manusia ini dan membawa mereka ke tengah-tengah 
anak buah anda sendiri untuk menghancurkan 
mereka? Sekarang semua kaum Quraysy telah keluar 
membawa bersama mereka sekalian perempuan 
mereka sama ada yang tidak beranak atau yang 
beranak. Mereka telah memakai kulit-kulit harimau 
dan bersumpah dengan nama Allah bahawa mereka 
tidak akan membenarkan anda memasuki Makkah 
dengan kekerasan. Demi Allah, saya nampak mereka 
ini semua akan lari meninggalkan anda besok." Kata 
rawi: Ketika itu Abu Bakr duduk di belakang 
Rasulullah s.a.w., lalu dia membantah kata-kata 6 
'Urwah itu dan berkata: "Apakah kami akan 
tergamak meninggalkan beliau besok?" 'Urwah terus 
bertanya: "Wahai Muhammad! Siapakah orang ini?" 
Jawab beliau: "Inilah anak Abu Quhafah." Kata 
'Urwah, "Demi Allah, jika tidak kerana budimu 
kepadaku nescaya aku akan balaskan engkau kerana 
perkataanmu itu." Kata rawi: Kemudian 'Urwah 
memegang janggut Rasulullah s.a.w. ketika bercakap 
dengannya. Kata rawi: Ketika itu al-Mughirah ibn 
Syu'bah berdiri di atas kepala Rasulullah s.a.w. Kata 
rawi: Al-Mughirah memukul tangan 'Urwah apabila ia 
memegang janggut Rasulullah s.a.w. dan berkata: 
"Jauhkan tanganmu dari muka Rasulullah s.a.w.!" 
Kata rawi: 'Urwah menjawab, "Celaka engkau! 
Alangkah kasarnya engkau!" Kata rawi: Rasulullah 
s.a.w. tersenyum dan 'Urwah bertanya: "Wahai 
Muhammad! Siapakah orang ini?" Jawab beliau: 
"Inilah anak saudaramu al-Mughirah ibn Syu'bah." 
Lalu 'Urwah pun berkata: "Wahai orang yang tidak 
boleh dipercayai! Tidakkah baru semalam aku basuh 
kesalahanmu?" 

Kata Ibn Hisyam: Tujuan 'Urwah berkata begitu 
untuk menyindir bahawa al-Mughirah sebelum 
memeluk Islam telah membunuh tiga beias orang dari 


6 Di dalam riwayat ini terdapat kata-kata Abu Bakr yang kami 

merasa tidak logik keluar dari mulut beliau yang terkenal 
beradab sopan dan baik tutur katanya. 


Bani Malik ibn Thaqif, sehingga menimbulkan 
peperangan di antara dua suku Thaqif iaitu suku 
Malik keluarga yang terbunuh dan suku at-Ahlaf 
keluarga al-Mughirah, dan 'Urwahlah yang telah 
membayar tiga belas diat bagi pihak al-Mughirah 
kepada keluarga yang terbunuh, dan dengan bayaran 
ini selesailah pertikaian itu. 

Kata Ibn lshaq: Kata az-Zuhri: Lalu Rasulullah s.a.w. 
menerangkan kepada 'Urwah, sebagaimana beliau 
telah menerangkan kepada sahabat-sahabatnya yang 
telah lepas. Beliau memberitahu kepadanya bahawa 
maksud kedatangan beliau bukanlah untuk 
berperang. Selepas itu ia pun meninggalkan 
Rasulullah setelah melihat bagaimana setia dan 
hormatnya, sahabat-sahabat beliau terhadapnya 
sehingga beliau mengambil wudhu' mereka pun terus 
mengambil wudhu', dan bagaimana mereka berebut- 
rebut menyambut ludahnya apabila beliau meludah, 
dan berebut-rebut mengambil rambutnya apabila 
gugur dari kepalanya. 'Uiwah pulang mendapatkan 
kaum Quraysy dan berkata kepada mereka: "Wahai 
kaum Quraysy! Aku pernah menemui Kisra (raja Parsi) 
yang memerintah kerajaannya dan Qaisar (raja Rom) 
yang memerintah kerajaannya dan al-Najasi (raja 
Habsyah) yang memerintah kerajaannya, tetapi aku 
tidak pernah melihat seorang raja pada mana-mana 
kaum seperti Muhammad di kalangan sahabat- 
sahabatnya. Aku dapati mereka sama sekali tidak 
akan menyerahkan Muhammad kepada sesiapa pun. 
Oleh itu, fikirlah baik-baik." 

Kata Ibn lshaq: Kami telah diceritakan oleh 
setengah-setengah Ahli Ilmu bahawa Rasulullah s.a.w. 
telah memanggil Khirasy ibn Umaiyah al-Khuza'i dan 
mengirimkannya sebagai utusan kepada kaum 
Quraysy di Makkah. Beliau menyuruhnya 
menunggang unta kepunyaannya yang bernama ath- 
Tha'lab untuk menyampaikan kepada pembesar- 
pembesar Quraysy maksud kedatangannya. Tiba-tiba 
mereka menyembelih unta Rasulullah s.a.w. itu dan 
cuba membunuh Khirasy tetapi ditahan oleh orang 
Hubsyi, 7 kemudian mereka membebaskannya pulang 
mendapatkan Rasulullah s.a.w. 

Kata Ibn ishaq: Saya telah diceritakan oleh 
setengah-setengah orang yang saya percaya dari 
'Ikrimah maula Ibn 'Abbas dari Ibn 'Abbas katanya: 
Kaum Quraysy telah menghantar empat puluh atau 
lima puluh orang dari mereka. Mereka diperintah 
mengelilingi tempat perkhemahan askar Rasulullah 
s.a.w. untuk menyerang salah seorang dari sahabat- 
sahabat beliau, tetapi sekalian mereka telah ditangkap 
oleh tentera-tentera Islam, lalu dibawa kepada 
Rasulullah s.a.w. Tetapi beliau telah memaaf dan 
membebaskan mereka. Mereka telah melontar 
tentera Rasulullah s.a.w. dengan batu dan anak 
panah. 


7 Orang-orang Hulays dan Kampung Hubsyi nama sebuah desa 
Badwi di padang pasir. 

Kemudian Rasulullah s.a.w. memanggil 'Umar ibn 
al-Khattab untuk dihantarkannya sebagai utusannya 
ke Makkah untuk menyampaikan kepada pembesar- 
pembesar Quraysy maksud kedatangannya. Lalu 
'Umar berkata: "Wahai Rasulullah I Saya bimbang 
orang-orang Quraysy akan bertindak terhadap diri 
saya, sedangkan di Makkah tidak ada seorang pun 
dari Bani 'Adi ibn Ka'b yang dapat mempertahankan 
keselamatan saya, kerana orang-orang Quraysy tahu 
sejauh mana permusuhan dan kekasaran saya 
terhadap mereka. Tetapi saya dapat tunjukkan kepada 
anda seorang yang lebih kuat kedudukannya dari saya 
iaitu 'Uthman ibn 'Affan." Lalu Rasulullah s.a.w. 
memanggil 'Uthman ibn 'Affan dan mengirimkannya 
untuk menemui Abu Sufyan dan pembesar-pembesar 
Quraysy, dan memberitahu mereka bahawa 
kedatangan beliau bukanlah untuk berperang, tetapi 
hanya untuk menziarahi Baitullah dan menghormati 
kesuciannya. 

Kata Ibn lshaq: Lalu 'Uthman keluar menuju ke 
Makkah dan dia telah ditemui oleh Aban ibn Sa'id al- 
As ketika dia memasuki Makkah atau sebelum ia 
memasukinya, lalu didokongnya kemudian diberi 
perlindungan kepadanya sehingga ia selesai 
menyampaikan perutusan Rasulullah s.a.w. Kemudian 
'Uthman meneruskan perjalanannya sehingga 
bertemu dengan Abu Sufyan dan pembesar-pembesar 
Quraysy yang lain dan menyampaikan perutusan 
Rasulullah s.a.w. kepada mereka. Kemudian mereka 
berkata kepada 'Uthman setelah ia selesai 
menyampaikan perutusan itu: "Jika anda hendak 
tawaf, silalah tawaf!" Jawab 'Uthman: "Saya tidak 
akan tawaf sehingga Rasulullah s.a.w. tawaf." Setelah 
itu kaum Quraysy menahan 'Uthman di sisi mereka. 
Kemudian Rasulullah s.a.w. dan orang-orang Islam 
mendapat berita bahawa 'Uthman ibn 'Affan telah 
dibunuh. 

Kata Ibn lshaq: Saya telah diceritakan oleh Abduliah 
ibn Abu Bakr bahawa Rasulullah s.a.w. telah bersabda 
apabila sampai kepadanya berita 'Uthman telah 
dibunuh: "Kita tidak akan berhenti berjuang sehingga 
kita dapat mengalahkan kaum ini." Lalu Rasulullah 
s.a.w. menyeru orang-orang Islam mengadakan 
perjanjian setia. Itulah Bai'atur Ridhwan (Perjanjian 
Setia ar-Ridhwan) yang diadakan di bawah sepohon 
pokok kayu. Ada orang-orang yang berkata bahawa 
Rasulullah s.a.w. telah berjanji setia dengan mereka 
untuk mati dalam perjuangan, tetapi Jabir ibn 
Abduliah berkata: "Rasulullah s.a.w. tidak berjanji 
dengan kami untuk mati dalam perjuangan, tetapi 
berjanji setia dengan kami untuk tidak lari dalam 
perjuangan." Rasulullah s.a.w. telah mengikat 
perjanjian setia dengan mereka. Dan tiada seorang 
pun dari orang-orang Islam itu yang tidak hadir 
memberi janji setianya melainkan al-Jid ibn Qais 
saudara Bani Salamah. Jabir ibn Abduliah mencerita: 
Aku masih ternampak-nampak ai-Jid bersembunyi di 
bawah untanya untuk melindungi dirinya dari orang 
ramai." Kemudian sampailah berita yang sebenar 


kepada Rasulullah s.a.w. bahawa cerita 'Uthman telah 
dibunuh oleh orang-orang Quraysy itu adalah tidak 
benar. 

Kata Ibn Hisyam: Saya telah diceritakan oleh orang 
yang dipercayai oleh saya. Dia diceritakan oleh orang 
yang menceritakan kepadanya dengan isnadnya dari 
Ibn Abu Mulaykah dari Ibn 'Umar bahawa Rasulullah 
s.a.w. telah membuat janji setia bagi pihak 'Uthman 
dengan menjabatkan sebelah tangannya dengan 
sebelah tangannya yang satu lagi. 

Kata Ibn lshaq: Kata az-Zuhri: Kemudian Quraysy 
mengirim Suhayl ibn 'Amr saudara Bani 'Amir ibn 
Lu'ai untuk menemui Rasulullah s.a.w. Mereka 
berkata kepadanya: "Pergilah bertemu dengan 

Muhammad dan adakan perjanjian damai dengannya 
dengan syarat dia kembali dahulu (tidak memasuki 
Makkah) pada tahun ini. Demi Allah, kita tidak mahu 
sekali-kali orang-orang Arab akan bercakap-cakap 
tentang kita apabila Muhammad memasuki Makkah 
dengan kekerasan." Lalu Suhayl pun datang untuk 
menemui Rasulullah s.a.w. Apabila beliau melihatnya 
beliau pun bersabda: "Mereka sekarang mahu 

berdamai apabila mereka menghantarkan orang ini." 
Selepas Suhayl bertemu dengan Rasulullah s.a.w., dia 
pun bercakap panjang dan kedua-dua pihak itu telah 
bertolak ansur dan akhirnya tercapailah persetujuan 
damai. 

Setelah persetujuan itu dicapai kecuali surat 
perjanjian sahaja lagi yang belum ditulis, 'Umar (yang 
tidak puas hati dengan persetujuan itu) telah meluru 
menemui Abu Bakr dan berkata kepadanya: "Wahai 
Abu Bakr! Bukankah beliau Rasulullah?" Jawab Abu 
Bakr: "Ya, benar." 'Umar berkata lagi: "Bukankah 
kita sekalian orang-orang Muslim?" "Ya benar." 
'Umar berkata lagi: "Bukankah mereka orang-orang 
Musyrikin?" Jawab Abu Bakr: "Ya, benar." 'Umar 
berkata lagi: "Jika begitu, mengapa kita diberi 
kedudukan yang hina dalam agama kita?" Jawab Abu 
Bakr: "Wahai 'Umarl Patuhlah kepada perintah 
beliau! Sesungguhnya aku mengaku bahawa beliau 
adalah Rasulullah. "Jawab 'Umar: "Aku juga mengaku 
beliau adalah Rasulullah." Kemudian 'Umar menemui 
Rasulullah s.a.w. sendiri dan berkata: "Bukankah anda 
Rasulullah?" Jawab beliau: "Ya, benar." 'Umar 
berkata lagi: "Bukankah kami sekalian orang-orang 
Muslim?" Jawab beliau: 'Ya, benar." 'Umar berkata 
lagi: "Bukankah mereka semuanya orang-orang 

Musyrikin?" Jawab beliau: 'Ya, benar." 'Umar berkata 
lagi: "jika begitu, mengapa kita diberi kedudukan 
yang hina dalam agama kita?" Jawab beliau: "Aku 
hanya hamba Allah dan Rasul-Nya, aku tidak akan 
melanggar perintah-Nya dan Dia tidak akan 
mengecewakanku." Kata rawi: 'Umar telah berkata:, 
"Sejak itu aku tidak putus-putus bersedekah, 
bersembahyang, berpuasa dan membebaskan hamba 
kerana bimbang kepada perkataan-perkataan yang 
telah aku ucapkannya itu, sedangkan aku 
mengharapkan perkataan-perkataan itu 

mendatangkan kebaikan." 

Kata rawi: Kemudian Rasulullah s.a.w. memanggil 
Ali r.a. dan bersabda kepadanya, "Tulislah Al ^ 
^jlj " Jawab SuhayI "Ini saya tidak tahu, tetapi 
tulislah "fftfl Lalu Rasulullah s.a.w. pun 

bersabda: "Tulislah , lalu Ali pun menulis 

perkataan itu. Kemudian beliau bersabda: "Tulislah! 
inilah perjanjian damai di antara Muhammad 
Rasulullah dan SuhayI ibn 'Amr. Kata rawi: Kata 
SuhayI: "Jika saya akui anda sebagai Rasulullah 
tentulah saya tidak memerangi anda. Oleh itu, tulislah 
nama anda dan nama bapa anda sahaja. Kata rawi: 
Lalu Rasulullah bersabda: "Tulislah! "Inilah perjanjian 
damai di antara Muhammad ibn AbduIIah dan SuhayI 
ibn 'Amr. Kedua-dua pihak telah bersetuju 
mengadakan gencatan senjata selama sepuluh tahun, 
iaitu tempoh hidup aman dan tidak serang 
menyerang terhadap satu sama lain. Juga bersetuju 
bahawa mana-mana orang Quraysy yang masuk ke 
pihak Muhammad tanpa keizinan walinya hendaklah 
dikembalikan ke pihak Quraysy, dan mana-mana 
orang dari pihak Muhammad masuk ke pihak Quraysy 
tanpa keizinan walinya, maka pihak Quraysy tidak 
akan mengembalikannya kepada pihak Muhammad. 
Sesungguhnya kedua-dua pihak kami bersetuju tidak 
akan menceroboh satu sama lain, tidak akan 
melakukan sebarang pencurian dan pengkhianatan. 
Juga bersetuju bahawa barang siapa yang suka masuk 
ke dalam ikatan janji setia dengan pihak Muhammad, 
ia bebas masuk ke dalam ikatan itu, dan barang siapa 
yang suka masuk ke dalam ikatan janji setia dengan 
pihak Quraysy, ia bebas masuk, ke dalam ikatan itu." 
Sampai di sini Bani Khuza'at pun menyerbu, lalu 
berkata: "Kami mahu berikat setia dengan pihak 
Muhammad." Dan Bani Bakr juga menyeru dan 
berkata: "Kami mahu berikat setia dengan pihak 
Quraysy." (Kemudian beliau terus merencanakan lagi 
perjanjian itu.) "Juga bersetuju bahawa pihak anda 
(Muhammad) akan pulang pada tahun ini dan tidak 
akan memasuki Makkah, dan pada tahun hadapan 
pihak kami (Quraysy) akan keluar dari kota Makkah 
dan masa itu bolehlah anda dan sahabat-sahabat 
anda memasukinya dan tinggal di sana selama tiga 
hari. Pihak anda hanya dibenarkan membawa senjata 
seorang penunggang, dan semua pedang-pedang 
hendaklah dimasukkan ke dalam sarungnya, dan 
pihak anda tidak dibenarkan memasuki Makkah 
dengan senjata yang lain darinya. 

Ketika Rasulullah s.a.w. dan SuhayI ibn 'Amr sedang 
sibuk menyiapkan surat perjanjian itu tiba-tiba Abu 
Jandal anak SuhayI ibn 'Amr yang dibelenggu dengan 
belenggu besi itu telah terlepas dan lari menuju 
kepada Rasulullah s.a.w. (Para sahabat Rasulullah 
telah keluar dari Madinah dengan penuh keyakinan 
akan mendapat kemenangan berdasarkan kepada 
mimpi Rasulullah s.a.w., tetapi apabila mereka melihat 
Rasulullah mengadakan perjanjian dan terpaksa 
pulang pada tahun ini dan melihat kesulitan-kesulitan 
yang dihadapi Rasulullah s.a.w., maka timbullah 
perasaan tidak puas hati dan kemusykilan yang besar 
di dalam hati mereka hingga hampir-hampir 
merosakkan mereka). Apabila SuhayI melihat anaknya 


Abu Jandal, ia terus mendapatkannya dan menampar 
mukanya serta memegang bajunya kemudian berkata: 
"Wahai Muhammad! Perjanjian di antara kita berdua 
telah pun dimeteraikan sebelum budak ini datang 
kepada anda." Jawab beliau: "Ya, betul." Lalu SuhayI 
pun menarik Abu Jandal untuk memulangkannya ke 
pihak Quraysy, sedangkan Abu Jandal berpekik 
dengan sekuat-kuatnya: "Wahai kaum Muslimin! 
Apakah aku dipulangkan kepada kaum Musyrikin 
yang akan menindaskan aku kerana agamaku?" 
Peristiwa ini telah menambahkan lagi perasaan tidak 
puas hati mereka. Lalu Rasulullah s.a.w. pun bersabda 
kepada Abu Jandal: "Wahai Abu Jandal! Sabarlah! 
Dan dapatkan ganjaran dari Allah. Sesungguhnya 
Allah telah menyediakan kelepasan dan jalan keluar 
untuk engkau dan untuk orang-orang yang lemah 
yang ada bersama engkau. Kita telah pun mengada 
satu perjanjian damai dengan kaum Quraysy dan kita 
telah berjanji begitu dengan mereka dan mereka juga 
bersetuju mematuhinya dan kita tidak boleh 
memungkiri perjanjian dengan mereka." Kata rawi: 
'Umar ibn al-Khattab pun tampil berjalan di samping 
Abu Jandal lalu berkata: "Sabarlah! wahai Abu 
Jandal! Mereka adalah kaum Musyrikin. Darah 
mereka adalah darah anjing." Kata rawi: Lalu 'Umar 
mendekatkan hulu pedang kepada Abu Jandal. Kata 
rawi: 'Umar berkata: "Ketika itu aku berharap Abu 
Jandal mengambil pedang itu dan menyerang 
bapanya, tetapi Abu jandal masih sayangkan 
bapanya 8 dan perkara itu pun selesai." 

Setelah perjanjian itu selesai ditulis, maka ia 
disaksikan oleh tokoh-tokoh kaum Muslimin dan 
tokoh-tokoh kaum Musyrikin iaitu Abu Bakr as-Siddiq, 
'Umar ibn al-Khattab, Abdul Rahman ibn 'Auf, 
AbduIIah ibn SuhayI ibn 'Amr, Sa'd ibn Abu Waqqas, 
Mahmud ibn Maslamah dan Mukraz ibn Hafs (ketika 
itu dia masih Musyrik) dan Ali ibn Abu Talib yang 
menjadi penulis perjanjian itu. 

Kata az-Zuhri: Apabila selesai perjanjian itu 
Rasulullah s.a.w. bersabda kepada sahabat- 
sahabatnya, "Bangunlah kamu menyembelihkan 
unta-unta korban itu dan bercukurlah." Kata rawi: 
Demi Allah, tiada. seorang pun yang bangun sehingga 
Rasulullah s.a.w. menyuruh mereka tiga kali. Dan 
apabila tiada seorang pun yang bangkit, beliau pun 
masuk menemui isterinya Ummu Salamah r.a. dan 
menceritakan keadaan mereka kepadanya. Lalu 
Ummu Salamah pun berkata: "Wahai Nabi Allah! 
Adakah anda suka begitu? Eloklah anda keluar dan 
jangan bercakap sepatah pun kepada sesiapa 
sehingga anda menyembelihkan unta korban itu dan 
memanggil tukang cukur supaya mencukur kepala 
anda." Lalu Rasulullah s.a.w. pun keluar dengan tidak 
bercakap sepatah pun dan terus menyembelihkan 
unta dengan tangannya sendiri. Kemudian beliau 
memanggil tukang cukur supaya mencukurkan 


8 Diriwayatkan dari Abu Jandal bahawa keengganannya untuk 
menetakkan bapanya ialah kerana memelihara perjanjian 
Rasulullah s.a.w. bukannya kerana sayangkan bapanya. 

kepalanya. Apabila mereka melihat Rasulullah s.a.w. 
berbuat demikian, mereka sekalian pun bangun dan 
menyembelih unta-unta korban itu dan bergilir-gilir 
mencukur kepala mereka. Mereka hampir-hampir 
bergaduh kerana terlalu dukacita dan tidak puas hati. 

Kata Ibn lshaq: Aku telah diceritakan oleh Abdullah 
ibn Najih dari Mujahid dari Ibn 'Abbas r.a. katanya: 
Pada hari Perjanjian Hudaybiyah itu ada orang-orang 
yang bercukur dan ada pula yang bergunting, lalu 
Rasulullah s.a.w. berdo'a: 'Ya Allah! Cucurkanlah 
rahmat-Mu ke atas orang-orang yang bercukur." Lalu 
mereka bertanya: "Wahai Rasulullah! Bagaimana pula 
dengan orang-orang yang bergunting? "Jawab 
beliau: "Ya Allah! Cucurkanlah rahmat-Mu ke atas 
orang-orang yang bercukur." Mereka berkata lagi: 
"Wahai Rasulullah! Bagaimana pula dengan orang- 
orang yang bergunting?" Lalu mereka bertanya, 
"Wahai Rasulullah! Mengapakah anda lebihkan do'a 
rahmat itu ke atas orang-orang yang bercukur dan 
tidak ke atas orang-orang yang bergunting?" Jawab 
beliau: "Kerana mereka tidak ragu-ragu." 


ibumu kerana kematianmu 9 engkau telah bertanya 
Rasulullah s.a.w. berulang-ulang kali, tetapi beliau 
diam tidak menjawab: Kata 'Umar: Aku pun 

menunggang kenderaanku dan berjalan ke depan 
kerana aku bimbang ada ayat-ayat yang turun 
mengenai diriku. Kata 'Umar: Tiba-tiba ada orang 
memanggil namaku "Wahai 'Umar!" "Aku pun 
berpatah balik dan aku fikir tentu ada ayat yang 
diturun mengenai diriku. Kata 'Umar: "Tiba-tiba Nabi 
s.a.w. bersabda kepada aku: "Semalam telah turun 
kepadaku satu surah yang lebih aku cintainya dari 
dunia dan segala isinya iaitu Surah al-Fath: 



Hadith ini telah diriwayatkan oleh al-Bukhari, at- 
Tirmizi dan al-Nasa'i dari beberapa saluran dari Malik 
Rahimahullah. 


* ! * 

«f* i** 


Kata az-Zuhri dalam ceritanya: Kemudian Rasulullah 
s.a.w. pun mengubahkan haluannya untuk pulang 
dan di tengah jalan di antara Makkah dan Madinah 
turunlah Surah al-Fath. 

Menurut riwayat al-lmam Ahmad dengan isnadnya 
dari Majma' ibn Harith al-Ansari r.a., salah seorang 
dari qari yang membaca Al-Qur'an, katanya: Kami 
hadir di Hudaybiyah, dan apabila kami 

meninggalkannya tiba-tiba ramai orang memacukan 
unta-unta mereka dengan cepat. Mereka tertanya- 
tanya satu sama lain. Mengapa orang-orang itu 
berbuat begitu? Jawab setengah-setengah mereka. 
Rasulullah s.a.w. telah mendapat wahyu. Lalu kami 
pun dengan segera keluar bersama mereka. Tiba-tiba 
kami dapati Rasulullah s.a.w. berada di atas 
kenderaannya di Kura'il-ghamim. Orang ramai telah 
mengerumuninya, lalu beliau membaca kepada 
mereka: 



" Sesungguhnya Kami telah mengurniakan kepadamu satu 
kemenangan yang amat nyata. "(1) 

Kata rawi: Ada seorang lelaki dari sahabat-sahabat 
Rasulullah s.a.w. bertanya: "Wahai Rasulullah! 

Apakah itu kemenangan?" Jawab beliau: "Ya, demi 
nyawa Muhammad di tangan-Nya, itulah 
kemenangan." 

Menurut riwayat al-lmam Ahmad dengan isnadnya 
dari 'Umar ibn al-Khattab r.a. katanya: Kami bersama- 
sama Rasulullah s.a.w. dalam satu perjalanan. 
Katanya: Aku bertanya beliau mengenai satu perkara 
sebanyak tiga kali, tetapi beliau diam tidak menjawab 
lalu aku berkata kepada diriku sendiri: Dukacitalah 


Inilah suasana semasa turunnya surah ini. Dan 
dalam suasana inilah jiwa Rasulullah s.a.w. begitu 
tenang menerima ilham dari Allah. Beliau 
mengosongkan jiwanya dari segala kehendak dan 
kemahuannya melainkan kehendak iradat yang 
disarankan ilham Ilahi yang tinggi. Dari saranan- 
saranan ini beliau mencari Ilham dalam setiap langkah 
dan geraknya. Ketenteraman beliau tidak dapat 
digugat sebarang cabaran sama ada dari orang-orang 
Musyrikin atau dari sahabat-sahabatnya yang pada 
mulanya tidak tenang dalam menghadapi cabaran- 
cabaran orang-orang Musyrikin dan keangkuhan 
jahiliyah mereka. Kemudian Allah menurunkan rasa 
ketenteraman ke dalam hati mereka, lalu mereka 
kembali redha, yakin, patuh dan menerima segala 
perintah dengan penerimaan yang ikhlas dan dengan 
keinsafan yang mendalam seperti yang ditunjukkan 
oleh saudara-saudara mereka yang terus bersikap 
tenang dari sejak awal-awal lagi seperti Abu Bakr as- 
Siddiq yang tidak pernah putus hubungan jiwanya 
dengan jiwa Rasulullah s.a.w. walau sesa'at pun, oleh 
kerana itu dia selama-lamanya tenang dan yakin. 

Oleh kerana itu ayat pembukaan surah ini 
menyampaikan berita gembira kepada Rasulullah 
s.a.w. dan beliau telah menyambutnya dengan 
kegembiraan yang amat mendalam: 





9 


Kata-kata yang biasa diucapkan oleh orang Arab untuk 
menyatakan kehampaan. 

" Sesungguhnya Kami telah mengurniakan kepadamu satu 
kemenangan yang amat nyata(l). Agar Allah 
mengampunkan dosa-dosa engkau yang telah lalu dan dosa- 
dosa engkau yang kemudian dan menyempurnakan ni'mat- 
Nya kepadamu dan memberi hidayat kepadamu ke jalan 
yang lurus(2). Dan agar Allah memberi pertolongan yang 
kuat kepadamu. "(3) 

Begitu juga ayat pembukaan surah ini 
mengumumkan pengurniaan ni'mat ketenteraman 
hati dan mengumumkan pengakuan Allah terhadap 
iman mereka yang telah lalu di samping 
menyampaikan berita gembira bahawa mereka 
dikurniakan keampunan, balasan pahala dan 
pertolongan Allah dengan bala tentera-Nya: 



"D/a/a /7 yang telah menurunkan ketenteraman di dalam hati 
orang-orang yang beriman supaya bertambah kuat 
keimanan mereka di samping keimanan yang telah sedia 
ada. Allah memiliki tentera-tentera langit dan bumi, dan 
Allah Maha Mengetahui dan Maha Bijaksana(4). Agar Dia 
memasukkan orang-orang Mu'min lelaki dan perempuan ke 
dalam Syurga yang mengalir di bawahnya sungai-sungai di 
mana mereka hidup kekal abadi dan agar Dia 
mengampunkan kesalahan-kesalahan mereka. Dan balasan 
sedemikian adalah satu kemenangan yang amat besar di sisi 
Allah. "(5) 

Di samping itu dijelaskan pula kemurkaan dan 'azab 
yang disediakan Allah kepada musuh-musuh mereka 
dari orang-orang Munafiq lelaki dan perempuan dan 
dari kaum Musyrikin lelaki dan perempuan: 



perempuan dan orang-orang Musyrik lelaki dan perempuan 
yang m ena ruh- sangkaan yang buruk terhadap Allah. Mereka 
akan ditimpa liri^l&rap'pnalapetaka yang buruk, dan Allah 
telah murka dan mengutukkan mereka dan menyediakan 


Neraka Jahannam untuk mereka , dan itulah seburuk-buruk 
tempat kembali . "(6) 

Kemudian disebutkan pula peristiwa perjanjian setia 
dengan Rasulullah s.a.w. dan menganggapkannya 
sebagai perjanjian setia dengan Aliah. A!-Qur'an 
menghubungkan hati orang-orang Mu'min secara 
langsung dengan Allah menerusi perjanjian itu, iaitu 
satu perhubungan secara langsung dengan Allah 
Yang Maha Hidup, Maha Kekal tidak mati: 



"Sesungguhnya Kami telah utuskan engkau sebagai saksi 
dan sebagai penyampai berita gembira dan pemberi 
amaran(8). Agar kamu beriman kepada Allah dan Rasul-Nya 
dan agar kamu memulia dan membesarkan-Nya dan agar 
kamu mentasbihkan-Nya pagi dan petang(9). Sesungguhnya 
orang-orang yang berjanji setia denganmu adalah 
sebenarnya mereka berjanji setia dengan Allah. Tangan 
kesetiaan Allah di atas tangan mereka. Barang siapa yang 
memungkiri janji setia, maka sesungguhnya ia menimpakan 
akibat kemungkirannya ke atas dirinya sendiri, dan barang 
siapa yang menyempurnakan janji setianya kepada Allah, 
maka Allah akan mengurniakan-nya pahala yang amat 
besar. "(10) 

Sesuai dengan pembicaraan mengenai perjanjian 
setia dan perbuatan melanggar perjanjian setia dan 
sebelum menghabiskan cerita orang-orang yang 
beriman dan sikap mereka di Hudaybiyah, Al-Qur'an 
berpaling sebentar mengisahkan cerita orang-orang, 
Arab Badwi yang tidak ikut berperang bersama-sama 
Rasulullah s a.w. la mendedahkan alasan-alasan 
keuzuran mereka dan perasaan jahat sangka yang 
tersimpan di dalam hati mereka terhadap Allah, juga 
hasrat hati mereka supaya Rasulullah s.a.w. dan 
sahabat-sahabatnya ditimpa kebinasaan. Di samping 
itu, Al-Qur'an mengarah Rasulullah s.a.w. supaya 
mengambil sikap yang tegas terhadap mereka pada 
masa hadapan. Semuanya itu diterangkan dengan 
cara yang membayangkan kekuatan kaum Muslimin 
dan kelemahan orang-orang yang tidak ikut 
berperang. Di samping itu, Al-Qur'an juga 
membayangkan bahawa mereka akan mendapat 
harta-harta rampasan perang dan kemenangan- 
kemenangan yang tidak lama lagi akan dicapai 
mereka, iaitu harta-harta dan kemenangan yang 
mengiurkan orang-orang yang tidak turut berperang 

atau orang-orang yang berlengah-lengah keluar 
berperang: 



" Orang-orang Arab Badwi yang ponteng (dari berperang) 
akan berkata kepadamu: Kami telah dihalangi kesibukan 
menguruskan harta benda dan anak isteri kami . Oleh itu 
pohonkanlah keampunan Allah kepada kami . Mereka 


menyata dengan lidah mereka apa yang tidak ada di dalam 
hati mereka. Katakanlah: Siapakah yang memiliki kuasa yang 
dapat melindungi kamu dari kehendak Allah jika Dia hendak 
menimpakan sesuatu mudharat ke atas kamu atau hendak 
memberi sesuatu manfa'at kepada kamu? Bahkan Allah 
mengetahui segala apa yang dilakukan kamu(l i). Bahkan 
kamu telah menyangka bahawa Rasul dan orang-orang 
Mu'min tidak akan kembali lagi kepada anak isteri mereka 
untuk selama-lamanya. Sangkaan itulah yang dihiaskan 
syaitan di dalam hati kamu dan kamu telah menaruh 
sangkaan yang buruk. Dan kamu telah menjadi satu kaum 
yang tandus binasa(12). Dan barang siapa yang tidak 
beriman kepada Aliah dan Rasul-Nya, maka sesungguhnya 
Kami telah menyediakan Neraka yang bernyala-nyala untuk 
orang-orang kafir(13). Dan Allah memiliki langit dan bumi. 
Dia mengampunkan siapa yang dikehendaki-Nya dan 
mengazabkan siapa yang dikehendaki-Nya f dan Allah Maha 
Pengampun dan Maha Pengasih(14). Orang-orang yang 
ponteng itu akan berkata ketika kamu pergi untuk 
mengambil rampasan-rampasan perang: Biarlah kami ikut 
pergi bersama kamu. Mereka hendak mengubahkan 
ketetapan-ketetapan Allah. Katakanlah: Kamu tidak akan 
dibenarkan mengikut kami. Demikianlah Allah telah 
menetapkan keputusan-Nya sebelum ini. Mereka akan 
berkata: Sebenarnya kamu dengkikan kami.. Sebenarnya 
mereka tidak faham melainkan hanya sedikit sahaja(15). 
Katakanlah kepada orang-orang Arab Badwi yang ponteng 
itu: Kamu akan diseru menghadapi satu kaum yang amat 
kuat supaya kamu memerangi mereka hingga mereka 
menyerah kalah. Jika kamu mematuhi (seruan ini) nescaya 
Allah mengurniakan kepada kamu pahala yang baik , dan jika 
kamu berpaling sebagaimana kamu telah berpaling sebelum 
ini nescaya Allah akan mengazabkan kamu dengan 'azab 
yang amat pedih. "(1 6) 

Dalam hubungan ini, Al-Qur'an menyatakan kepada 
orang-orang yang uzur dan orang-orang yang 



'Tidak menjadi kesalahan kepada orang yang buta , tidak 
menjadi kesalahan kepada orang yang pincang dan tidak 
menjadi kesalahan kepada orang yang sakit (apabila mereka 
tidak ikut berperang). Dan barang siapa yang ta'atkan Aliah 
dan Rasul-Nya nescaya Allah memasukkan mereka ke dalam 
Syurga yang mengalir di bawahnya sungai-sungai dan 
barang siapa yang berpahng nescaya Allah akan 
mengazabkan-Nya dengan 'azab yang amat pedih. (17) 

Selepas penjelasan selingan ini, ayat-ayat yang 
berikut menyambung pula cerita orang-orang yang 
beriman dan sikap mereka dan perasaan mereka di 
Hudaybiyah. Dan seluruh cerita ku membayangkan 
kepuasan, keunggulan, kecemerlangan dan 
penghormatan Allah kepada mereka, dan seturuh 
cerita itu juga merupakan berita-berita gembira 
kepada orang-orang yang beriman yang telah 

menunjukkan keikhlasan, keimanan yang kuat dan 
kesanggupan berkorban apa sahaja itu. Allah telah 
memperlihatkan keredhaan, menyatakan berita-berita 
gembira dari-Nya, ni'mat-ni'mat pengurniaan-Nya dan 
pemantapan pendirian dari limpah kurnia-Nya kepada 
kumpulan manusia yang terpilih ini. Allah menyatakan 
bahawa dia hadir bersama mereka ketika diadakan 
perjanjian setia di satu tempat yang tertentu, iaitu di 
bawah sepohon pokok. Allah menyatakan dia redha 
terhadap mereka, dan telah menetapkan 
kemenangan-kemenangan dan harta-harta rampasan 
yang banyak untuk mereka pada masa mendatang. 
Kemudian Al-Qur'an menghubungkan semuanya itu 
dengan undang-undang alam yang tetap. Ini 
membayangkan bahawa peristiwa agung yang 
tunggal itu adalah disaksi dan dirakamkan oleh 
seluruh alam buana: 



" Sesungguhnya Allah telah redha terhadap orang-orang 
Mu'min ketika mereka berjanji setia denganmu di bawah 
sepohon pokok dan Aliah telah mengetahui perasaan yang 
ada di dalam hati mereka. Lalu Dia menurunkan 
ketenteraman ke atas mereka dan membalas mereka dengan 
kemenangan yang dekat (waktunya)(1 8). Serta harta 
rampasan yang banyak yang akan diambil mereka , dan Allah 
adalah Maha Perkasa dan Maha Bijaksana(1 9). Allah telah 
menjanjikan kepada kamu harta rampasan yang-banyak 
yang akan diambil kamu , lalu Dia menyegerakan rampasan 
ini untuk kamu dan Dia telah menahan tangan manusia dari 


membinasakan kamu agar ia menjadi bukti kepada orang- 
orang yang beriman dan agar dia memimpin kamu ke jalan 
yang lurus(20). Dan (Allah telah menjanjikan) satu 
kemenangan yang lain yang kamu tidak berupaya 
mencapa ikannya dengan kekuatan kamu , (tetapi) Allah telah 
menguasainya (untuk kamu) dan Allah Maha Berkuasa di 
atas segala sesuatu(21). Dan jika orang-orang yang kafir itu 
memerangi kamu nescaya mereka akan lari. Kemudian 
mereka tidak akan mendapat sesiapa pun menjadi pelindung 
dan penolong mereka(22). itulah Sunnatullah yang telah 
berlaku sebelum ini, dan engkau tidak akan dapati sebarang 
perubahan dalam Sunnatullah itu. "(23) 

Kemudian Allah menyatakan limpah Kurnia-Nya 
kepada orang-orang yang beriman itu dengan 
menghalangkan musuh mereka yang mahu 
membinasakan mereka dan mengecam musuh 
mereka yang telah menyekat mereka dari memasuki 
Masjidil-Haram dan menyekat unta-unta korban dari 
sampai ke tempat persembelihannya, di samping itu 
Allah menunjukkan kemesraan-Nya kepada mereka 
dengan mendedahkan hikmat di sebalik sekatan ini, 
dan dengan menurunkan rasa tenteram ke dalam hati 
mereka. Semuanya itu kerana rahsia yang diketahui- 
Nya iaitu rahsia kemenangan mereka menakluk 
Makkah dan kemenangan Islam yang dapat 
mengatasi segala agama yang lain yang akan berlaku 
dengan kehendak dan tadbir-Nya: 

"Dan Dialah yang telah menahan tangan mereka dari 
menyerang kamu dan tangan kamu dari menyerang mereka 
di tengah-tengah kota Makkah setelah Aliah memenangkan 
kamu ke atas mereka , dan Allah Maha Melihat segala apa 
yang dilakukan kamu (24). Merekalah orang-orang yang kafir 
dan mereka telah menghalangkan kamu dari memasuki 
Masjidil-Haram dan menyebabkan unta-unta korban 
tertahan dari sampai ke tempat penyembelihannya. 
Andainya tidak kerana adanya lelaki-lelaki yang beriman dan 
perempuan-perempuan yang beriman (di Makkah) yang 
tidak diketahui kamu yang dibimbangi kamu akan 
membunuh mereka dan menyebabkan kamu ditimpa dosa 
tanpa pengetahuan (tentulah kamu diizinkan memerangi 
mereka). Ini ialah kerana Aliah hendak memasukkan orang- 
orang yang dikehendaki-Nya ke dalam rahmat-Nya. Jika 
mereka (penduduk Makkah yang beriman dan yang kafir) itu 
terasing dengan jelas, tentulah Kami 'azabkan orang-orang 
kafir dari kalangan mereka dengan 'azab yang amat 
pedih(25). (Kenangilah) ketika Aliah menjadikan orang-orang 
kafir (berkobar-kobar) dengan semangat fanatik di dalam 
hati mereka , iaitu semangat fanatik jahiliyah, lalu Allah 
turunkan ketenteraman-Nya ke atas Rasul-Nya dan orang- 
orang Mu'min serta mewajibkan mereka berpegang teguh 
dengan kalimat taqwa , kerana merekalah orang-orang yang 
amat wajar dengan kalimah itu dan merekalah 
pendokongnya. Dan Aliah Maha Mengetahui segala 
sesuatu(26). Sesungguhnya Allah tetap membuktikan 
kepada Rasul-Nya kebenaran mimpinya , iaitu kamu akan 
memasuki Masjidil-Haram , insya Allah, dengan aman dan 
damai, di mana kamu mencukur dan mengguntingkan 
kepala kamu dan kamu tidak akan merasa apa-apa 
ketakutan, kerana Allah mengetahui apa yang kamu tidak 
mengetahuinya. Lalu Aliah jadikan sebelum itu 'satu 
kemenangan yang dekat (perjanjian . . perdamaian 
Hudaybiyah)(27). Dialah yang telah mengutuskan Rasul-Nya 
dengan membawa hidayat dan agama yang benar agar Dia 
meninggikannya mengatasi seluruh agama yang lain. Dan 
cukuplah Allah itu menjadi saksi. "(28) 

Kemudian surah ini diakhiri dengan menyebut sifat- 
sifat cemerlang dan istimewa yang membezakan 
kumpulan Mu'min yang terpilih itu dari manusia yang 
lain. Sifat-sifat itu juga disebut di dalam kitab-kitab 
suci yang telah lalu iaitu di dalam Taurat dan Injil. Dan 
pada akhirnya, ditamatkan dengan janji Allah Yang 
Maha Pemurah iaitu janji pengurniaan keampunan 
dan pahala yang besar: 





"Muhammad adalah Rasulullah dan orang-orang yang 
bersama dengannya adalah bersifat tegas dan keras 
terhadap orang-orang yang kafir dan bersifat kasih mesra 
terhadap sesama mereka. Engkau lihat mereka rukuk dan 
sujud (mendirikan solat) kerana mencari limpah kurnia Allah 
dan keredhaan-Nya. Tanda kesalihan mereka ternampak 
jelas pada wajah-wajah mereka dari kesan sujud. Itulah sifat 
mereka di dalam Taurat dan sifat mereka di dalam Injil iaitu 
mereka laksana pokok tanaman yang mengeluarkan tunas - 
tunasnya, lalu ia menguatkannya dan ia menjadi kian 
membesar dan kasar dan akhirnya tegak di atas batangnya , 
menyenangkan hati penanam-penanamnya kerana Allah 
hendak menimbulkan kemarahan orang-orang kafir dengan 
kekuatan, mereka. Allah telah menjanjikan orang-orang 
yang beriman dan mengerjakan amalan yang soleh di 
kalangan mereka keampunan dan pahala yang amat 
besar. "(29) 

Demikianlah ayat-ayat surah ini dapat difaham 
dengan jelas dan hidup dalam suasana turunnya, la 
menggambarkan suasana itu dengan gambaran yang 
gagah mengikut uslub istimewa Al-Qur'an, iaitu ia 
tidak memperincikan peristiwa-peristiwa itu dengan 
tertibnya yang teratur, tetapi ia hanya menyebut 
pandangan-pandangan sepintas yang mengandungi 
bimbingan dan didikan, la menghubungkan sesuatu 
peristiwa atau suatu dasar yang syumul atau sesuatu 
situasi yang khusus dengan peraturan Allah yang 
umum yang meliputi seluruh alam buana. Ia berbicara 
dengan jiwa dan hati manusia dengan caranya yang 
tersendiri. 

4^ 4^* 4l|> 4L* 

^ ^ ^ 

Dari penerangan ayat-ayat di dalam surah ini dan 
suasana-suasananya dan dari perbandingan di antara 
saranan-saranan surah ini dengan saranan-saranan 
surah sebelumnya dalam tertib mushaf, ternyata 
sejauh mana perubahan-perubahan yang mendalam 
yang telah berlaku kepada kelompok pertama Islam 
itu dalam masa tiga tahun, iaitu tempoh senggang 
yang wujud di antara dua surah ini menurut tarjih 
kami. Dan dari sini juga ternyata sejauh mana 
pengaruh Al-Qur'anul-Karim dan kesan didikan 
nubuwah kepada kelompok pertama Islam itu yang 
tumbuh dan subur di bawah naungan Al-Qur'an dan 
di bawah bimbingan Nabi hingga berjaya 

menunjukkan contoh-contoh yang amat gemilang di 
dalam sejarah manusia yang panjang. 

Dari suasana Surah al-Fath ini dan dari saranan- 
saranannya, jelaslah bahawa kita sedang berdepan 
dengan satu kelompok Islam yang mempunyai 
kefahaman yang matang terhadap 'aqidah Islam. 
Keimanan mereka berada dalam satu taraf yang 
sama. Jiwa mereka yakin dan tenteram memikul 
tugas-tugas agama. Mereka tidak lagi memerlukan 
kepada pemberangsangan-pemberangsangan yang 
kuat untuk menggalakkan mereka menjunjung 
kewajipan-kewajipan agama yang memerlukan 
kepada pengorbanan harta dan jiwa, sebaliknya 
mereka memerlukan kepada orang yang dapat 
menurunkan sedikit semangat mereka yang terlalu 
berkobar-kobar itu dan mengawalkan perasaan 
mereka yang terlalu kuat supaya tenang dan bersedia 
berunding dan berdamai untuk beberapa waktu 
mengikut kebijaksanaan kepimpinan Rasulullah s.a.w. 
yang tertinggi. 


Mereka tidak lagi merupakan kelompok Islam yang 
dihadapkan dengan firman Allah seperti berikut: 



" Janganlah kamu merasa lemah dan mengajak (orang-orang 
kafir) kepada perdamaian , sedangkan kamu golongan yang 
tertinggi dan Allah bersama kamu dan dia tidak akan 
mengurangkan pahala amalan kamu." 

(Surah Muhammad: 35) 



"Ingatlah I Kamu sekalian adalah orang-orang yang diseru 
supaya membelanjakan harta untuk jalan Allah. Di antara 
kamu ada orang-orang yang bakhil dan barang siapa yang 
bakhil maka bererti ia bakhil kepada dirinya sendiri. Dan 
Allah Maha Kaya dan kamu sekalian faqir belaka. Dan jika 
kamu berpaling dari (keimanan), maka Allah akan 
menggantikan kamu dengan satu kaum yang lain dari kamu 
dan setelah itu mereka tidak akan jadi seperti kamu. " 

(Surah Muhammad: 38) 

Mereka tidak lagi memerlukan kepada pem- 
berangsangan-pemberangsangan yang kuat supaya 
bangkit berjihad dengan mengemukakan kedudukan 
para Syuhada dan balasan-balasan yang disediakan 
Allah untuk mereka atau dengan menerangkan 
hikmat ujian Allah dengan peperangan dan 

kesusahan-kesusahannya sebagaimana yang disebut 
dalam Surah Muhammad: 



"Demikianlah, dan jika Aliah kehendaki nescaya Dia 
membinasakan mereka (tanpa peperangan), tetapi Allah 
hendak menguji kamu satu sama lain. Dan orang-orang yang 
dibunuh kerana Sabilullah , maka Allah tidak akan mensia- 
siakan amalan mereka. Allah akan memberi hidayat kepada 
mereka' dan memperbaiki keadaan mereka. Dan 
memasukkan mereka ke dalam Syurga yang telah 
diperkenalkannya kepada mereka. " 

(Surah Muhammad: 4-6) 

Yang dibicarakan di dalam surah ini ialah tentang 
rasa ketenteraman yang telah diturunkan Allah di 
dalam hati orang-orang Mu'min dengan tujuan 
meredakan perasaan mereka yang sedang bersemarak 
dan menenangkan semangat mereka yang berkobar- 
kobar serta mententeramkan hati mereka menerima 
keputusan Allah dan menerima kebijaksanaan 
Rasulullah dalam langkah-langkah berunding, 
berdamai dan bersikap lemah lembut dengan musuh, 
la juga membicarakan tentang keredhaan Allah 
terhadap orang-orang yang beriman yang telah 
mengadakan perjanjian setia di bawah sepohon 
pokok. Dan pada akhir surah ini dikemukakan 
gambaran yang gemilang mengenai Rasulullah s.a.w. 
dan pengikut-pengikutnya. 


Adapun pembicaraan mengenai kesetiaan dan 
pelanggaran terhadap janji setia yang disebut dalam 
ayat: 



"Sesungguhnya orang-orang yang berjanji setia denganmu 
adalah sebenarnya mereka berjanji setia dengan Allah. 
Tangan kesetiaan Allah di atas tangan mereka. Barang siapa 
yang memungkiri janji setia, maka sesungguhnya ia 
menimpakan akibat kemungkirannya ke atas dirinya sendiri 
dan barang siapa yang menyempurnakan janji setia kepada 
Allah, maka Allah akan mengurniakannya pahala yang amat 
besar" (10) 

maka saranannya lebih banyak dituju untuk 
memuliakan orang-orang yang telah memberi janji 
setia dan untuk membesar-besarkan peristiwa 
perjanjian setia itu sendiri. Dan mengenai perkara 
perlanggaran janji setia, maka ia disebut di dalam ayat 
ini kerana ada hubungannya dengan cerita orang- 

orang Arab Badwi yang tidak ikut berperang. Begitu 
juga orang-orang Munafiq lelaki dan perempuan 
disebut dalam surah ini secara sepintas lalu sahaja 
untuk menunjukkan kelemahan kedudukan mereka 
dan untuk menunjukkan kebersihan, kematangan dan 
persamaan faham kelompok kaum Muslimin di 
Madinah. Mereka dibicarakan secara sepintas lalu 
sahaja tanpa mengambil ruang yang banyak 
sebagaimana mereka dibicarakan dalam Surah 
Muhammad, kerana ketika itu kaum Munafiqin dan 
sekutu-sekutu mereka orang-orang Yahudi 
mempunyai kedudukan yang agak kuat. Ini satu lagi 
perkembangan baru kedudukan kelompok Muslimin 
dari segi kedudukan luaran mereka yang selaras pula 
dengab perkembangan dalaman yang berlangsung di- 
dalam jiwa mereka. 

Dari suasana surah ini juga dan ayat-ayatnya 
nampak jelas kekuatan kaum Muslimin dibandingkan 
dengan kekuatan kaum Musyrikin. Ayat-ayat yang 
menyebut tentang kemenangan-kemenangan yang 
akan datang, tentang keinginan orang-orang yang 
tidak ikut berperang untuk turut mendapat harta 
rampasan perang dan tentang mereka meminta maaf 
dan tentang masa depan agama Islam yang akan 
mengatasi seluruh agama yang lain adalah semuanya 
membayangkan sejauh mana kekuatan yang telah 
dicapai oleh kaum Muslimin dalam jangka masa di 
antara turunnya dua surah ini. 

Setiap orang yang mengikuti perjalanan sejarah di 
dalam nas-nas Al-Qur'an dapat memahami bahawa 
satu perkembangan yang jelas telah berlaku di dalam 
jiwa kaum Muslimin, juga di dalam keadaan hidup 
mereka dan suasana-suasana yang- melingkungi 
mereka. Di samping perkembangan ini mempunyai 
nilai-nilainya, ia juga menunjukkan sejauh mana kesan 
asuhan Al-Qur'an dan didikan Nabi Muhammad 
s.a.w. kepada kelompok Muslimin yang berbahagia 
dan unik di dalam sejarah itu. Seterusnya 
perkembangan ini menyarankan kepada pemimpin- 
pemimpin da'wah yang memimpin kumpulan 
manusia supaya jangan merasa bosan dengan 
kekurangan dan kelemahan mereka, jangan merasa 
bosan dengan keladak zaman silam dan warisan- 
warisannya, jangan merasa bosan dengan tekanan- 
tekanan alam sekitar, jangan merasa bosan dengan 
daya-daya penarik kehidupan duniawiyah dan 
hubungan darah daging. Kerana hal-hal ini semuanya 
kelihatan sangat kuat dan mendalam di permulaan 
zaman da'wah, tetapi berkat ketekunan, 
kebijaksanaan dan kesabaran dalam usaha merawati 
dan mengatasinya, maka ia akan beransur-ansur baik 
dan berubah. Pengalaman-pengalaman dan ujian- 
ujian dapat menolong mem-percepatkan perubahan 
itu apabila kesempatan itu diambil untuk mendidik 
dan membimbing mereka. Demikianlah sedikit demi 
sedikit tekanan pengaruh kehidupan duniawi dan 
hubungan darah yang kuat itu semakin kurang, 
tekanan pengaruh alam sekitar juga semakin hilang, 
keladak-keladak zaman silam yang keruh itu semakin 


jernih dan pandangan hati mereka semakin tinggi 
sehingga mereka dapat melihat nur hidayat yang 
gemilang di ufuk yang jauh di sana. Dalam hubungan 
ini kita dapat mengikuti contoh teladan Rasulullah 
yang baik dan mengikuti cara-cara didikan Al-Qur'an 
yang lurus dan betul. 


^ * 


(Pentafsiran ayat-ayat 1 - 3) 





"Sesungguhnya Kami telah mengurniakan kepadamu satu 
kemenangan yang amat nyata(l). Agar Allah 
mengampunkan dosa-dosa engkau yang telah lalu dan dosa- 
dosa engkau yang kemudian dan menyempurnakan ni'mat- 
Nya kepadamu dan memberi hidayat kepadamu ke jalan 
yang lurus(2). Dan agar Allah memberi pertolongan yang 
kuat kepadamu. "(3) 


Kesan-kesan Dari Perjanjian Hudaybiyah 

Surah ini dibuka dengan menyebut limpah kurnia 
Allah yang amat besar kepada Rasulullah s.a.w. iaitu 
kemenangan yang jelas, keampunan dan ni'mat yang 
sempurna, hidayat yang tetap dan pertolongan yang 
kuat. Itulah balasan kepada keyakinan dan 
ketenteraman, yang sempurna kepada ilham dan 
arahan-arahan Aliah, balasan kepada sikap berserah 
kepada perintah Allah dengan penuh kerelaan, 
balasan kepada sikap mengosongkan jiwa qari segala 
kehendak keinginan peribadi dan balasan kepada 
kepercayaan yang mendalam kepada kawalan dan 
pemeliharaan Allah yang penuh mesra. Apabila 
Rasulullah s.a.w. mendapat mimpi, beliau terus 
bertindak mengikut kehendak mimpinya. Apabila 
untanya melutut dan sahabat-sahabatnya berteriak 
"Qaswa' tidak dapat berjalan lagi," beliau berkata: 
"Bukan dia tidak dapat berjalan lagi, tetapi ia ditahan 
oleh kuasa yang menahan gajah (tentera Abrahah) 
dari memasuki Makkah. Apa sahaja yang dipinta 
kaum Quraysy pada hari ini dariku, yang bertujuan 
memelihara hubungan kekeluargaan akan ku berikan 
kepada mereka". Apabila 'Umar ibn al-Khattab 
berkata kepada beliau dengan perasaan keghairahan 
yang tidak mahu tunduk kepada orang-orang 
Musyrikin: "Mengapa kita diberi kedudukan yang 
hina di dalam agama kita?" Beliau menjawab: "Aku 
hanya hamba Allah dan Rasul-Nya. Aku tidak akan 
melanggar perintah-Nya dan Dia tidak akan 
mengecewakanku." Dan apabila khabar angin 
mengatakan bahawa 'Uthman telah dibunuh oleh 
orang-orang Musyrikin Makkah, beliau berkata: "Kita 
tidak akan berhenti berjuang sehingga kita dapat 

mengalahkan kaum ini", beliau menyeru sahabat- 
sahabatnya mengadakan perjanjian setia, iaitu 
Perjanjian ar-Ridhwan yang mendatangkan sebesar- 
besar kebajikan kepada mereka. 

Ini adalah satu kemenangan di samping satu 
kemeriangan yang lain dalam bentuk perjanjian 
perdamaian Hudaybiyah, yang kemudian diikuti pula 
oleh berbagai kemenangan di dalam berbagai-bagai 
bentuk iaitu: 

Perdamaian Hudaybiyah merupakan kemenangan 
da'wah. Kata az-Zuhri: Tidak ada kemenangan yang 
telah dicapai Islam sebelum ini lebih besar dari 
kemenangan tercapainya perdamaian Hudaybiyah. 
Dahulu mereka berperang, kini mereka berdamai, 
mereka amankan satu sama lain, mereka dapat 
bertemu mata, berbincang dan berunding: Mana- 
mana orang yang diterangkan agama Islam 
kepadanya dan dapat memahaminya sedikit sebanyak 
akan terus memeluk Islam, kerana itu jumlah orang- 
orang yang memeluk Islam di dalam masa dua tahun 
(iaitu masa di antara perdamaian Hudaybiyah dan 
kemenangan menakluk Makkah) ialah sama ramai 
dengan jumlah kaum Muslimin sebelum perdamaian 
atau lebih ramai lagi. 

Kata Ibn Hisyam: Bukti kebenaran pendapat az- 
Zuhri ialah Rasulullah s.a.w. telah keluar ke 
Hudaybiyah dahulu bersama seribu empat ratus orang 
Islam sahaja, menurut kata Jabir ibn Abdullah. 
Kemudian beliau keluar pada tahun kemenangan 
menakluk Makkah iaitu dua tahun selepas Perjanjian 
Hudaybiyah dengan membawa sepuluh ribu orang 
Islam. 

Di antara tokoh-tokoh yang memeluk Islam dalam 
masa itu ialah Khalid ibn al-Walid dan 'Amr ibn al-'As. 

Perjanjian Hudaybiyah juga merupakan 
kemenangan di bumi Semenanjung Tanah Arab. 
Orang-orang Muslimin meni'mati keamanan dari 
kejahatan orang-orang Quraysy. Dan ini memberi 
peluang kepada Rasulullah s.a.w. menumpukan 
usahanya ke arah membersihkan bumi Semenanjung 
Tanah Arab dari saki baki ancaman bahaya 
masyarakat Yahudi setelah dihalaunya Bani Qainuqa', 
Bani an-Nadhir dan Bani Quraydzah. Ancaman bahaya 
itu terletak pada kubu-kubu Yahudi yang kuat di 
Khaybar yang mengancam keselamatan lebuh raya 
menuju ke Syam. Allah S.W.T. telah memberi 
kemenangan kepada tentera-tentera Muslimin 
menakluk kubu-kubu itu dan mereka telah mendapat 
harta rampasan perang yang amat banyak yang 
kemudian dibahagikan oleh Rasulullah s.a.w. kepada 
tentera-tentera Islam yang telah hadir di Hudaybiyah 
sahaja dan tidak dibahagikan kepada yang lain dari 
mereka. 

Perjanjian Hudaybiyah juga merupakan 
kemenangan kedudukan di antara masyarakat Islam 
di Madinah dengan masyarakat Quraysy di Makkah 
dan seluruh masyarakat Musyrikin di sekelilingnya. 
Ujar al-Ustaz Muhammad 'Izzah Duruzah dalam 


bukunya c> ^ uiSSL* SjW' (, Sejarah 

Rasul: Gambaran-gambaran Yang Dipetik Dari Ai- 
Qur'anul~Karim): 

"Tidak syak lagi bahawa perdamaian Hudaybiyah 
ini yang disifatkan oleh AI-Qur'an sebagai 
kemenangan yang besar adalah amat tepat 
dengan sifat itu, malah perdamaian Hudaybiyah 
dapat dihitungkan dalam peristiwa-peristiwa 
agung yang pemutus di dalam sejarah Rasulullah 
s.a.w. dan di dalam sejarah kekuatan dan 
kemantapan Islam atau lebih tepat lagi 
perdamaian Hudaybiyah adalah peristiwa pemutus 
yang teragung. Dengan perjanjian perdamaian itu 
kaum Quraysy mengakui kedudukan Nabi dan 
Islam, kekuatan dan entiti keduanya. Mereka 
memandang Nabi dan kaum Muslimin sebagai 
tandingan yang setaraf dengan mereka, malah 
mereka telah menghadapi kaum Muslimin dengan 
layanan yang lebih baik, sedangkan dahulunya 
mereka telah menyerang Madinah dua kali 
berturut-turut dalam masa dua tahun. Serangan 
akhir mereka (Peperangan Ahzab) telah berlaku 
setahun sebelum pemergian Rasul untuk 
menziarahi Baitullah. Dalam serangan itu mereka 
telah membawa askar-askar yang ramai dari kaum 
mereka dan dari sekutu-sekutu mereka dengan 
tujuan untuk mencabut akar umbi masyarakat 
Muslimin di Madinah. Serangan ini telah 
menimbulkan kegelisahan dan kebimbangan yang 
besar kepada kaum Muslimin kerana kelemahan 
mereka dan kekecilan bilangan mereka 
dibandingkan dengan tentera-tentera musuh yang 
menyerang. 

Peristiwa perdamaian Hudaybiyah membawa 
kesan-kesan yang besar kepada jiwa orang-orang 
Arab yang selama ini memandang kaum Quraysy 
sebagai pemimpin dan contoh ikutan mereka, dan 
yang selama ini amat terpengaruh dengan sikap 
kaum Quraysy yang menolak da'wah Islam itu. Di 
samping itu apabila diperhatikan pula bahawa 
orang-orang Arab Badwi (di Madinah yang tidak 
ikut sama semasa Nabi bertolak untuk menziarahi 
Baitullah) telah membuat perhitungan bahawa 
Nabi dan orang-orang Islam yang pergi 
bersamanya tidak akan pulang lagi dengan 

selamat apabila diperhatikan hal ini ternyatalah 

pula satu lagi segi pentingnya Perjanjian 
Hudaybiyah ini dan bagaimana jauh kesannya. 

Peristiwa-peristiwa Hudaybiyah telah membukti- 
kan kebenaran tindakan Nabi yang disokong oleh 
Al-Qur'an itu. Peristiwa-peristiwa itu telah 
menghasilkan faedah-faedah yang besar kepada 
orang-orang Islam dari segi kebendaan, semangat, 
politik, peperangan dan agama, kerana mereka 
dipandang mempunyai kekuatan di mata suku- 
suku Arab. Dan menyebabkan orang-orang Arab 
Badwi yang tidak ikut ke Makkah bersama Nabi 
itu datang dengan segera meminta maaf kepada 
beliau, dan menyebabkan suara kaum Munafiqin 
bertambah lemah dan kedudukan mereka 
bertambah kerdil. Dan serentak itu juga orang- 
orang Arab mulai mengunjungi Rasulullah s.a.w. 
dari segenap penjuru. Seterusnya Perjanjian 

Hudaybiyah telah membolehkan beliau 
menghancurkan kekuatan masyarakat Yahudi di 
Khaybar dan lain-lain perkampungan mereka yang 
bertaburan di Iebuh raya menuju ke Syam, juga 
telah membolehkan beliau mengirim pasukan- 
pasukan tentera ke tempat-tempat yang jauh 
seperti Najd, Yaman dan Balqa\ Dan seterusnya 
telah membolehkan Rasulullah s.aw. menyerang 
Makkah dan menakiukinya. Itulah kesudahan yang 
telah memberi penentuan di dalam sejarah di 
mana datangnya pertolongan Allah dan 
datangnya manusia berduyun-duyun memeluk 
agama Allah." 

Kami kembali menegaskan bahawa di samping 
kemenangan-kemenangan ini di sana, ada satu lagi 
kemenangan yang terbit dari perjanjian perdamaian 
Hudaybiyah, iaitu kemenangan jiwa dan hati, yang 
digambarkan oleh perjanjian setia ar-Ridhwan, iaitu 
satu perjanjian yang telah diredhai Allah. Para sahabat 
yang telah mengadakan perjanjian itu telah mendapat 
keredhaan Allah yang disifatkan Al-Qur'an dengan 
gambaran yang amat gemilang: 



"Muhammad adalah Rasulullah , dan orang-orang yang 
bersama dengannya adalah bersifat tegas dan keras 
terhadap orang-orang yang kafir dan bersifat kasih mesra 
terhadap sesama mereka . Engkau lihat mereka rukuk dan 
sujud (mendirikan solat) kerana mencari limpah kurnia Allah 
dan keredhaan-Nya. Tanda kesalihan mereka ternampak 
jelas pada wajah-wajah mereka dari kesan sujud. Itulah sifat 
mereka di dalam Taurat dan sifat mereka di dalam Injil iaitu 
mereka laksana pokok tanaman yang mengeluarkan tunas - 
tunasnya , lalu ia menguatkannya dan ia menjadi kian 
membesar dan kasar dan akhirnya tegak di atas batangnya, 
menyenangkan hati penanam-penanamnya kerana Allah 
hendak menimbulkan kemarahan orang-orang kafir dengan 
kekuatan mereka. Allah telah menjanjikan orang-orang yang 
beriman dan mengerjakan amalan yang soleh di kalangan 
mereka keampunan pahala yang amat besar. "(29) 

Inilah kemenangan di dalam sejarah da'wah yang 
mempunyai nilai dan kesan yang jauh selepas itu di 
dalam sejarah. 


Rasulullah s.a.w. amat sukacita menerima 
pengurniaan Rabbani yang limpah ke atas dirinya dan 
ke atas orang-orang Mu'min yang bersama-sama 
dengannya. Beliau bergembira dengan kemenangan 
yang amat nyata, dengan keampunan dan ni'mat 
yang sempurna dan dengan hidayat ke jalan Allah 
yang lurus. Beliau bergembira dengan pertolongan 
Allah Yang Maha Perkasa dan Maha Pemurah dan 
seterusnya bergembira dengan keredhaan Allah 
terhadap orang-orang .Mu'min yang disifatkan 
dengan sifat-sifat yang cemerlang. Sabda beliau 
dalam atau riwayat: "Semalam telah turun kepadaku 
satu surah yang lebih dicintaiku dari dunia dan segala 
isinya." Sabdanya dalam satu riwayat yang lain: 
"Telah diturunkan kepadaku malam ini satu surah 
yang lebih dicintaiku dari isi bumi yang disuluh 
matahari." Hati beliau yang jujur itu telah dibanjiri 
rasa terima kasih terhadap Allah yang telah 
mengurniakan ni'mat-ni'mat yang besar itu. Hatinya 
telah dilimpahi kesyukuran dalam bentuk beliau 
mendirikan solat yang panjang. Bagaimana telah 
diceritakan oleh Siti 'Aisyah r.a.: "Adalah Rasulullah 
s.a.w. apabila beliau bersembahyang, beliau berdiri 
sehingga bengkak kedua kakinya." Dan Siti 'Aisyah 
r.a. telah menegurnya: "Wahai Rasulullah ! Mengapa 
anda sembahyang sampai begini, sedangkan Allah 
telah mengampunkan dosa anda yang telah lalu dan 
dosa anda yang kemudian?" Jawab Rasulullah s.a.w.: 

Ijlp U 3 U L 

"Tidakkah patut aku menjadi seorang hamba yang banyak 
bersyukur kepada Allah?" w . 

* * * * * * 

(Pentafsiran ayat-ayat 4 - 5) 

Kaum Muslimin Kembali Tenang Setelah Dilanda 
Berbagai-bagai Peristiwa Yang Menggelisahkan Mereka 

Ayat pembukaan surah ini merupakan 
pengumuman pengurniaan untuk Nabi s.a.w. 
khususnya. Setelah itu barulah diterangkan ni'mat 
kemenangan yang dikurniakan Allah kepada orang- 
orang Mu'min di mana tangan rahmat Allah 
menyentuh hati mereka dengan rasa ketenteraman 
dan dengan pengurniaan keampunan, dan 
keni'matan yang disediakan untuk mereka di Akhirat: 



10 Hadith ini dikeluarkan oleh Muslim dalam Sahihnya dari 
riwayat Abdullah ibn Wahb. 

"Dialah yang telah menurunkan ketenteraman di dalam hati 
orang-orang yang beriman supaya bertambah kuat 
keimanan mereka di samping keimanan yang telah sedia 
ada. Allah memiliki tentera-tentera langit dan bumi f dan 
Allah Maha Mengetahui dan Maha Bijaksana(4). Agar Dia 
memasukkan orang-orang Mu'min lelaki dan perempuan ke 
dalam Syurga yang mengalir di bawahnya sungai-sungai di 
mana mereka hidup kekal abadi dan agar Dia 
mengampunkan kesalahan-kesalahan mereka. Dan balasan 
sedemikian adalah satu kemenangan yang amat besar di sisi 
Allah. "(5) 

Ketenteraman merupakan sebuah kata-kata yang 
memberi pengertian dan gambaran yang 
mengandungi suasana-suasana yang tenang. Apabila 
Allah menurunkan ketenteraman di dalam hati 
seorang, maka dia akan menjadi tenang, lenang, 
yakin, percaya, tidak gugup dan teguh, berserah 
kepada Allah dan berpuashati. 

Sesungguhnya hati kaum Mu'minin dalam peristiwa 
Hudaybiyah ini penuh dengan berbagai-bagai 
perasaan dan emosi. Mula-mula hati mereka dipenuhi 
harapan dan cita-cita untuk melihat mimpi Rasulullah 
s.a.w. itu terlaksana di alam kenyataan dengan 
kejayaan memasuki Masjidil-Haram, tetapi tiba-tiba 
mereka dihalang kaum Quraysy dan Rasulullah s.a.w. 
pula bersetuju menerima syarat kaum Quraysy supaya 
mereka pulang dan tidak memasuki Makkah pada 
tahun itu, sedangkan mereka telah berihram dan 
membawa unta-unta korban yang telah ditanda dan 
dikalungkan. Kejadian seperti ini tidak syak lagi 
menimbulkan rasa tidak puas hati mereka, sehingga 
menurut satu riwayat 'Umar ibn ai-Khattab r.a. telah 
datang menemui Abu Bakr r.a. dengan perasaan 
marah dan terharu. Di antara kata-katanya selain dari 
apa yang kami telah sebutkan dahulu dalam riwayat 
yang mengisahkan peristiwa ini ialah: "Tidakkah 
beliau (Muhammad) mengatakan kepada kita bahawa 
kita akan mengunjungi Baitullah dan bertawaf di 
sana?" Jawab Abu Bakr yang mempunyai hati yang 
bersambung dengan hati Rasulullah s.a.w. dan 
berdegup mengikut rentak degup hati beliau: "Ya, 
betul! Tetapi adakah beliau ceritakan kepada anda 
bahawa anda akan dapat mengunjungi Baitullah pada 
tahun ini?" Jawab 'Umar: "Tidak." Kata Abu Bakr, 
"Jadi, anda tetap dapat mengunjungi Baitullah dan 
tawaf di sana." Mendengar jawapan ini 'Umar 
meninggalkan Abu Bakr dan terus menemui Nabi 
s.a.w. dan di antara kata-katanya kepada beliau: 
"Tidakkah anda mengatakan kepada kami bahawa 
kita akan mengunjungi Baitullah dan tawaf di sana?" 
Jawab Rasulullah s.a.w.: "Ya, betul! Tetapi adakah 
aku mengatakan kepada anda bahawa kita akan 
mengunjungi Baitullah pada tahun ini?" Jawab 'Umar: 
"Tidak." Sabda Rasulullah s.a.w.: "Sesungguhnya 
anda tetap akan dapat mengunjungi Baitullah dan 
tawaf di sana." Inilah satu gambaran dari perasaan- 


perasaan tidak puas hati yang berkecamuk di dalam 
hati kaum Mu'minin itu. 

Mereka juga tidak puas hati dengan syarat-syarat 
kaum Quraysy yang lain iaitu syarat yang mengatakan 
bahawa mana-mana orang yang telah masuk Islam 
kemudian melarikan diri ke pihak Muhammad tanpa 
keizinan walinya mestilah dikembalikan semula 
kepada kaum Quraysy. Mereka marah terhadap sikap 
fanatik dan keangkuhan jahiliyah pihak Quraysyyang 
menolak nama ar-Rahmanir-Rahim dan 

menolak sifat Rasulullah s.a.w. Menurut satu riwayat, 
Ali r.a. enggan menghapuskan sifat ini (Rasulullah) 
dari surat perjanjian itu sebagaimana yang dituntut 
oleb Suhayl setelah dituliskannya, sehingga Rasulullah 
s.a.w/ sendiri menghapuskannya sambil bersabda: 'Ya 
. Allah! Sesungguhnya engkau tetap mengetahui 
bahawa aku adalah Rasul-Mu'. 

Semangat dan keghairahan kaum Muslimin 
terhadap agama mereka dan terhadap jihad untuk 
memerangi kaum Musyrikin adalah memuncak tinggi. 
Ini dapat dilihat dari tindakan mereka mengadakan 
perjanjian setia yang sebulat kata. Tiba-tiba apa yang 
dicita-citakan mereka berakhir dengan satu perjanjian 
perdamaian dengan kaum Musyrikin dan dengan 
persetujuan Rasulullah supaya mereka pulang dahulu 
ke Makkah pada tahun ini. Hati mereka amat tidak 
puas hati dengan keputusan-keputusan itu. Ini 
nampak jelas dari tindak-tanduk mereka melambat- 
lambatkan penyembelihan unta-unta korban dan 
bercukur sehingga diperintah tiga kali oleh Rasulullah 
s.a.w., sedangkan mereka selama ini amat ta'at 
kepada perintah beliau sebagaimana 'Urwah ibn 
Mas'ud ath-Thaqafi pernah menceritakan hal mereka 
kepada kaum Quraysy. Mereka tidak bangkit 
menyembelihkan unta-unta korban, bercukur dan 
bergunting melainkan setelah mereka melihat 
Rasulullah s.a.w. melakukannya dengan seorang diri. 
Tindakan beliau telah menggerakkan hati mereka 
sekalian yang tadinya tidak dapat digerakkan dengan 
perkataan. Mereka kembali ta'at dan patuh sama 
seperti seorang yang telah dipukau oleh sesuatu 
keadaan kembali siuman. 

Mereka keluar dari Madinah dengan niat 
mengerjakan Umrah. Mereka tidak berniat berperang. 
Mereka tidak bersedia ke arah itu, zahir dan batin, 
tiba-tiba mereka dikejutkan oleh sikap permusuhan 
yang telah ditunjukkan oleh kaum Quraysy. Mereka 
juga terperanjat apabila mendapat berita angin 
bahawa 'Uthman telah dibunuh orang-orang Quraysy 
dan apabila orang-orang Quraysy mengirim orang- 
orang mereka melontar batu-batu dan anak-anak 
panah ke atas perkhemahan kaum Muslimin di 
Hudaybiyah. Tetapi apabila Rasulullah s.a.w. berazam 
untuk memerangi kaum Quraysy dan meminta 
mereka mengikat perjanjian setia, maka permintaan 
itu telah disambut oleh seluruh mereka. Tetapi ini 
tidak menafikan bahawa mereka amat terkejut keran a 
apa yang berlaku itu bertentangan dengan cita-cita 
yang diharapkan hati mereka ketika mereka keluar 
dari Madinah. Inilah sebahagian dari perasaan- 

perasaan terkilan dan tidak puas yang bergelora di 
dalam jiwa mereka, sedangkan jumlah angkatan 
mereka hanya seribu empat ratus orang dan kaum 
Quraysy berada di kampung halaman mereka sendiri 
dan di sekeliling mereka terdapat pula orang-orang 
Arab Badwi dan kaum Musyrikin. 

Apabila seseorang itu mengenangkan kembali 
kepada gambaran keadaan-keadaan ini dapatlah ia 
memahami tujuan firman Allah: 



"Dialah yang telah menurunkan ketenteraman di dalam hati 
orang-orang yang beriman. "(4) 

la dapat mengecapi rasa kata-kata itu dan rasa 
ungkapan itu. la dapat menggambarkan kedudukan 
pada hari itu dan dapat menghayati gambaran ayat- 
ayat itu. la benar-benar dapat merasakan betapa 
sejuknya dan betapa sentosanya ketenteraman itu di 
dalam hati kaum Muslimin. 

Oleh kerana Allah mengetahui bahawa segala 
perasaan yang mendidih di dalam hati kaum Muslimin 
pada hari itu adalah terbit dari iman, iaitu terbit dari 
keghairahan keimanan mereka, bukan kerana 
kepentingan diri mereka dan bukan pula kerana 
semangat jahiliyah yang ada pada mereka, maka Allah 
telah mengurniakan rasa ketenteraman kepada 
mereka: 



"Supaya bertambah kuat keimanan mereka di samping 
keimanan yang telah sedia ada . "(4) 

Ketenteraman adalah satu darjah yang tinggi 
selepas keghairahan dan semangat yang berkobar- 
kobar, kerana dalam ketenteraman itu munculnya 
kepercayaan yang kukuh tidak bergoyang dan 
lahirnya kepuasan yang tenang dengan keyakinan. 

Kerana itu Allah membayangkan bahawa 
pertolongan dan kemenangan itu tidak sekali-kali 
payah dan jauh., bahkan mudah dan senang bagi 
Allah jika kebijaksanaan-Nya menghendaki supaya 
perkara itu berlaku seperti yang dikehendaki kaum 
Muslimin, kerana Allah memiliki tentera-tentera yang 
tidak terhingga banyaknya dan tidak mungkin 
dikalahkan, iaitu tentera-tentera yang dapat memberi 
pertolongan dan kemenangan apabila dikehendaki 
Allah. 



"Allah memiliki tentera-tentera langit dan bumi, dan Allah 
Maha Mengetahui dan Maha Bijaksana . "(4) 


Yakni mengikut ilmu Allah dan kebijaksanaan-Nya, 
maka berlakulah segala sesuatu sebagaimana yang 
dikehendaki-Nya. 


Mengikut ilmu dan kebijaksanaan-Nya Dia 



"Telah menurunkan ketenteraman di dalam hati orang-orang 
yang beriman supaya bertambah kuat keimanan mereka di 
samping keimanan mereka yang telah sedia ada" (4) 


untuk membolehkan mereka mencapai kejayaan dan 
keni'matan yang telah disediakan untuk mereka di 
Akhirat: 



"Agar Dia memasukkan orang-orang Mu'min lelaki dan 
perempuan ke dalam Syurga yang mengalir di bawahnya 
sungai-sungai di mana mereka hidup kekal abadi dan agar 
Dia mengampunkan kesalahan-kesalahan mereka. Dan 
balasan sedemikian adalah satu kemenangan yang amat 
besar di sisi Aliah. "(5) 

Jika ini - dalam perhitungan Allah - merupakan satu 
kemenangan yang besar, maka itulah kemenangan 
besar yang hakiki, dan itulah kemenangan yang besar 
dalam hati orang-orang yang dapat mencapaikannya 
dari Allah, yang dinilai mengikut penilaian Allah dan 
ditimbang mengikut neraca pertimbangan-Nya. 

Pada hari berlakunya peristiwa itu, kaum Muslimin 
gembira dengan apa yang telah ditetapkan Allah 
untuk mereka. Mereka menaruh harapan yang besar 
selepas mendengar ayat-ayat pembukaan surah ini, 
kerana dari pembukaan ini mereka mengetahui 
kemenangan yang telah dikurniakan Allah kepada 
Rasul-Nya, lalu mereka pun menunggu-nunggu 
habuan mereka dan bertanya-tanya mengenainya. 
Dan setelah mendengar dan mengetahui hati mereka 
pun penuh taqwa dengan keredhaan, kegembiraan 
dan keyakinan. 

(Pentafsiran ayat-ayat 6-7) 

Titik-titik Pertemuan Di Antara Orang-orang Munaflq 
Dan Orang-orang Musyrik 

Setelah itu Al~Qur'an menjelaskan kepada kaum 
Muslimin satu lagi aspek dari aspek-aspek 
kebijaksanaan Allah yang telah mengaturkan 
peristiwa itu, iaitu Allah bertindak menghukum kaum 
Munafiqin lelaki dan perempuan, juga kaum 
Musyrikin lelaki dan perempuan kerana tindak-tanduk 
mereka yang jahat: 

"Dan agar Dia mengazabkan orang-orang Munafiq lelaki dan 
perempuan dan orang-orang Musyrik lelaki dan perempuan 
yang menaruh sangkaan yang buruk terhadap Allah. Mereka 
akan ditimpa lingkaran malapetaka yang buruk, dan Allah 
telah murka dan mengutukkan mereka dan menyediakan 
Neraka Jahannam untuk mereka , dan itulah seburuk-buruk 
tempat kembali(6). Dan Allah memiliki tentera-tentera langit 
dan bumi, dan Allah adalah Maha Perkasa dan Maha 
Bijaksana . "(7) 


Ayat ini mempertemukan orang-orang Munafiq dan 
orang-orang Musyrik lelaki dan perempuan pada satu 
sifat, iaitu sifat menaruh sangkaan yang buruk 
terhadap Allah dan sifat tidak percaya kepada 
pertolongan terhadap orang-orang yang beriman. 
Ayat ini juga, mempertemukan kedua golongan itu 
dalam satu keadaan iaitu: 



"Mereka akan ditimpa lingkaran malapetaka yang buruk. "(6) 


Yakni mereka terkepung di dalam malapetaka yang 
melingkungi dan menimpa mereka. Mereka 

terkepung di dalam kemurkaan dan la'nat Allah dan 
terkepung di dalam nasib kesudahan yang buruk yang 
disediakan untuk mereka. Mereka dihukum 

sedemikian rupa kerana sifat Munafiq itu adalah satu 
sifat yang amat keji yang tidak kurang jahatnya dari 
perbuatan syirik, malah ia lebih hina lagi dari syirik, 
juga kerana kejahatan dan gugatan kaum Munafiqin 
lelaki dan perempuan terhadap masyarakat Islam itu 
tidak kurang dari kejahatan kaum Musyrikin lelaki dan 
perempuan walaupun bentuk rupa kejahatan dua 
golongan itu berbeza-beza. 


Allah telah menjadikan sifat orang-orang Munafiq 
dan orang-orang Musyrik lelaki dan perempuan ialah 
mereka menaruh sangkaan yang buruk terhadap 
Allah. Sedangkan hati orang yang beriman sentiasa 
menaruh sangkaan yang baik terhadap Allah, sentiasa 
mengharapkan kebaikan dan kebajikan dari-Nya sama 
ada di dalam kesenangan atau di dalam kesusahan. Ia 
percaya bahawa Allah hendak mengurniakan 
kebaikan dan kebajikan di dalam kedua-dua keadaan 
itu. Ini ialah kerana hati orang yang beriman itu 
sentiasa berhubung dengan Allah, sedangkan limpah 
kurnia kebaikan dan kebajikan dari Allah itu tidak 
pernah putus selama-lamanya. Oleh itu siapa sahaja 
yang hatinya sentiasa berhubung dengan Allah akan 
merasa hakikat yang kukuh ini secara langsung dan 
penuh mesra. Ada pun orang-orang Munafiq dan 
orang-orang Musyrik, maka mereka telah putus 
hubungan dengan Allah, kerana itu mereka tidak 


dapat merasa dan menemui hakikat ini dan kerana itu 
mereka menaruh sangkaan yang buruk terhadap 
Allah. Hati mereka hanya bergantung kepada sebab- 
sebab yang zahir sahaja, dan di atas sebab-sebab 
inilah mereka membuat keputusan-keputusan 
mereka. Mereka menduga malapetaka akan menimpa 
mereka atau menimpa orang-orang Islam apabila 
sebab-sebab yang zahir itu membayangkan begitu 
tanpa percaya lagi kepada taqdir dan qudrat kuasa 
Allah dan tadbir-Nya yang halus. 

Allah telah mengumpul di dalam ayat ini berbagai- 
bagai jenis musuh Islam dan kaum Muslimin, dan ia 
menerangkan kedudukan mereka di sisi-Nya, juga 
menerangkan balasan-balasan yang disediakan untuk 
mereka di akhir hidup mereka. Kemudian diiringi 
dengan keterangan yang membuktikan qudrat kuasa 
dan kebijaksanaan-Nya: 



"Allah memiliki tentera-tentera langit dan bumi. Dan Allah 
Maha Perkasa dan Maha Bijaksana. "(7) 


Oleh kerana itu tiada sesuatu pun yang dapat 
melemahkan Allah dari bertindak terhadap mereka, 
dan tiada suatu pun dari gerak-geri mereka yang 
terlindung dari ilmu Allah kerana Dia mempunyai bala 
tentera di langit dan bumi dan Dia Maha Perkasa dan 
Maha Bijaksana. 


^L|| J * A Ia ■ 

^ ^ ^ ^ ^ 

(Pentafsiran ayat-ayat 8-10) 

Kemudian Allah kembali menghadapkan firman-Nya 
kepada Rasulullah s.a.w. untuk menerangkan 
tugasnya dan matlamat dari tugas itu, juga 
mengingatkan orang-orang yang beriman kepada 
kewajipan mereka terhadap Allah setelah beliau 
menyampaikan risalahnya, di samping 
mengembalikan mereka di dalam perjanjian setia 
mereka di Hudaybiyah itu secara langsung kepada 
Allah, di mana mereka sebenarnya telah mengikatkan 
janji setia mereka kepada Allah ketika mengikat janji 
setia dengan Rasulullah s.a.w. Ini adalah satu 
penghormatan Allah yang tinggi kepada perjanjian 
setia mereka dengan Rasul-Nya: 

"Sesungguhnya Kami telah utuskan engkau sebagai saksi 
dan sebagai penyampai berita gembira dan pemberi 
amaran(8). Agar kamu beriman kepada Allah dan Rasul-Nya 
dan agar kamu memulia , dan membesarkan-Nya dan agar 
kamu mentasbihkan-Nya pagi dan petang (9). Sesungguhnya 
orang-orang yang berjanji setia denganmu adalah 
sebenarnya mereka berjanji setia dengan Allah. Tangan 
kesetiaan Allah di atas tangan mereka. Barang siapa yang 
memungkiri janji setianya , maka sesungguhnya ia 
menimpakan akibat kemungkirannya ke atas dirinya sendiri ’ 
dan barang siapa yang menyempurnakan janji setianya 
kepada Allah i, maka Allah akan mengurniakannya pahala 
yang amat besar. "(1 0) 

Tugas Rasul Menjadi Saksi Di Atas Umat Manusia 

Maksudnya, Rasulullah s.a.w. berkongsi sebagai 
saksi di atas umat manusia yang diutuskannya kepada 
mereka. Beliau memberi kesaksian bahawa beliau 
telah pun menyampaikan risalahnya kepada mereka 
dan mereka telah menyambutnya dengan berbagai- 
bagai cara sambutan, ada yang beriman, ada yang 
kafir, ada yang Munafiq, ada yang melakukan 
pengislahan dan ada yang melakukan kerosakan. 
Beliau menunaikan kesaksian di samping menunaikan 
risalah. Beliau menyampaikan berita bahagia, iaitu 
berita kebajikan, keampunan, keredhaan dan balasan 
yang baik kepada orang-orang Mu'min yang ta'at. 
Dan beliau telah menyampaikan amaran dan 
peringatan kepada orang-orang kafir, kaum 
Munafiqin, para penderhaka dan perosak bahawa 
mereka akan ditempatkan di tempat kembali yang 
amat dahsyat dan akan ditimpakan kemurkaan dan 
Ia'nat Allah. 

Inilah tugas Rasulullah. Kemudian Allah 
menghadapkan pula firman-Nya kepada orang-orang 
Mu'min, iaitu menerangkan kepada mereka tujuan- 
tujuan yang diharapkan dari risalah yang dibawa oleh 
beliau itu, iaitu beriman kepada Allah dan RasuHNya, 
dan kemudian melaksanakan komitmen-komitmen 
iman, iaitu menolong Allah dengan berusaha 
menolong menegakkan agama dan syari'at-Nya, juga 
memuliakan Allah di dalam hatinya dengan menyedari 
kebesaran dan keagungan-Nya, dan seterusnya 
membersihkan Allah dengan tasbih dan tahmid pagi 
dan petang. Dan yang dimaksudkan dengan pagi dan 
petang ialah sepanjang hari, kerana pagi dan petang 
itu merangkumi semua waktu di antara pagi dan 
petang. Tujuannya ialah supaya perhubungan hati 
dengan Allah berlangsung pada setiap waktu. Itulah 
hasil keimanan yang diharap-harapkan dari orang- 
orang yang beriman dengan pengiriman Rasul kepada 
mereka yang berfungsi sebagai saksi, penyampai 
berita bahagia dan pemberi amaran. 

Kedatangan Rasulullah s.a.w. ialah untuk meng- 
hubungkan mereka dengan Allah dan mengadakan 


ikatan di antara mereka dengan Allah dalam satu 
perjanjian setia yang tidak akan putus dengan 
ketiadaan Rasulullah s.a.w. dari mereka. Ketika beliau 
meletakkan tangannya di atas tangan mereka kerana 
berjanji setia dengannya, maka sebenarnya mereka 
sedang mengikat perjanjian setia dengan Allah: 



"Sesungguhnya orang-orang yang berjanji setia denganmu 
adalah sebenarnya mereka berjanji setia dengan Aliah. 
Tangan kesetiaan Allah di atas tangan mereka. "(10) 


Ini adalah satu gambaran yang amat hebat yang 
menggambarkan perjanjian setia di antara mereka 
dengan Rasulullah s.a.w. Setiap orang dari mereka 
merasa ketika meletakkan tangannya pada tangan 
beliau bahawa tangan kesetiaan Allah di atas tangan 
mereka. Allah turut hadir menyaksikan perjanjian setia 
itu. Allah itulah tuan perjanjian itu. Allah itulah yang 
mengambil perjanjian itu dan tangan kesetiaan-Nya 
terletak di atas semua tangan orang-orang yang 

berjanji setia itu alangkah hebat, alangkah besar 

dan alangkah mulianya perjanjian itu! 

Gambaran ini mencabut dari jiwa manusia segala 
fikiran dan keinginan untuk memungkiri janji setia itu 
walaupun Rasulullah s.a.w. tidak ada lagi bersama 
mereka, kerana Allah tetap hadir selama-lamanya. 
Allah yang mengambil dan memberi janji setia itu, 
maka Dialah juga yang menjaga dan mengawasinya. 



"Barang siapa yang memungkiri janji setianya , maka 
sesungguhnya ia menimpakan akibat kemungkirannya ke 
atas dirinya sendiri. "(1 0) 

Maksudnya, dialah yang akan rugi dari segenap 
aspek. Dia yang akan rugi kerana membatalkan 
perjanjian atau akad perniagaan yang 
menguntungkan di antaranya dengan Allah. Tiada 
suatu janji setia di antara Allah dengan mana-mana 
hamba-Nya melainkan pihak hambalah yang 
mendapat keuntungan menerima pengurniaan Allah, 
sedangkan Allah Maha Kaya dari semesta alam. Dan 
pihak hambalah yang akan rugi apabila ia memungkiri 
dan merombakkan perjanjian setianya dengan Allah. 
Dialah yang akan terdedah kepada kemurkaan dan 
hukuman Allah di atas kemungkiran yang tidak 
disukainya itu, kerana Allah sukakan sifat setia dan 
• orang-orang yang setia: 



"Dan barang siapa yang menyempurnakan janji setianya 
kepada Allah , maka Allah akan mengurniakannya pahala 
yang amat besar. "(1 0) 

Demikianlah Aliah menyebut balasan janji setia itu 
dengan ungkapan yang umum iaitu: 

C' pahala yang amat besar") tanpa memperincikannya 
dan tanpa membutirkannya. Balasan itu ialah pahala 
yang amat besar sebagaimana yang disifatkan Allah, 
iaitu pahala yang amat besar menurut perhitungan, 
pertimbangan dan gambaran Allah yang tidak dapat 
difahami oleh penghuni-penghuni bumi yang serba 
miskin, terbatas dan fana. 

«Ia «1* aT. 

^ ^ ^ Vf* 

Setelah memperkatakan tentang hakikat perjanjian 
setia dan tentang fikiran dan keinginan memungkiri 
atau menepati perjanjian setia itu, Al-Qur'an berpaling 
pula kepada orang-orang Arab Badwi yang ponteng 
dan enggan keluar ke Makkah bersama-sama 
Rasulullah s.a.w. kerana mereka menaruh sangkaan 
yang buruk terhadap Allah dan kerana mereka 
menduga bahawa orang-orang Mu'min yang keluar 
bersama Rasulullah s.a.w. menuju ke Makkah negeri 
kaum Quraysy itu akan ditimpa kecelakaan dan 
kebinasaan di tangan mereka, kerana sebelum ini 
kaum Quraysy telah pun menyerang Madinah dua 
tahun berturut-turut, maka ayat-ayat yang berikut 
beralih pula kepada orang-orang yang ponteng itu 
untuk memberitahu kepada Rasulullah s.a.w. tentang 
alasan-alasan dan dolak-dalik keuzuran mereka yang 
akan dikemukakan kepada beliau setelah beliau 
pulang dari Makkah bersama-sama kaum Muslimin 
dengan selamat, dan setelah kaum Quraysy bersetuju 
mengadakan perjanjian perdamaian dengan beliau. 
Iaitu satu perjanjian yang menunjukkan sikap 
mengalah dan tolak ansur kaum Quraysy dan 
menunjukkan bahawa mereka telah mengakui Nabi 
Muhammad s.a.w. sebagai tandingan yang sejajar 
dengan mereka dan wajar diadakan perdamaian 
dengannya dan wajar dielak dari bermusuh 
dengannya, juga untuk mendedahkan hakikat mereka 
yang sebenar di hadapan Rasulullah s.a.w. dan kaum 
Muslimin, dan seterusnya untuk menyampaikan 
kepada beliau berita gembira untuknya dan untuk 
kaum Muslimin yang keluar bersama-sama beliau, 
iaitu mereka akan keluar berperang dan akan 
mendapat harta rampasan perang yang dekat dan 
mudah, dan orang-orang Arab Badwi yang tidak turut 
keluar bersama beliau ke Makkah dahulu itu akan 
meminta keluar bersama beliau untuk mendapatkan 
harta-harta rampasan itu. Di samping itu ayat-ayat 
yang berikut mengajar beliau cara untuk melayani 
mereka, iaitu mereka tidak dibenarkan keluar bersama 
beliau untuk menawan tempat yang dekat dan 
mudah itu. Hanya orang-orang Islam yang keluar 
bersama beliau ke Makkah dahulu dan hadir di 
Hudaybiyah sahaja yang dibenarkan keluar bersama 
beliau. Kemudian beliau memberitahu mereka 
bahawa di sana ada lagi matlamat perang yang sukar 
di mana mereka akan bertempur dengan satu kaum 
yang amat kuat, dan andainya mereka benar-benar 
hendak keluar berperang, maka bolehlah mereka 
keluar pada hari itu. Dan jika mereka ta'at dan patuh 
mereka akan mendapat pahala yang besar dan 
sebaliknya jika mereka menderhaka sebagaimana 


yang telah dilakukan mereka sebelum ini, mereka 
akan menerima 'azab yang amat dahsyat. 

(P en tafsir an ayat-ayat 11 - 17) 


Tindakan Terhadap Golongan Yang Ponteng Dari Jihad 






n ? 






JoO 


"Orang-orang Arab Badwi yang ponteng (dari berperang) 
akan berkata kepadamu: Kami telah dihalangi kesibukan 

menguruskan harta benda dan anak isteri kami. Oleh itu 
pohonkanlah keampunan Allah kepada kami. Mereka 
menyatakan dengan lidah mereka apa yang tidak ada di 
dalam hati mereka. Katakanlah: Siapakah yang memiliki 
kuasa yang dapat melindungi kamu dari menerima kehendak 
Allah jika Dia hendak menimpakan sesuatu mudharat ke atas 
kamu atau hendak memberi sesuatu manfa'at kepada 
kamu ? Bahkan Allah mengetahui segala apa yang dilakukan 
kamu(l 1 ). Bahkan kamu telah menyangka bahawa Rasul dan 
orang-orang Mu'min tidak akan kembali lagi kepada anak 
isteri mereka untuk selama-lamanya. Sangkaan itulah yang 
dihiaskan syaitan di dalam hati kamu dan kamu telah 
menaruh sangkaan yang buruk. Dan kamu telah menjadi 
satu kaum yang tandus binasa(12). Dan barang siapa yang 
tidak beriman kepada Allah dan Rasul-Nya f maka 
sesungguhnya kami telah menyediakan Neraka yang 
bernyala-nyala untuk orang-orang kafir(13). Dan Allah 
memiliki langit dan bumi. Dia mengampunkan siapa yang 
dikehendaki-Nya dan mengazabkan siapa yang dikehendaki- 
Nya, dan Allah Maha Pengampun dan Maha Pengasih(14). 
Orang-orang yang ponteng itu akan berkata ketika kamu 
pergi untuk mengambil rampasan-rampasan perang: Biarlah 
kami ikut pergi bersama kamu. Mereka hendak 

mengubahkan ketetapan-ketetapan Allah. Katakanlah: 
Kamu tidak akan dibenarkan mengikut kami. Demikianlah 
Allah telah menetapkan keputusan-Nya sebelum ini. Mereka 
akan berkata: Sebenarnya kamu dengkikan kami. 
Sebenarnya mereka tidak faham melainkan hanya sedikit 
sahaja(15). Katakanlah kepada orang-orang Arab Badwi 
yang ponteng itu: Kamu akan diseru menghadapi satu kaum 
yang amat kuat agar kamu memerangi mereka hingga 
mereka menyerah kalah. Jika kamu mematuhi (seruan ini) 
nescaya Allah mengurniakan kepada kamu pahala yang baik , 
dan jika kamu berpaling sebagaimana kamu telah berpaling 
sebelum ini nescaya Allah akan mengazabkan kamu dengan 
'azab yang amat pedih. "(1 6) 

Al-Qur'an tidak berpada dengan hanya 
mengisahkan perkataan-perkataan orang-orang yang 
ponteng itu sahaja dan memberi jawapan kepada 
perkataan-perkataan mereka, tetapi ia mengambil 
kesempatan itu untuk mengubati penyakit-penyakit 
jiwa mereka dan membetulkan hati mereka, la 
menyusup ke tempat-tempat kelemahan dan 
penyelewengan dalam hati mereka dan 
mendedahkannya untuk diubati dan untuk dijelaskan 
hakikat-hakikat yang kekal dan nilai-nilai yang 'tetap 
dan dasar-dasar untuk mengawai perasaan, fikiran 
dan tingkahlaku. 

Orang-orang Arab Badwi yang ponteng itu - terdiri 
dari puak-puak Ghifar, Muzaynah, Asyja', Aslam dan 
lain-lainnya yang tinggal di sekitar Madinah - akan 
berkata kerana meminta maaf di atas kepentingan 
mereka: 



"...Kami telah dihalangi kesibukan menguruskan harta benda 
dan anak isteri kami... "(1 1) 

Ini bukannya keuzuran, kerana setiap orang 
biasanya mempunyai anak isteri dan harta benda. Jika 
kesibukan itu boleh dijadikan alasan yang 
menghalangkan mereka dari memikul dan 

menunaikan tugas-tugas 'aqidah Islam, nescaya tiada 


seorang pun yang akan memikulnya. Mereka juga 
akan berkata: 



"...Pohonkanlah keampunan Allah kepada kami... "(i 1) 

Tetapi permintaan mereka ini bukannya benar dan 
ikhlas sebagaimana Allah memaklumkannya kepada 
Rasulullah s.a.w.: 


"...Mereka menyata dengan lidah mereka apa yang tidak ada 
di dalam hati mereka. .."(1 1) 




Di sini Allah memberi jawapan kepada mereka 
dengan menjelaskan hakikat perencanaan Ilahi yang 
tidak dapat ditolak oleh tindakan ponteng dan tidak 
dapat diubah oleh keberanian keluar berjuang, juga 
menjelaskan hakikat qudrat kuasa Allah yang 
melingkungi manusia dan mengendalikan 
perencanaan-perencanaan-Nya terhadap mereka 
mengikut kehendak iradat-Nya, dan seterusnya 
menjelaskan hakikat ilmu Allah yang sempurna, di 
mana ia menentukan perencanaan-Nya: 



"Katakanlah: Siapakah yang memiliki kuasa yang dapat 
melindungi kamu dari menerima kehendak Allah jika Dia 
hendak menimpakan sesuatu mudharat ke atas kamu atau 
hendak memberi sesuatu manfa'at kepada kamu ? Bahkan 
Allah mengetahui segala apa yang dilakukan kamu."(1 1) 


Ini adalah satu pertanyaan yang menyarankan 
supaya menyerah diri kepada perencanaan Allah dan 
mematuhi perintah-Nya tanpa berlengah-lengah dan 
teragak-agak, kerana sikap ini tidak dapat menolak 
sesuatu mudharat dan tidak dapat melambatkan 
sesuatu manfa'at, dan perbuatan berdolak-dalik 
dengan alasan-alasan yang bohong itu tidak akan 
terluput dari ilmu Allah dan tidak akan menjejaskan 
hukuman-Nya terhadap mereka, iaitu hukuman yang 
telah ditetapkan mengikut iimu-Nya yang mengetahui 
segala-galanya. Ini adalah bimbingan pendidikan yang 
tepat pada waktunya dan sesuai dengan suasananya 
mengikut cara Al~Qur'an. 




"Bahkan kamu telah menyangka bahawa Rasul dan orang- 
orang Mu'min tidak akan kembali lagi kepada anak isteri 
mereka untuk selama-lamanya. Sangkaan itulah yang 
dihiaskan syaitan di dalam hati kamu dan kamu telah 
menaruh sangkaan yang buruk. Dan kamu telah menjadi 
satu kaum yang tandus binasa. "(12) 

Demikianlah Al-Qur'an mendedah dan 
menelanjangi mereka di hadapan niat jahat yang 
disembunyikan di dalam hati mereka dan di hadapan 
rancangan jahat yang diselindungkan mereka, juga di 
hadapan sangkaan buruk mereka terhadap Allah. 
Mereka menyangka bahawa Rasulullah s.a.w. dan 
kaum Muslimin pergi ke Makkah untuk menempah 
maut dan mereka tidak akan kembali lagi kepada 
anak isteri mereka di Madinah. Mereka berkata 
Rasulullah s.a.w. pergi kepada satu kaum yang telah 
pun menyerang beliau di Madinah dan membunuh 
sahabat-sahabatnya yang bertempur dengan mereka 
(maksud mereka ialah Peperangan Uhud dan 
Peperangan Ahzab), mereka tidak memperhitungkan 
sedikit pun tentang kesanggupan Allah memelihara 
dan melindungi hamba-hamba-Nya yang beriman 
dengan penuh keyakinan dan keikhlasan. Begitu juga 
- dengan sebab kefahaman mereka yang salah dan 
kekosongan hati mereka dari kehangatan 'aqidah - 
mereka tidak mengira bahawa kewajipan itu tetap 
kewajipan walau bagaimanapun pengorbanannya, 
dan bahawa keta'atan kepada Rasulullah s.a.w. itu 
wajib dilaksanakan tanpa memandang kepada 
keuntungan-keuntungan dan kerugian-kerugian yang 
jelas ketara. Keta'atan adalah kewajipan yang pasti 
ditunai tanpa memandang kepada mana-mana akibat 
yang lain di sebaliknya. 

Mereka berfikir dengan fikiran mereka yang salah 
dan fikiran inilah satu-satunya fikiran yang baik dan 
elok pada pandangan hati mereka. Mereka tidak 
nampak fikiran yang lain dan tidak memikirkan 
sesuatu yang lain. Inilah punca sangkaan buruk 
mereka terhadap Allah. Ia berpunca dari ketandusan 
hati mereka. Ini adalah satu ungkapan yang amat 
menarik dan memberi saranan yang mendalam. Bumi 
yang tandus ialah bumi yang mati dan gersang. Itulah 
sifat hati mereka. Itulah gambaran seluruh kewujudan 
mereka. Segala-galanya tandus, gersang, tiada hayat, 
tiada kesuburan dan tiada tumbuhan. Apakah lagi 
yang akan terjadi kepada sebuah hati apabila ia 
gersang dari sangkaan yang baik terhadap Allah 
kerana putus hubungannya dengan Allah yang 
memberi kesegaran itu? Sudah tentu ia menjadi 
tandus, mati, gersang dan akhirnya binasa dan 
musnah. 

Demikianlah juga ada manusia yang lain menaruh 
sangkaan buruk terhadap orang-orang yang beriman, 
iaitu manusia yang seperti orang-orang Arab Badwi 
yang putus hubungan dengan Allah, dan yang tandus 
hati mereka dari roh dan hayat. Mereka selama- 
lamanya menaruh sangkaan yang buruk terhadap 
orang-orang yang beriman apabila mereka nampak 
daun neraca kebatilan itu memberat dan kuasa-kuasa 
bumi yang zahir telah menyebelahi pendokong- 
pendokong kejahatan dan kesesatan, sedangkan 
orang-orang Mu'min pula sedikit bilangannya atau 
sedikit kelengkapannya atau kurang kedudukan, 
pangkat dan harta kekayaan. 

Beginilah rupanya orang-orang Arab Badwi dan 
orang-orang yang seperti mereka menaruh sangkaan 


yang buruk bahawa orang-orang yang beriman itu 
tidak akan pulang lagi kepada anak isteri mereka 
apabila mereka menghadapi penganut-penganut 
kebatilan yang bongkak dengan kekuatan mereka 
yang zahir. Oleh kerana itulah mereka menjauhi 
orang-orang yang beriman untuk menyelamatkan diri 
mereka. Mereka berharap di setiap sa'at bahawa 
orang-orang yang beriman itu akan binasa semuanya 
dan da'wah mereka akan berakhir. Mereka memilih 
jalan yang lebih selamat dan menjauhkan diri dari 
jalan yang dilalui orang-orang yang beriman yang 
penuh bahaya itu. Tetapi Allah mengecewakan 
sangkaan mereka yang buruk itu dan mengubahkan 
keadaan dan kedudukan mengikut ilmu-Nya dan 
tadbir-Nya dan mengikut pertimbangan neraca 
kekuatan yang hakiki yang dipegang Allah, iaitu 
neraca pertimbangan yang diguna untuk 
menjatuhkan sesiapa yang dikehendaki-Nya dan 
mengangkatkan siapa yang dikehendaki-Nya dengan 
cara yang tidak disedari orang-orang Munafiq yang 
menaruh sangkaan buruk terhadap Allah di setiap 
tempat dan masa itu. 


Neraca pertimbangan yang sebenar ialah neraca 
keimanan, dan oleh kerana itu Aliah memulangkan 
orang-orang Arab Badwi kepada neraca 
pertimbangan ini dan menetapkan peraturan umum 
balasan mengikut neraca pertimbangan ini, serta 
membayangkan bahawa mereka akan mendapat 
rahmat Allah yang dekat, dan seterusnya 
menyarankan supaya mereka merebut peluang itu 
dan meni'mati keampunan dan rahmat Allah: 



"Dan barang siapa yang tidak beriman kepada Aliah dan 
Rasul-Nya, maka sesungguhnya kami telah menyediakan 
Neraka yang bernyala-nyala untuk orang-orang kafir(13). 
Dan Allah memiliki langit dan bumi. Dia mengampunkan 
siapa yang dikehendaki-Nya , dan Allah Maha Pengampun 
dan Maha Pengasih. "(14) 


Mereka telah meminta maaf dengan alasan kerana 
sibuk menguruskan harta benda dan anak isteri, 
tetapi apakah gunanya harta kekayaan dan anak isteri 
mereka di dalam Neraka yang disediakan untuk 
mereka jika mereka tidak beriman kepada Allah dan 
Rasul-Nya? Inilah dua daun neraca untuk dipilih 
mereka dengan penuh keyakinan, kerana Allah yang 
memberi janji-janji ini Dialah sahaja yang memiliki 
seluruh kerajaan langit dan bumi, dan Dialah sahaja 
yang memiliki keampunan untuk sesiapa yang 
dikehendaki-Nya dan memiliki 'azab seksa untuk 
sesiapa yang dikehendaki-Nya. 

Allah membalaskan manusia mengikut amalannya 
masing-masing, tetapi kehendak iradat Allah adalah 
bebas dari segala ikatan. Allah menjelaskan hakikat ini 
supaya ia tertanam di dalam setiap hati. Ini tidak 
berlawanan dengan dasar mengenakan balasan 
mengikut amalan, kerana dasar ini merupakan pilihan 
yang bebas bagi kehendak iradat Allah itu. 

Keampunan dan rahmat Allah itu adalah lebih 
hampir, kerana itu peluang ini hendaklah direbutkan 
segera sebelum Allah menjatuhkan hukuman-Nya 
mengazabkan orang-orang yang tidak beriman 
kepada Allah dan Rasul-Nya dengan api Neraka yang 
disediakan untuk orang-orang yang kafir. 

Kemudian ayat-ayat yang berikut membayangkan 
setengah-setengah perkara yang telah ditetapkan 
Allah kepada orang-orang yang beriman, iaitu 
bertentangan dengan sangkaan orang-orang Arab 
Badwi yang ponteng itu dengan uslub yang 
menunjukkan bahawa perkara itu tidak lama lagi akan 
berlaku: 



"Orang-orang yang ponteng itu akan berkata ketika kamu 
pergi untuk mengambil rampasan-rampasan perang: Biariah 
kami ikut pergi bersama kamu. Mereka hendak 
mengubahkan ketetapan-ketetapan Allah. Katakanlah: 
Kamu tidak akan dibenarkan mengikut kami. Demikianlah 
Allah telah menetapkan keputusan-Nya sebelum ini, mereka 
akan berkata: Sebenarnya kamu dengkikan kami. 
Sebenarnya mereka tidak faham melainkan hanya sedikit 
sahaja. "(I S) 

Kebanyakan Mufassirin berpendapat bahawa ayat 
ini mengisyaratkan kepada kemenangan menakluk 
Khaybar. Mungkin pendapat ini benar, tetapi ayat ini 
masih tetap mempunyai saranannya yang tersendiri 
walaupun ia tidak menjadi nas bagi Khaybar, iaitu ia 
menyarankan bahawa kaum Muslimin akan mendapat 
kemenangan yang dekat dan mudah dan orang-orang 
yang ponteng itu akan sempat melihat peristiwa itu 
dan berkata: 


"Biarlah kami ikut pergi bersama kamu. "( i 5) 

Mungkin yang mendorongkan Mufassirin 
menentukan peristiwa itu dengan kemenangan 
menakluk Khaybar ialah kerana peristiwa itu telah 
berlaku tidak lama selepas diadakan perjanjian 


perdamaian Hudaybiyah, iaitu ia berlaku dalam bulan 
Muharram pada tahun yang ketujuh Hijrah, tidak 
sampai dua bulan dari tarikh perjanjian perdamaian 
Hudaybiyah. Pena'lukan Khaybar menghasilkan harta 
rampasan perang yang banyak. Kubu-kubu Khaybar 
merupakan kubu-kubu yang akhir bagi saki-baki 
pusat-pusat penempatan Yahudi di Semenanjung 
Tanah Arab yang kuat dan kaya. Sebahagian dari 
suku-suku Yahudi Bani al-Nadhir dan Bani Quraydzah 
yang diusir keluar dari Semenanjung Tanah Arab telah 
berlindung di pusat-pusat ini. 

Pendapat-pendapat para Mufassirin sepakat 
mengatakan bahawa Allah telah menjanjikan kaum 
Muslimin yang telah bermubaya'at di Hudaybiyah itu 
bahawa mereka akan dikurniakan harta rampasan 
perang Khaybar. Harta itu hanya untuk mereka 
sahaja. Tiada seorang yang lain dibenar berkongsi 
dengan mereka. Saya tidak menemui nas tentang 
perkara ini dan mungkin juga mereka mengambil 
fahaman ini dari apa yang telah berlaku sebenarnya, 
iaitu Rasulullah s.a.w. telah menguntukkan harta 
rampasan perang Khaybar itu kepada kaum Muslimin 
yang telah bermubaya'at di Hudaybiyah sahaja dan 
tiada seorang yang lain yang mendapat harta itu. 

Walau bagaimanapun, Allah S.W.T. telah 
memerintah Nabi-Nya supaya menolak permintaan 
orang-orang Arab Badwi yang ponteng itu apabila 
mereka memohon untuk keluar bersama untuk 
mendapatkan harta rampasan yang mudah dan dekat 
itu. Dan perintah itu juga menjelaskan bahawa 
perbuatan mereka hendak keluar bersama adalah 
melanggar perintah Allah. Rasulullah s.a.w. juga telah 
dimaklumkan Allah bahawa mereka akan menuduh 
apabila mereka dihalangkan dari keluar bersama 
dengan kata: & (" Sebenarnya kamu 

dengkikan kami") kerana itu kamu melarang kami 
keluar bersama kamu supaya kami tidak mendapat 
habuan dari harta rampasan perang itu. Kemudian 
ayat ini menjelaskan bahawa perkataan mereka itu 
adalah terbit dari kecetekan fahaman mereka 
terhadap hikmat Allah dan perencanaan-Nya, iaitu 
balasan yang wajar bagi orang-orang yang ponteng 
dan tamak itu ialah mereka diharamkan dari 
mendapat harta rampasan perang, dan balasan yang 
wajar bagi orang-orang yang ta'at dan ikhsas ialah 
mereka dikhususkan menerima kurniaan Allah. 
Merekalah sahaja yang berhak mendapat keuntungan 
dari harta rampasan yang ditentukan Allah kepada 
mereka sebagai balasan keta'atan dan keberanian 
yang ditunjukkan mereka semasa mereka tidak 
menduga selain dari berjihad dengan penuh 
kegigihan. 

Kemudian Allah memerintah Nabi-Nya memberitahu 
kepada orang-orang Arab Badwi yang ponteng itu 
bahawa mereka akan diseru berjihad untuk 
memerangi satu kaum yang amat kuat, yang 
menentang Islam. Jika mereka berjaya menghadapi 
ujian ini, mereka akan mendapat pahala, sebaliknya 

jika mereka terus menderhaka dan ponteng, maka 
itulah ujian yang terakhir: 



"Katakanlah kepada orang-orang Arab Badwi yang ponteng 
Itu: Kamu akan diseru menghadapi satu kaum yang amat 
kuat supaya kamu memerangi mereka hingga mereka 
menyerah kalah. Jika kamu mematuhi (seruan ini) nescaya 
Allah mengurniakan kepada kamu pahala yang baik , dan jika 
kamu berpaling sebagaimana kamu telah berpaling sebelum 
ini nescaya Allah akan mengazabkan kamu dengan 'azab 
yang amat pedih. "(1 6) 

Pendapat Ulama' tidak sekata tentang menentukan 
siapakah yang dimaksudkan dengan kaum yang amat 
kuat itu. Adakah mereka berada di zaman Rasulullah 
s.a.w. atau berada di zaman Khalifah-khalifahnya. 
Yang lebih dekat ialah kaum itu adalah berada di 
zaman hidup Rasulullah s.a.w. untuk menguji iman 
orang-orang Arab Radwi yang tinggal di sekeliling. 
Madinah itu. 

Yang penting ialah memperhatikan cara tarbiyah AI- 
Qur'an dan cara ia mengubati jiwa manusia melalui 
bimbingan-bimbingan Al-Qur'an dan ujian-ujian di 
alam kenyataan. Dan ini semuanya dapat dilihat 
dengan jelas apabila Al-Qur'an mendedahkan rahsia 
orang-orang Arab Badwi yang ponteng itu kepada diri 
mereka sendiri dan kepada kaum Muslimin, dan dapat 
dilihat pada bimbingan Al-Qur'an yang menjelaskan 
kepada mereka tentang hakikat-hakikat, nilai-nilai dan 
dasar-dasar tingkahlaku yang beriman dan lurus. 

Oleh kerana ada kemungkinan difahamkan dari 
maksud ujian itu ialah semua orang-orang diwajibkan 
keluar berjihad, maka Allah S.W.T menjelaskan pula 
golongan orang-orang yang berkeuzuran sebenar 
yang berhak untuk tidak ikut berjihad tanpa berdosa 
dan dikenakan hukuman: 



" Tidak menjadi kesalahan kepada orang yang buta i, tidak 
menjadi kesalahan kepada orang yang pincang dan tidak 
menjadi kesalahan kepada orang yang sakit (apabila mereka 
tidak ikut berperang). Dan barang siapa yang ta'atkan Aliah 
dan Rasul-Nya nescaya Allah memasukkan mereka ke dalam 
Syurga yang mengalir di bawahnya sungai-sungai ’ dan 


barang siapa yang berpaling nescaya Allah akan 
mengazabkannya dengan 'azab yang amat pedih. "(1 7) 

Keuzuran-keuzuran Yang Dibenarkan Syara' 
Untuk Tidak Ikut Berjihad 

Orang yang buta dan orang yang tempang 
mempunyai keuzuran yang berkekalan iaitu 
kelemahan yang berterusan dari memikul kewajipan 
keluar berjihad, sedangkan orang yang sakit pula 
mempunyai keuzuran sementara sehingga ia sembuh 
dari sakitnya. 

Persoalan yang sebenar di sini ialah persoalan ta'at 
dan tidak ta'at dan ia merupakan sikap jiwa bukannya 
bentuk rupa yang lahir. Siapa yang ta'at kepada Allah 
dan RasuJ-Nya, maka balasannya ialah Syurga, dan 
siapa yang tidak ta'at, maka ia akan ditunggu 'azab 
keseksaan. Siapa sahaja boleh menimbangkan di 
antara kesukaran-kesukaran berjihad dan balasan- 
balasannya dengan kerehatan tinggal di rumah dan 
akibat-akibat di sebaliknya, kemudian bolehlah ia 
membuat pilihannya. 


(Kumpulan ayat-ayat 18-29) 

"Sesungguhnya Allah telah redha terhadap orang-orang 
Mu'mln ketika mereka berjanji setia denganmu dl bawah 
sepohon pokok dan Allah telah mengetahui perasaan yang 
ada dl dalam hati mereka , lalu Dia menurunkan 
ketenteraman ke atas mereka dan membalas mereka dengan 
kemenangan yang dekat (waktunya)(1 8). Serta harta 
rampasan yang banyak yang akan diambil mereka , dan Allah 
Maha Perkasa dan Maha BijaksanaO 9). Allah telah 
menjanjikan kepada kamu harta rampasan yang banyak 
yang akan diambil kamu, lalu Dia menyegerakan rampasan 
ini untuk kamu dan dia telah menahan tangan manusia dari 
membinasakan kamu agar ia menjadi bukti kepada orang- 
orang yang beriman dan agar Dia memimpin kamu ke jalan 
yang lurus(20). Dan (Allah telah menjanjikan) satu lagi 
kemenangan yang lain yang kamu tidak berupaya 
mencapaikannya (dengan kekuatan kamu, tetapi) Allah telah 
menguasainya (untuk kamu), dan Aliah Maha Berkuasa di 
atas segala sesuatu (21). Dan jika orang-orang yang kafir 
memerangi kamu nescaya mereka akan lari. Kemudian 
mereka tidak akan mendapat siapa pun menjadi pelindung 
dan penolong mereka(22). Itulah Sunnatullah telah berlaku 
sebelum ini, dan engkau tidak akan dapati sebarang 
perubahan dalam Sunnatullah itu(23). Dan Dialah yang telah 
menahan tangan mereka dari menyerang kamu dan tangan 


kamu dari menyerang mereka di tengah-tengah kota 
Makkah setelah Aliah memenangkan kamu ke atas mereka 
dan Allah Maha Melihat segala apa yang dilakukan 
kamu(24). Merekalah orang-orang yang kafir dan mereka 
telah menghalangkan kamu dari memasuki Masjidil-Haram 
dan menyebabkan unta-unta korban tertahan dari sampai ke 
tempat penyembelihannya. Andainya tidak kerana adanya 
lelaki-lelaki yang beriman dan perempuan-perempuan yang 
beriman (di Makkah) yang tidak diketahui kamu, yang 
dibimbangi kamu akan membunuh mereka dan 
menyebabkan kamu ditimpa dosa tanpa pengetahuan 
(tentulah kamu diizinkan memerangi mereka). Ini ialah 
kerana Allah hendak memasukkan orang-orang yang 
dikehendaki-Nya ke dalam rahmat-Nya . Jika mereka 
(penduduk Makkah yang beriman dan yang kafir) itu 
terasing dengan jelas, tentulah Kami 'azabkan orang-orang 
kafir dari kalangan mereka dengan 'azab yang amat 
pedih(25). (Kenangilah) ketika Allah menjadikan orang-orang 
kafir (berkobar-kobar) dengan semangat fanatik di dalam 
hati mereka , iaitu semangat fanatik jahiliyah, lalu Allah 
turunkan ketenteraman-Nya ke atas Rasul-Nya dan orang- 
orang Mu'min serta mewajibkan mereka berpegang teguh 
dengan kalimah taqwa, kerana merekalah orang-orang yang 
amat wajar dengan kalimah itu dan merekalah 
pendokongnya. Dan Allah Maha Mengetahui segala 
sesuatu(26). Sesungguhnya Allah tetap membuktikan 
kepada Rasul-Nya kebenaran mimpinya, iaitu kamu akan 
memasuki Masjidil-Haram , Insya Allah, dengan aman dan 
damai, di mana kamu mencukur dan mengguntingkan 
kepala kamu dan kamu tidak akan merasa apa-apa 
ketakutan, kerana Aliah mengetahui apa yang kamu tidak 
mengetahuinya. Lalu Allah jadikan sebelum itu satu 
kemenangan yang dekat (perjanjian perdamaian 
Hudaybiyah. "(27). 



''Dialah yang telah mengutuskan Rasul-Nya dengan 
membawa hidayat dan agama yang benar agar Dia 
meninggikannya mengatasi seluruh agama yang lain. Dan 
cukuplah Allah itu menjadi saksi(28). Muhammad adalah 

Rasulullah dan orang-orang yang bersama dengannya adalah 
bersifat tegas dan keras terhadap orang-orang kafir dan 
bersifat kasih mesra terhadap sesama mereka. Engkau lihat 
mereka rukuk dan sujud (mendirikan solat) kerana mencari 
limpah kurnia Allah dan keredhaan-Nya. Tanda kesalihan 
mereka ternampak jelas pada wajahwajah mereka dari kesan 
sujud . Itulah sifat mereka di dalam Taurat dan sifat mereka di 
dalam Injil, iaitu mereka laksana pokok tanaman yang 
mengeluarkan tunas-tu nasnya i, lalu ia menguatkannya dan ia 
menjadi kian membesar dan kasar dan akhirnya tegak di atas 
batangnya , menyenangkan hati penanam-penanamnya 
kerana Allah hendak menimbulkan kemarahan orang-orang 
kafir dengan kekuatan mereka. Allah telah menjanjikan 
orang-orang yang beriman dan mengerjakan amalan yang 
soleh di kalangan mereka keampunan dan pahala yang amat 
besar. "(29). 


Seluruh ayat ini memperkatakan tentang orang- 
orang yang beriman dan berbicara dengan orang- 
orang yang beriman, iaitu berbicara dengan satu 
angkatan kaum Mu'minin yang unik dan berbahagia 
yang telah berjanji setia dengan Rasulullah s.a.w. di 
bawah sepohon pokok, Allah hadir menyaksi dan 
mengikatkan perjanjian setia itu, di mana tangan 
kesetiaan-Nya terletak di atas tangan mereka. 
Angkatan inilah yang telah mendengar Allah 
menceritakan hal mereka kepada Rasul-Nya: 




" Sesungguhnya Allah telah redha terhadap orang-orang 
Mu'min ketika mereka berjanji setia denganmu di bawah 
sepohon pokok dan Aliah telah mengetahui perasaan yang 
ada di dalam hati mereka , lalu Dia menurunkan 
ketenteraman ke atas mereka dan membalas mereka dengan 
kemenangan yang dekat (waktunya), "(i 8) 


Juga mendengar Rasulullah s.a.w. bersabda kepada 
mereka: 

"Kamu pada hari ini adalah sebaik-baik penghuni bumi. " 

(Dikeluarkan oleh al-Bukhari) 

Allah S.W.T. mengisahkan hal mereka kepada Rasul- 
Nya dan berbicara dengan mereka, iaitu 
menyampaikan berita baik kepada mereka dalam 
bentuk harta rampasan yang banyak dan 
kemenangan-kemenangan yang disediakan Allah 
untuk mereka. Juga dalam bentuk naungan dan 
pemeliharaan Allah terhadap mereka dalam 
perjalanan itu dan perjalanan selanjutnya, dan 
seterusnya dalam bentuk pertolongan dari Allah yang 
berhubung kukuh dengan Sunnatullah yang tidak 
pernah berubah. Di samping itu Allah mengecam 
hebat musuh-musuh mereka dari orang-orang kafir 
dan mendedahkan kebijaksanaan Allah yang telah 
memilih perdamaian untuk mereka pada tahun ini, 
serta menegaskan kepada mereka kebenaran mimpi 
Rasulullah s.a.w. bahawa beliau akan memasuki 


Masjidil-Haram bersama-sama kaum Muslimin dengan 
aman damai tanpa menaruh sebarang ketakutan dan 
kebimbangan dan bahawa agama yang dibawanya itu 
akan mengatasi segala agama yang ada di muka bumi 
ini. 

Kemudian surah ini ditamatkan dengan 
mengemukakan satu gambaran yang gemilang yang 
menggambarkan angkatan Muslimin yang unik dan 
berbahagia yang terdiri dari sahabat-sahabat 
Rasulullah s.a.w. dan sifat mereka yang disebut di 
dalam Kitab Taurat dan Kitab Injil serta janji Allah 
untuk memberi keampunan dan pahala yang besar 
kepada mereka. 




(Pentafsiran ayat-ayat 18 - 19) 


Kemenangan-kemenangan Umat Muslimin Selepas 
Perjanjian Hudaybiyah 



"Sesungguhnya Allah telah redha terhadap orang-orang 
Mu'min ketika mereka berjanji setia denganmu di bawah 
sepohon pokok dan Allah telah mengetahui perasaan yang 
ada di dalam hati mereka , lalu Dia menurunkan 
ketenteraman ke atas mereka dan membalas mereka dengan 
kemenangan yang dekat (waktunya)(1 8). Serta harta 
rampasan yang banyak yang akan diambil mereka dan Allah 
Maha Perkasa dan Maha Bijaksana. "(19) 


Hari ini setelah berlalunya (lebih) seribu empat ratus 
tahun yang silam, saya cuba menghayati detik-detik 
suci yang disaksikan oleh seluruh alam buana, iaitu 
ketika Allah Yang Maha Tinggi dan Maha Mulia 
menyampaikan cerita angkatan Muslimin itu kepada 
Rasul-Nya yang amanah itu. Saya cuba meninjau 
lembaran alam buana dan hati nuraninya yang 
tersembunyi ketika ia menyambut penjelasan Ilahi 
mengenai angkatan Muslimin itu yang berada di 
suatu tempat yang tertentu di alam ini. Saya cuba 
menyelami perasaan mereka yang berbahagia itu 
ketika mereka mendengar dengan telinga mereka 
sendiri kenyataan Allah yang menerangkan bahawa 
Dia telah memberi keredhaan terhadap mereka 
dengan menentukan tempat dan keadaan di mana 
mereka berada ketika mereka mendapat keredhaan 
itu, iaitu ketika mereka mengikat perjanjian setia di 
bawah sepohon pokok, mereka mendengar sendiri 
kenyataan ini dari Nabi mereka yang benar, yang 
difirmankan Allah Yang Maha Agung dan Maha 
Mulia. 


Ya Allah! Alangkah bahagianya mereka menyambut 
detik-detik yang suci itu dan bagaimana mereka 

menerima penjelasan Ilahi itu? laitu penjelasan yang 
ditujukan kepada tiap-tiap seorang dari mereka: 
Engkau, engkau, engkau semuanya ini, Allah 
menyampaikan kepadamu bahawa Dia telah memberi 
keredhaan-Nya terhadapmu ketika engkau mengikat 
janji setia di bawah sepohon pokok dan Allah 
mengetahui perasaan yang berkecamuk di dalam 
hatimu, lalu Dia menurunkan ketenteraman ke dalam 
hatimu itu. 

Apabila seorang dari kita membaca atau mendengar 
ayat: 1 i&S ^£9 ^ {"Allah itulah penaung 
orang-orang yang beriman") u ia akan menyambutnya 
dengan yakin dan berbisik-bisik dalam hatinya: 

"Tidakkah aku juga bercita-cita supaya aku 
termasuk di bawah kenyataan yang umum ini?", atau 
dia membaca atau mendengar ayat: 



"Allah bersama-sama orang yang sabar" (153) 

dia akan menyambutnya dengan yakin dan berbisik- 
bisik dalam hatinya, "Tidakkah aku juga bercita-cita 
agar termasuk di dalam golongan orang-orang yang 
sabar itu?" Angkatan orang-orang Mu'min itu 
disampaikan berita kepada mereka seorang demi 
seorang dan Allah tujukan berita itu kepada mereka 
masing-masing bahawa Dia telah memberi 
keredhaan-Nya terhadap mereka dan Dia mengetahui 
perasaan yang berkecamuk di dalam hati mereka dan 
Dia redhakan pula terhadap apa yang berkecamuk di 
dalam hati mereka. 


Ya Allah! Alangkah terharunya suasana ini: 



"Sesungguhnya Allah telah redha terhadap orang : orang 
Mu'min ketika mereka berjanji setia denganmu di bawah 
sepohon pokok dan Allah telah mengetahui apa yang 
berkecamuk di dalam hati mereka , lalu Dia menurunkan 
ketenteraman ke atas mereka dan membalas mereka dengan 
kemenangan yang dekat (waktunya). "(18) 

Maksudnya, Allah mengetahui keghairahan yang 
berkecamuk di dalam hati mereka iaitu keghairahan 
terhadap agama mereka bukan keghairahan terhadap 
kepentingan diri mereka. Allah mengetahui kejujuran 
mereka di dalam perjanjian setia itu. Allah 
mengetahui bagaimana hebatnya mereka mengawal 
perasaan mereka dalam menghadapi cabaran dan 
mengawal perasaan mereka untuk berdiri teguh. 


patuh dan sabar di belakang keputusan Rasulullah 
s.a.w.. 



"Lalu Dia menurunkan ketenteraman ke atas mereka."(18) 


Dengan ungkapan ini Al~Qur'an melukiskan keten- 
teraman itu turun dengan perlahan-lahan dan tenang 
menyelubungi hati yang sedang panas, bersemangat 
dan penuh terharu hingga akhirnya menjadi sejuk, 
damai, tenteram dan riang. 


"Dan membalas mereka dengan kemenangan yang dekat 
(waktunya)."(1 8) 


Perjanjian Hudaybiyah dengan segala suasana dan 
keadaannya itulah yang menjadikannya suatu 
kemenangan bagi kaum Muslimin dan menjadikannya 
satu titik permulaan bagi berbagai-bagai kemenangan 
yang lain. Mungkin kemenangan menakluk Khaybar 
merupakan salah satu dari kemenangan-kemenangan 
itu, iaitu satu kemenangan yang sering disebut oleh 
para Mufassirin sebagai kemenangan yang dekat yang 
dikurniakan Allah kepada kaum Muslimin. 

" Serta harta rampasan yang banyak yang akan diambil 
mereka. "(19) 


Sama ada harta rampasan diperolehi serentak 
dengan kemenangan itu jika dimaksudkan dengan 
kemenangan yang dekat itu ialah kemenangan 
menakluk Khaybar atau selepas kemenangan itu jika 
dimaksudkan dengan kemenangan yang dekat itu 
ialah perjanjian damai Hudaybiyah yang memberi 
peluang kepada kaum Muslimin menumpukan 
perjuangan mereka untuk mendapat berbagai-bagai 
kemenangan. 



"Dan Allah Maha Perkasa dan Maha Bijaksana."(19) 


Ayat ini merupakan satu kesimpulan yang sangat 
sesuai dengan ayat-ayat sebelumnya kerana dari 
keredhaan Allah, kemenangan yang dikurniakannya 
dan janji-Nya untuk memberikan harta rampasan itu 
adalah membuktikan Qudrat kuasa-Nya dan 
membuktikan hikmat kebijaksanaannya dan tadbir- 
Nya yang rapi. Dengan sifat-sifat inilah terlaksananya 
janji liahi Yang Maha Pemurah itu. 

4^* «L» «X* 

ff» ^ V 


(Pentafsiran ayat-ayat 20 - 24) 

Selepas menyampaikan pengumuman Ilahi yang 
tinggi kepada Rasul-Nya yang amanah mengenai 
orang-orang Mu'min yang mengikat janji setia itu, Al- 
Qur'an berpaling pula berbicara dengan orang-orang 
Mu'min itu sendiri dan memperkatakan tentang 


11 Surah al-Baqarah, ayat 257. 

perjanjian damai atau tentang kemenangan ini yang 
disambut mereka dengan sabar dan patuh: 



"Allah telah menjanjikan kepada kamu harta rampasan yang 
banyak yang akan diambil kamu , lalu Dia menyegerakan 
rampasan ini untuk kamu dan Dia telah menahan tangan 
manusia dari membinasakan kamu agar ia menjadi bukti 
kepada orang-orang yang beriman dan agar Dia memimpin 
kamu ke jalan yang iurus(20). Dan (Allah telah menjanjikan) 
satu lagi kemenangan yang lain yang kamu tidak berupaya 
mencapaikannya (dengan kekuatan kamu , tetapi) Allah telah 
menguasainya (untuk kamu), dan Allah Maha Berkuasa di 
atas segala sesuatu. "(21) 

ini adaiah berita-berita baik yang mengembirakan 
yang disampaikan Allah kepada orang-orang Mu'min. 
Mereka telah mendengar berita-berita ini dan 
yakinkan kebenarannya. Mereka tahu bahawa Allah 
telah menyediakan harta rampasan yang banyak, dan 
sepanjang hidup mereka selepas itu mereka telah 
melihat bahawa janji-janji itu telah ditepati Allah. Di 
dalam ayat ini Allah menyatakan bahawa Dia "telah 
menyegerakan ini untuk mereka." Mungkin yang 
dimaksudkan dengan "Ini" di sini ialah perjanjian 
damai Hudaybiyah itu sendiri sebagaimana telah 
diriwayatkan dari Ibn 'Abbas r.a. untuk menguatkan 
pengertian bahawa perjanjian damai itu sendiri 
merupakan suatu kemenangan dan keuntungan. Dan 
inilah maksudnya yang sebenar sebagai-mana telah 
kami jelaskan dari sabda Rasulullah s.a.w. yang telah 
silam dan dari kenyataan-kenyataan keadaan yang 
membenarkan maksud ini. Dan mungkin pula yang 
dimaksudkan dengan "ini" di sini ialah kemenangan 
menakluk Khaybar sebagaimana diriwayatkan oleh 
Mujahid memandangkan penaklukan Khaybar itu 
merupakan rampasan perang yang paling dekat 
berlaku selepas perjanjian damai. Tetapi pentafsiran 
pertama lebih dekat dan lebih kuat. 

Allah mengurniakan ni'mat kepada mereka dengan 
menahankan tangan manusia dari membinasakan 
mereka, iaitu menahan orang-orang Musyrikin 
Quraysy dari menyerang mereka, juga menahan 
musuh-musuh yang lain dari Quraysy yang sentiasa 
menunggu peluang untuk membinasakan mereka, 
sedangkan bilangan mereka sedikit dan bilangan 
musuh-musuh mereka ramai. Mereka telah menepati 
janji setia mereka dan melaksanakan segala 
tanggungjawab-tanggungjawab mereka, dan kerana 
inilah Allah menahankan tangan musuh-musuh 


mereka dari menyerang mereka dan memberi 
keamanan kepada mereka. 



" Dan agar ia menjadi bukti kepada orang-orang yanq 
beriman . "(20) 

Maksudnya, peristiwa Perjanjian Hudaybiyah yang 
tidak disukai mereka dan amat berat diterima mereka 
pada permulaannya itu telah diberitahu Allah bahawa 
peristiwa itu akan menjadi bukti kepada mereka. Di 
sana mereka dapat melihat hasil tadbir Allah yang rapi 
terhadap mereka dan dapat menyaksikan balasan 
keta'atan mereka kepada Rasulullah s.a.w., iaitu 
balasan yang meyakinkan mereka bahawa peristiwa 
itu amat besar dan mengandungi kebajikan yang 
banyak. Dan Allah telah mencampakkan perasaan 
tenang dan tenteram, keredhaan dan keyakinan di 
dalam hati mereka. 



"Dan agar Dia memimpin kamu ke jalan yang lurus"(20) 

sebagai balasan kepada keta'atan, kepatuhan dan 
kejujuran hati kamu. Demikianlah Allah kumpulkan 
untuk mereka keuntungan mendapat harta rampasan 
dan keuntungan mendapat hidayat. Dengan ini 
tercapailah kebajikan untuk mereka dengan sempurna 
dari segala sudut peristiwa yang mula-mulanya tidak 
disukai mereka dan berat diterima mereka. 
Demikianlah Allah mengajar mereka bahawa pilihan 
Allah uhtuk mereka adalah pilihan yang sebaik- 
baiknya, dan demikianlah Allah mendidik hati mereka 
supaya memberi kepatuhan dan keta'atan yang 
mutlak. 

Kemudian Al-Qur'an menyampaikan berita gembira 
yang lain pula kepada mereka, iaitu kemenangan 
yang tidak mampu dicapai dengan kekuatan mereka, 
tetapi Allah telah menguasainya dengan Qudrat dan 
tadbir-Nya yang rapi untuk mereka: 



"Dan (Allah telah menjanjikan) satu lagi kemenangan yang 
lain yang kamu tidak berupaya mencapaikannya (dengan 
kekuatan kamu , tetapi) Aliah menguasainya (untuk kamu), 
dan Allah Maha Berkuasa di atas segala sesuatu."(21) 

Riwayat-riwayat telah berselisih dalam menentukan 
apakah kemenangan yang dimaksudkan Allah dengan 
"kemenangan yang lain" itu. Adakah maksudnya 
kemenangan menakluk Makkah? Atau maksudnya 
kemenangan menakluk Khaybar? Atau maksudnya 
kemenangan menakluk kerajaan-kerajaan Kisra dan 
Qai sar atau maksudnya semua kemenangan yang 
telah dicapai oleh kaum Muslimin selepas peristiwa 
Hudaybiyah itu? 

Yang lebih munasabah dengan pertalian ayat ialah 
kemenangan menakluk Makkah selepas Perjanjian 

Hudaybiyah, iaitu kemenangan yang dapat dicapai 
dengan sebab adanya perjanjian itu yang hanya 
berkuatkuasa selama dua tahun sahaja, kemudian ia 
dicabuli oleh kaum Quraysy, lalu Allah ta'Iukkan 
negeri Makkah untuk kaum Muslimin tanpa 
peperangan. Sebelum ini negeri itu amat sukar 
dikalahkan mereka, malah sebelum ini negeri mereka 
Madinah diserang oleh penduduk Makkah dan 
mereka telah dihalang dari memasuki negeri Makkah 
dan terpaksa pulang pada tahun peristiwa 
Hudaybiyah. Kemudian Allah mengepung negeri 
Makkah dan menyerahkannya kepada mereka tanpa 
pertumpahan darah: 



" Dan Allah adalah Maha Berkuasa di atas segala 
sesuatu. "(2 1) 

♦ 

Berita gembira ini disembunyikan dalam ayat ini 
tanpa ditentukannya kerana kemenangan itu, semasa 
diturunkan ayat ini, masih merupakan perkara ghaib 
yang tersimpan dalam ilmu Allah, la hanya 

diisyaratkan di dalam ayat ini untuk menimbulkan 
perasaan tenang tenteram, keredhaan, harapan dan 
kesukacitaan. 


kepercayaan ini? Manakah lagi keteguhan hati yang 
lebih dari keteguhan hati yang dialami oleh orang- 
orang Mu'min apabila mereka mendengar jaminan 
dari Allah bahawa kemenangan mereka dan 
kekalahan musuh mereka merupakan salah satu dari 
Sunnatullah yang berlaku di alam ini? 

Itulah satu undang-undang Ilahi yang tetap dan 
tidak berubah, tetapi ia mungkin tertunda atau 
terlewat sehingga sampai kepada tempohnya yang 
tertentu atau terlewat kerana sebab-sebab yang ada 
hubungan dengan keturusan dan kejujuran orang- 
orang Mu'min mematuhi jalan hidup mereka yang 
lurus yang diperkenalkan Allah kepada mereka, atau 
kerana sebab-sebab yang ada hubungan dengan 
penyediaan suasana yang dapat melahirkan 
kemenangan kepada orang-orang yang beriman dan 
kekalahan kepada orang-orang yang kafir supaya 
kemenangan itu mempunyai nilai dan kesannya, atau 
kerana lain-lain sebab yang diketahui Allah, tetapi 
Sunnatullah tidak pernah mungkir: 



"Engkau tidak akan dapati sebarang perubahan di dalam 
Sunnatullah itu. "(23) 


Sesuai dengan isyarat kepada harta rampasan 
sekarang dan harta rampasan akan datang yang 
disediakan Allah untuk mereka, di samping ditunggu- 
tunggukan mereka, maka Al-Qur'an menjelaskan 
bahawa mereka akan diberikan kemenangan dan 
bahawa perjanjian perdamaian yang diadakan pada 
tahun ini bukanlah kerana mereka lemah dan kaum 
Musyrikin kuat, malah kerana sesuatu hikmat yang 
dikehendaki Allah. Jika orang-orang kafir memerangi 
mereka tentulah mereka akan kalah. Itulah 
Sunnatullah apabila orang-orang Mu'min bertempur 
dengan orang-orang kafir dalam satu peperangan 
yang muktamad: 





(fr) 

"Dan jika orang-orang yang kafir memerangi kamu nescaya 
mereka akan lari. Kemudian mereka tidak akan mendapat 
siapa pun menjadi pelindung dan penolong mereka(22). 
Itulah Sunnatullah telah berlaku sebelum ini dan engkau 
tidak akan dapati sebarang perubahan dalam Sunnatullah 
itu. "(23) 


Demikianlah Allah menghubungkan kemenangan 
mereka dan kekalahan orang-orang kafir itu dengan 
undang-undang alam yang tetap tidak berubah. 
Manakah lagi ketenangan yang lebih dari ketenangan 
ini? Manakah lagi kepercayaan yang lebih dari 


Begitu juga Allah menyebutkan limpah kurnia-Nya 
kepada mereka dengan menahan tangan-tangan 
orang-orang Musyrikin dari menyerang mereka dan 
menahankan tangan mereka dari menyerang orang- 
orang Musyrikin setelah Allah memberi kemenangan 
kepada mereka menangkap orang-orang Musyrikin 
yang menyerang mereka. Ini ditujukan kepada satu 
peristiwa, di mana empat puluh orang atau lebih atau 
kurang dari kaum Musyrikin cuba menyerang 
perkhemahan kaum Muslimin di Hudaybiyah, lalu 
mereka ditangkap dan Rasulullah s.a.w. telah memaaf 
dan membebaskan mereka: 





"Dan Dialah yang telah menahan tangan mereka dari 
menyerang kamu dan tangan kamu dari menyerang mereka 
di tengah-tengah kota Makkah setelah Allah memenangkan 
kamu ke atas mereka , dan Allah Maha Melihat segala apa 
yang dilakukan kamu. "(24) 

Kejadian ini telah berlaku dan diketahui oleh semua 
orang yang mendengarnya. Allah menyebut kejadian 
itu kepada kaum Muslimin dengan uslub ini untuk 
memulangkan setiap gerakan dan setiap kejadian 
yang berlaku itu kepada tadbir Allah secara langsung 
dan untuk menanamkan kesedaran ini di dalam hati 
mereka, iaitu segala-galanya adalah di tangan Qudrat 
Allah s.a.w., dan Dialah yang mentadbirkan segala- 
galanya untuk mereka, dan Dialah yang memimpin 
langkah-langkah mereka di samping memimpin 

fikiran mereka supaya menyerahkan diri sepenuhnya 
kepada Allah tanpa ragu-ragu dan teragak-agak, 
supaya dengan ini mereka masuk ke dalam Islam 
dengan keseluruhan diri mereka, iaitu dengan seluruh 
perasaan, fikiran, keinginan dan kegiatan mereka 
serta dengan keyakinan bahawa segala-galanya 
adalah di dalam genggaman Aliah, dan bahawa 
pilihan yang terbaik itu adalah pilihan Allah. Mereka 
didorong dengan Qudrat kuasa-Nya dan kehendak 
iradat-Nya dalam segala keputusan yang diambil 
mereka baik memilih mahu pun menolak dan Allah 
menghendaki kebaikan untuk mereka. Apabila 
mereka berserah kepada Allah, maka segala kebaikan 
akan dapat dicapai melalui jalan yang paling mudah. 
Allah sentiasa melihat mereka lahir dan batin. Allah 
membuat pilihan untuk mereka berdasarkan ilmu-Nya 
Yang Maha Luas dan Allah tidak akan mensia-siakan 
mereka dan tidak akan meluputkan sesuatu pun yang 
terhak kepada mereka: 



"Dan Allah Maha Melihat segala apa yang dilakukan 
kamu. "(24) 


(Pentafsiran ayat-ayat 25-26) 

Kemudian Al-Qur'an menceritakan kepada kaum 
Muslimin tentang musuh-musuh mereka. Siapakah 
mereka menurut pertimbangan Allah? Bagaimana 
Allah memandang tindak-tanduk mereka dan 
perbuatan mereka yang menghalangkan orang-orang 
Mu'min dari rumah suci-Nya Baituilahil-Haram, dan 
bagaimana pula Allah memandang, kepada orang- 
orang Mu'min? 



"Merekalah orang-orang yang kafir dan mereka telah 
menghalangkan kamu dari memasuki Masjldil-Haram dan 
menyebabkan unta-unta korban tertahan dari sampai ke 


tempat penyembelihannya. Andainya tidak kerana adanya 
lelaki-lelaki yang beriman dan perempuan-perempuan yang 
beriman (di Makkah) yang tidak diketahui kamu , yang 
dibimbangi kamu akan membunuh mereka dan 
menyebabkan kamu ditimpa dosa tanpa pengetahuan 
(tentulah kamu diizinkan memerangi mereka). Ini ialah 
kerana Allah hendak memasukkan orang-orang yang 
dikehendaki-Nya ke dalam rahmat-Nya. Jika mereka 
(penduduk Makkah yang beriman dan yang kafir) itu 
terasing dengan jelas , , tentulah Kami 'azabkan orang-orang 
yang kafir dari kalangan mereka dengan 'azab yang amat 
pedih(25). (Kenangilah) ketika Allah menjadikan orang-orang 
kafir (berkobar-kobar) dengan semangat fanatik di dalam 
hati mereka , iaitu semangat fanatik jahiliyah, lalu Allah 
turunkan ketenteraman-Nya ke atas Rasul-Nya dan orang- 
orang Mu'min serta mewajibkan mereka berpegang dengan 
kalimat taqwa f kerana merekalah orang-orang yang amat 
wajar dengan kalimat itu dan merekalah pendokongnya. 
Dan Allah Maha Mengetahui segala sesuatu. "(26) 

Menurut pertimbangan Allah, mereka adalah orang- 
orang kafir yang sebenar yang amat wajar dengan 
gelaran yang hina itu: 



"Merekalah orang-orang yang kafir."(25) 

Gelaran ini didaftarkan untuk mereka seolah-olah 
merekalah sahaja orang-orang kafir. Mereka 
merupakan makhluk yang paling dibencikan Allah. 
Begitu juga Allah merakamkan perbuatan mereka 
yang hina menghalangkan orang-orang Mu'min dari 
memasuki Masjidil-Haram dan menghalangkan unta- 
unta korban hingga tertahan dari sampai ke tempat 
penyembelihannya yang sebenar: 



"Dan mereka telah menghalangkan kamu dari memasuki 
Masjidil-Haram dan menyebabkan unta-unta korban 
tertahan dari sampai ke tempat penyembelihannya . "(25) 


Perbuatan ini merupakan satu dosa yang besar di 
zaman jahiliyah dan di dalam Islam, malah merupakan 
dosa dalam semua agama yang diketahui mereka di 
Semenanjung Tanah Arab ini sejak moyang mereka 
Nabi Allah Ibrahim a. s. lagi. Ia merupakan satu 
perbuatan yang keji dalam adat resam mereka, di 
dalam kepercayaan mereka dan di dalam kepercayaan 
orang-orang yang beriman. Oleh itu naungan Allah 
yang menghalangkan orang-orang Musyrikin dari 
menyerang orang-orang Islam itu bukannya untuk 
menyelamatkan mereka kerana jumlah mereka kecil, 
tidak! Malah kerana satu hikmat yang lain yang 
didedahkannya kepada orang-orang yang beriman: 



"Andainya tidak kerana adanya lelaki-lelaki yang beriman 
dan perempuan-perempuan yang beriman (di Makkah) yang 

tidak diketahui kamu , yang dibimbangi kamu akan 
membunuh mereka dan menyebabkan kamu ditimpa dosa 
tanpa pengetahuan (tentulah kamu diizinkan memerangi 
mereka). "(25) 

Di kota Makkah terdapat orang-orang Islam yang 
lemah. Mereka tidak ikut berhijrah bersama Rasulullah 
s.a.w. dan mereka tidak mengumumkan keislaman 
mereka kepada orang ramai kerana menjaga 
keselamatan diri mereka yang hidup di tengah-tengah 
kaum Musyrikin itu. Sekiranya berlaku peperangan 
dan kaum Muslimin menyerang Makkah, sedangkan 
mereka tidak mengenali orang-orang islam itu, 
mungkinlah mereka memijak dan membunuh mereka. 
Dan jika ini berlaku, orang ramai akan berkata, 
"Orang-orang Islam membunuh orang-orang Islam", 
akibatnya mereka diwajibkan membayar diat apabila 
ternyata bahawa mereka tersalah bunuh, sedangkan 
mereka yang dibunuh itu adalah orang-orang Islam. 
Di sana ada satu lagi hikmat iaitu Allah mengetahui 
bahawa di antara orang-orang kafir yang 
menghalangkan mereka dari memasuki Masjidil- 
Haram itu terdapat orang-orang yang diberikan Allah 
hidayat kepada mereka dan orang-orang yang telah 
ditetapkan Allah untuk dimasukkan ke dalam rahmat- 
Nya, kerana Allah mengetahui tabi'at dan hakikat 
mereka. Sekiranya golongan orang-orang yang 
beriman dan golongan orang-orang yang kafir itu 
dapat dibezakan dengan jelas, tentulah Allah 
mengizinkan kaum Muslimin melancarkan 
peperangan terhadap mereka dan mengazabkan 
orang-orang yang kafir dengan 'azab yang amat 
pedih: 



"Ini ialah kerana Allah mahu memasukkan orang-orang yang 
dikehendaki-Nya ke dalam rahmat-Nya . Jika mereka 
(penduduk Makkah yang beriman dan yang kafir) itu 
terasing dengan jelas, tentulah Kami 'azabkan orang-orang 
yang kafir dari kalangan mereka dengan 'azab yang amat 
pedih. "(25) 

Demikianlah Allah mendedahkan kepada angkatan 
Mu'minin yang terpilih, unik dan berbahagia itu 
sebahagian dari hikmat-Nya yang tersembunyi di 
sebalik perencanaan dan pentadbiran-Nya yang rapi. 
Kemudian Al-Qur'an terus menggambarkan sifat-sifat 
orang kafir, iaitu menjelaskan sifat-sifat jiwa mereka 
dari dalam setelah merakamkan sifat-sifat dan tindak- 
tanduk mereka dari luar: 



"(Kenangilah) ketika Allah menjadikan orang-orang kafir 
(berkobar-kobar) dengan semangat fanatik di dalam hati 
mereka , iaitu semangat fanatik jahiliyah . "(26) 


Yakni semangat fanatik yang sombong bukan 
kerana mempertahankan 'aqidah atau sistem hidup, 
tetapi semangat fanatik semata-mata kerana 
keangkuhan, kebanggaan, kesombongan, ketakburan 
dan kedegilan. Semangat fanatik inilah yang 
mendorong mereka menghalangi Rasulullah s.a.w. 
dan kaum Muslimin yang datang bersamanya dari 
memasuki Masjidil-Haram hingga menyebabkan unta- 
unta korban yang dibawa mereka tertahan dari 
sampai ke tempat penyembelihan, sedangkan 
tindakan itu bertentangan dengan segala undang- 
undang adat dan dengan segala 'aqidah, tetapi 
mereka lakukannya semata-mata kerana takut orang- 
orang Arab yang lain berkata bahawa Rasulullah 
s.a.w. telah memasuki Masjidil-Haram itu dengan 
kekuasaan. Demi semangat fanatik jahiliyah inilah 
mereka lakukan perbuatan yang keji di sisi adat dan 
agama, dan mereka mencabulkan kehormatan Baitul 
Haram dan kehormatan Bulan-bulan Haram yang 
tidak dicabul di zaman jahiliyah dan di zaman Islam 
itu. Semangat fanatik itu jelas dapat dilihat dalam 
jawapan-jawapan mereka di permulaan krisis itu 
kepada orang-orang yang menasihatkan mereka 
supaya mengambil sikap berdamai dan kepada orang- 
orang yang mencela perbuatan mereka 
menghalangkan Muhammad dan sahabat-sahabatnya 
dari memasuki Baitullah, juga jelas dapat dilihat dalam 
jawapan Suhay! ibn 'Amr yang menolak nama " 

dan sifat Nabi sebagai "Rasulullah" s.a.w. 
semasa Perjanjian Hudaybiyah itu sedang ditulis. 
Semuanya itu adalah terbit dari semangat fanatik 
jahiliyah yang sombong dan degil yang tidak 
berasaskan kebenaran. 

Allah S.W.T. telah menjadikan semangat fanatik 
jahiliyah itu berkobar-kobar di dalam hati mereka 
kerana Allah mengetahui bahawa hati mereka penuh 
dengan kedegilan untuk menerima dan tunduk 
kepada kebenaran. Adapun orang-orang Mu'min, 
maka Allah telah melindungkan mereka dari 
semangat fanatik jahiliyah yang sombong itu dan 
menggantikannya dengan perasaan ketenteraman 
dan semangat taqwa: 



dan orang-orang Mu'min serta mewajibkan mereka 
berpegang teguh dengan kalimat taqwa kerana merekalah 
orang-orang yang amat wajar dengan kalimat itu dan 
merekalah pendokongnya."(26) 

Rasa ketenteraman yang tenang adalah sama 
dengan rasa taqwa yang sentiasa berwaspada dan 
merendah diri, kedua-duanya layak bertapak di dalam 
hati orang yang beriman yang berhubung dengan 
Allah dan bermuraqabah dengan-Nya pada setiap 
gerak-gerinya. Dan dia tidak berlagak angkuh dan 
melampaui batas, tidak marah kerana kepentingan 

dirinya, malah marah kerana Allah dan agamanya, 
dan apabila dia diperintah supaya bertenang, dia 
mematuhinya dengan penuh kerelaan dan 
ketenangan. 

Kerana itu orang-orang yang beriman amat wajar 
dengan kalimat taqwa dan merekalah pendokong- 
pendokongnya. Ini satu lagi kepujian dari Allah 
kepada mereka, di samping melimpah nikmat 
ketenteraman dan taqwa di dalam hati mereka. 
Merekalah yang berhak menerimanya dalam 
pertimbangan dan pengakuan Allah. Itulah 
penghormatan demi penghormatan yang terbit dari 
ilmu Allah dan penghargaan-Nya: 



" Dan Allah Maha Mengetahui segala sesuatu. "(26) 

«Ja 4^ 

^ ^ 

(Pentafsiran ayat-ayat 27-28) 

Kita telah pun mengetahui bahawa setengah- 
setengah orang yang beriman yang keluar bersama 
Rasulullah s.a.w. dengan perasaan penuh gembira 
kerana mimpi beliau itu tiba-tiba mereka terkejut dan 
hampa apabila mimpi itu tidak terlaksana pada tahun 
ini dan mereka telah dihalangkan dari memasuki 
Masjidil-Haram, kerana itu Allah menegaskan kepada 
mereka bahawa mimpi beliau itu benar dan ia adalah 
datang dari-Nya dan ia tetap akan terlaksana dan 
bahawa di sebalik mimpi itu juga ada sesuatu yang 
lebih besar dari kemasukan ke dalam Masjidil-Haram: 



" Sesungguhnya Allah tetap membuktikan kepada Rasul-Nya 
kebenaran mimpinya , iaitu kamu akan memasuki Masjidil- 
Haram , insya Allah, dengan aman dan damai, di mana kamu 
mencukur dan mengguntingkan kepala kamu dan kamu 
tidak akan merasa apa-apa ketakutan, kerana Allah 
mengetahui apa yang kamu tidak mengetahuinya. Lalu Aliah 
jadikan sebeium itu satu kemenangan yang dekat (perjanjian 
perdamaian Hudaybiyah)(27). Dialah yang telah 

mengutuskan Rasul-Nya dengan membawa hidayat dan 
agama yang benar agar Dia meninggikannya mengatasi 
seluruh agama yang lain. Dan cukuplah Allah itu menjadi 
saksi" (28) 

Berita gembira yang pertama ialah berita Aliah 
membenarkan mimpi Rasulullah s.a.w. dan 


kemasukan mereka ke dalam Masjidil-Haram dengan 
aman damai dan berita mereka mencukur dan 
menggunting rambut kepala mereka setelah selesai 
menunaikan ibadat Haji dan Umrah dan semuanya 
dapat dilakukan mereka tanpa sebarang ketakutan 
dan kebimbangan. Berita pertama ini telah terlaksana 
setahun selepas Perjanjian Hudaybiyah, kemudian 
terlaksana dalam bentuk yang lebih besar dan lebih 
jelas lagi selepas dua tahun dari masa perjanjian itu, 
kerana di waktu itu mereka telah berjaya menakluk 
Makkah dan agama Allah telah tersebar di merata 
pelosoknya. 


Tetapi Allah mengajar adab dan disiplin keimanan 
kepada orang-orang Mu'min melalui firman-Nya: 



"Kamu akan memasuki Masjidil-Haram, Insya Allah, dengan 
aman damai. "(27) 


Kemasukan mereka ke Masjidil-Haram itu tetap 
berlaku kerana Allah sendiri telah menceritakannya, 
tetapi kehendak iradat Allah pastilah ada di dalam 
hati mereka dalam bentuknya yang bebas dan 
terlepas dari segala ikatan supaya hakikat ini sentiasa 
tertanam di dalam hati mereka dan menjadi asas 
kefahaman mereka terhadap kehendak iradat 
Ilahiyah. Al-Qur'an sentiasa bersandar pada 
pengertian ini dan sentiasa menetapkan hakikat ini, 
kerana itu ia menyebut pengecualian ini di setiap 
tempat sehingga di tempat ia menyebut janji-janji 
Allah sendiri sedangkan janji Allah tidak akan 
dimungkiri, tetapi hubungan kehendak iradat Allah 
dengan janji-Nya itu adalah selama-lamanya bebas. 
Inilah adab dan disiplin yang dicampakkan Allah ke 
dalam hati orang-orang Mu'min supaya sentiasa 
tersemat di dalam hati nurani dan perasaan mereka. 

Marilah kita kembali kepada kisah pelaksanaan janji 
ini. Riwayat-riwayat telah menyebut bahawa di dalam 
bulan Zulkaedah tahun yang ketujuh iaitu tahun 
selepas perdamaian Hudaybiyah, Rasulullah s.a.w. 
telah keluar ke Makkah untuk mengerjakan Umrah 
bersama angkatan Muslimin yang telah menyaksikan 
perjanjian itu. Beliau telah berihram dari Zul-Hulaifah 12 
dan membawa bersamanya unta-unta korban 
sebagaimana yang telah dilakukan beliau pada tahun 
yang lepas. Beliau berjalan bersama sahabat- 
sahabatnya itu dengan mengucapkan Talbiyah. 
Apabila angkatan beliau sampai dekat Murrazh- 
Zhahran, beliau mengutuskan Muhammad ibn 
Maslamah membawa kuda-kuda dan senjata-senjata 
di hadapannya. Apabila orang-orang Musyrikin 
melihatnya mereka menjadi sangat takut. Mereka 
menyangka Rasulullah s.a.w. mahu memerangi 
mereka dan beliau telah mencabul perjanjian 
perdamaian yang telah dimeteraikan di antaranya 
dengan mereka, iaitu perjanjian gencatan senjata 

selama sepuluh tahun. Mereka pun dengan segera 
pergi ke Makkah menyampaikan berita itu kepada 
penduduk-penduduknya. Apabila Rasulullah s.a.w. 
sampai dan turun di Murrazh-Zhahran 13 dan melihat 
tanda-tanda perbatasan Tanah Haram, beliau pun 
menghantar senjata-senjata iaitu busar-busar, anak- 
anak panah, tombak dan lembing kepada suku Yajaj. 
Kemudian beliau terus berjalan menuju ke Makkah 
dengan pedang-pedang yang dimasukkan ke dalam 
sarungnya sebagaimana yang telah dipersetujui 
bersama dalam perjanjian itu. Semasa dalam 
perjalanan itu, kaum Quraysy telah mengutuskan 
Makraz ibn Hafs menemui beliau. Dia berkata 
kepadanya: "Wahai Muhammad! Setahu kami 

engkau tidak pernah mencabulkan perjanjian." Jawab 
Rasulullah s.a.w.: "Kenapa engkau berkata begitu?" 
Jawab Makraz: "Engkau masuk ke tempat kami 
dengan senjata, panah-panah, lembing dan tombak." 
Jawab Rasulullah s.a.w.: "Bukan begitu. Kami telah 
hantarkan semua senjata kami kepada Yaajaj." 
Makraz pun berkata: "Memang inilah sifat engkau 
yang kami tahu. Engkau seorang baik dan setia." 

Ketua-ketua Quraysy dengan segera keluar dari 
Makkah. Mereka tidak mahu melihat Rasulullah s.a.w. 
dan sahabat-sahabatnya r.'anhum kerana marah dan 
dendam terhadap mereka, sementara saki-baki 
penduduk Makkah lelaki, perempuan dan kanak- 
kanak duduk di tepi-tepi jalan dan di atas rumah- 
rumah melihat angkatan Rasulullah s.a.w. bersama 
para sahabatnya. Beliau memasuki kota Makkah 
didahului oleh para sahabatnya dengan mengucap 
Talbiyah. Beliau telah menghantarkan unta-unta 
korban ke Zu-Tawa. Di waktu itu beliau menunggang 
untanya yang bernama al-Qaswa', iaitu unta yang 
telah ditungganginya pada masa berlakunya peristiwa 
Hudaybiyah, dan tali kang unta itu dipegang dan 
dituntun oleh 'Abdullah ibn Rawahah al-Ansari. 


Demikianlah mimpi Rasulullah s.a.w. dan janji Allah 
itu terlaksana di alam kenyataan. Kemudian diikuti 
pula dengan kemenangan menakluk Makkah selepas 
itu dan tersebarnya agama Allah di merata pelosok 
negeri Makkah, kemudian di merata pelosok 
Semenanjung Tanah Arab, kemudian- -terlaksanalah 
puia janji Allah dan berita gembiranya yang terakhir di 



"Dialah yang telah mengutuskan Rasul-Nya dengan 
membawa hidayat dan agama yang benar agar Dia 
meninggikannya mengatasi seluruh agama yang lain. Dan 
cukuplah Allah itu menjadi saksi. "(28) 

Agama Islam yang benar itu bukan sahaja telah 
tersebar di merata pelosok Semenanjung Tanah Arab, 
malah telah tersebar di merata pelosok dunia sebelum 
berlalunya separuh abad dari masa kelahirannya, la 
telah tersebar di seluruh Empayar Kisra dan di 
sebahagian besar Empayar Qaysar. la tersebar di 
negeri China, kemudian tersebar di Tenggara Asia 
iaitu Semenanjung Tanah Melayu dan lain-lainnya dan 
di kepulauan Indonesia. Inilah bahagian terbesar 
kawasan dunia di abad yang keenam dan di separuh 
abad yang ketujuh Masihi. 

Dan agama ini masih terus tersebar mengatasi 
seluruh agama yang lain walaupun selepas kuasa 
politiknya merosot di negeri-negeri yang telah 
dita'lukkannya terutama di Eropah dan di Kepulauan 
Lautan Mediterranean dan selepas lemahnya 
kekuatan umat Muslimin di seluruh dunia ini 
dibandingkan dengan kekuatan yang muncul di Timur 
dan di Barat di masa ini. 

Yal Agama Islam masih terus mengatasi seluruh 
agama yang lain dari segi keagamaan itu sendiri, la 
adalah agama yang kuat dengan keperibadiannya dan 
kuat dengan sifat-sifatnya, la terus maju tanpa 
pedang dan meriam kerana sifat-sifatnya yang sesuai 
dengan fitrah manusia dan dengan undang-undang 
alam buana yang kukuh, dan kerana ia dapat 
memenuhi dengan senang dan mendalam kehendak- 
kehendak yang diperlukan minda dan roh manusia, 
juga kehendak-kehendak yang diperlukan oleh 
perkembangan tamadun dan kemajuan umat 
manusia, dan seterusnya kehendak-kehendak yang 
diperlukan oleh berbagai-bagai jenis masyarakat iaitu 
dari masyarakat penghuni gobok-gobok yang buruk 
kepada masyarakat penghuni pencakar-pencakar 

langit. 

Mana-mana penganut agama lain dari agama Islam 
yang melihat dan mengkaji agama Islam dengan 
pandangan dan kajian yang bersih dari semangat 
fanatisme dan bersih dari hawa nafsu, maka lambat 
laun ia akan mengakui kebenaran agama ini dan 
kekuatannya yang tersembunyi, la akan mengakui 
bahawa agama Islam mempunyai keupayaan untuk 
memimpin umat manusia dengan pimpinan yang jitu 
dan dapat memenuhi segala keperluannya yang 
berkembang subur itu dengan mudah: 



"Dan cukuplah Allah itu menjadi saksi. "(28) 

Jadi, janji Allah itu telah terlaksana dalam bentuk 
kekuasaan politik yang nyata sebelum berlalunya satu 
abad selepas kelahiran Nabi Muhammad s.a.w., dan 
janji Allah itu terus terlaksana dalam bentuk 
keagamaan itu sendiri yang kukuh dan teguh, malah 
pada hakikatnya agama Islam masih terus mengatasi 
segala agama yang lain. Islam adalah satu-satunya 
agama yang kekal yang mempunyai keupayaan untuk 
bertindak dan memimpin di dalam segala keadaan. 

Barang kali penganut-penganut Islam sahaja yang 
masih belum memahami hakikat itu pada hari ini, 
sedangkan orang-orang yang bukan penganut islam 
telah pun memahaminya dan menaruh perasaan takut 
dan bimbang terhadap kebangkitannya dan membuat 
segala macam perhitungan di dalam langkah-langkah 
politik mereka untuk menghadapi Islam. 


(Pentafsiran ayat 29) 


Sifat-sifat Para Sahabat Rasulullah S.AW. 


Sekarang tibalah kita kepada akhir surah ini. la 
diakhiri dengan gambaran yang cemerlang yang 
dilukiskan oleh Al-Qur'an mengenai sifat-sifat para 
sahabat Rasulullah s.a.w. Ia diakhiri dengan sanjungan 
dan pujian yang tinggi terhadap angkatan para 
sahabat yang unik dan berbahagia, yang telah 
mendapat keredhaan Allah seorang demi seorang: 




" Muhammad adalah Rasulullah , dan orang-orang yang 
bersama dengannya adalah bersifat tegas dan keras 
terhadap orang-orang kafir dan bersifat kasih mesra 
terhadap sesama mereka. Engkau lihat mereka ruku' dan 
sujud (mendirikan solat) kerana mencari limpah kurnia Aliah 
dan keredhaan-Nya. Tanda kesolehan mereka ternampak 
jelas pada wajah-wajah mereka dari kesan sujud. Itulah sifat 
mereka di dalam Taurat dan sifat mereka di dalam Injil, iaitu 
mereka laksana pokok tanaman yang mengeluarkan tunas- 
tunasnya, lalu ia menguatkannya dan ia menjadi kian 
membesar dan kasar dan akhirnya tegak di atas batangnya, 
menyenangkan hati penanam-penanamnya kerana Allah 
hendak menimbulkan kemarahan orang-orang kafir dengan 
kekuatan^ mereka. Aliah telah menjanjikan orang-orang yang 
beriman dan mengerjakan amalan yang soleh di kalangan 
mereka keampunan dan pahala yang amat besar. " 

Ini adalah satu gambaran yang amat menarik yang 
dilukiskan oleh Al-Qur'anul-Karim dengan uslubnya 
yang indah, iaitu satu gambaran yang mengandungi 
beberapa pemandangan yang menggambarkan 
keadaan-keadaan angkatan para sahabat lahir dan 
batin. Satu pemandangan menggambarkan sikap 
mereka terhadap orang-orang kafir dan terhadap 
sesama mereka, iaitu: 



"Mereka bersikap tegas dan keras terhadap orang-orang 
kafir dan bersikap kasih mesra terhadap sesama 
mereka."(29) 


Satu pemandangan lagi menggambarkan keadaan 
mereka di dalam ibadat iaitu: 



"Engkau lihat mereka ruku' dan sujud. "(29) 


Satu lagi pemandangan menggambarkan keadaan 
hati dan perasaan mereka, iaitu: 



% 4 . 


"Mereka mencari limpah kurnia Allah dan keredhaan- 
Nya. "(29) 


Dan pemandangan yang menggambarkan kesan 
ibadat dan tawajjuh mereka kepada Allah pada rupa 
paras mereka, iaitu: 



"Tanda-tanda kesoiehan mereka ternampak jelas pada 
wajah-wajah mereka dari kesan sujud. "(29) 



"Itulah sifat mereka di dalam Taurat dan sifat mereka di 
dalam injil. "(29) 


Dan beberapa pemandangan lagi yang berturut- 
turut menggambarkan sifat mereka yang disebut di 
dalam Injil: 



"Mereka laksana pokok tanaman yang mengeluarkan tunas- 
tunasnya, lalu ia menguatkannya dan ia menjadi kian 
membesar dan kasar dan akhirnya tegak di atas batangnya , 
menyenangkan hati para penanamnya kerana Aliah hendak 
menimbulkan kemarahan orang-orang kafir. "(29) 

Ayat ini dimulai dengan menetapkan sifat 
"Rasulullah" kepada Muhammad s.a.w., iaitu sifat 
yang diingkarkan oleh Suhayl ibn 'Amr dan seluruh 
kaum Musyrikin di belakangnya. Iaitu "Muhammad 
itu adalah Rasulullah" dan gambaran itu terlukis 
begitu indah dengan uslub AI-Qur'an yang amat 
menarik. 


Orang-orang yang beriman mempunyai bermacam- 
macam keadaan, tetapi pemandangan yang 
digambarkan oleh AI-Qur'an ialah pemandangan- 
pemandangan yang menyentuh keadaan-keadaan 
yang tetap dalam kehidupan mereka atau menyentuh 
titik-titik asasi dalam kehidupan mereka, dan dari 
keadaan-keadaan yang tetap dan titik-titik asasi inilah 
dijadikan garis-garis yang lebar yang digambarkan 

dengan gambaran yang cemerlang. Maksud iradat 
Ilahi hendak memberi penghormatan yang tinggi 
kepada mereka jelas sekali ketika Ai-Qur an 
merakamkan pemandangan mereka yang pertama 
iaitu: 



" Mereka bersikap tegas dan keras terhadap orang-orang 
kafir dan bersikap kasih mesra terhadap sesama 

mereka. "(29) 

Maksudnya, sikap mereka tegas dan keras terhadap 
orang-orang kafir, sedangkan dalam kalangan mereka 
termasuk ibubapa dan saudara-saudara mereka 
sendiri, juga termasuk kaum kerabat dan sahabat 
handai mereka, tetapi semua hubungan ini telah 
diputuskan mereka. Mereka bersikap kasih mesra 
terhadap sesama mereka, sedangkan hubungan 
mereka hanya diikat oleh persaudaraan seagama 
sahaja. Mereka bersikap tegas dan keras kerana Allah 
dan bersikap kasih mesra kerana Allah. Itulah 
semangat fanatik kerana 'aqidah dan semangat 
toleransi kerana 'aqidah. Mereka bertindak demikian 
bukan kerana keinginan nafsu dan bukan pula kerana 
kepentingan diri. Mereka tegakkan sentimen dan 
perasaan mereka, perilaku dan hubungan-hubungan 
di atas asas-asas ; agidah mereka sahaja. Mereka 
bersikap keras terhadap musuh-musuh mereka di atas 
asas 'aqidah dan bersikap lemah lembut terhadap 
saudara seagama mereka juga di atas asas 'agidah. 
Mereka membersihkan jiwa mereka dari sifat-sifat 
tamak atau keakuan dan dari keinginan-keinginan 
hawa nafsu dan dari sentimen-sentimen kerana yang 
lain dari Allah. Semuanya ditegakkan di atas asas 
perhubungan yang mengikatkan mereka dengan 

Allah. 


Maksud penghormatan itu amat jelas sekali ketika 
AI-Qur'an memilih di antara keadaan-keadaan mereka 
yang beranekaragam itu satu keadaan yang 
menggambarkan mereka sedang ruku dan sujud 
menunaikan ibadat iaitu: 



" Engkau melihat mereka ruku' dan sujud . "(29) 

Ungkapan ini membayangkan seolah-olah ruku' dan 
sujud itu merupakan keadaan mereka yang tetap dan 
berterusan ketika mereka dilihat orang. Ini ialah 
kerana kedudukan ruku' dan sujud merupakan satu 
keadaan beribadat, iaitu satu keadaan mereka yang 
teguh yang menjadi hakikat jiwa mereka. Dan 
keadaan ini diungkapkan dengan kata-kata yang 
membayangkan seolah-olah mereka menghabiskan 
seluruh waktu mereka di dalam ruku 1 dan sujud. 



"Mereka mencari limpah kurnia Allah dan keredhaan- 
Nya. "(29) 

Ini adalah gambaran perasaan mereka yang tetap 
dan berterusan, iaitu apa yang difikir dan diharapkan 
mereka ialah limpah kurnia Allah dan keredhaan-Nya 
dan tiada sesuatu yang lain di sebaliknya. 


Pemandangan yang keempat merakamkan kesan 
ibadat yang nyata pada wajah mereka, iaitu: 



"Tanda-tanda kesolehan mereka ternampak jelas pada 
wajah-wajah mereka dari kesan sujud. "(29) 


Iaitu tanda-tanda yang berseri-seri, jernih dan suci 
pada wajah-wajah mereka dan tanda-tanda kelesuan 
kerana beribadat yang memancarkan sinar yang 
lemah lembut. Tanda yang dimaksudkan di sini 
bukanlah tanda tompokan hitam . pada dahi 
sebagaimana yang segera tergambar di dalam fikiran 
seorang apabila disebut "dari kesan sujud kerana 
maksud dari kesan sujud ialah kesan ibadat. Al-Qur an 
memilih kata sujud kerana sujud itu menggambarkan 
keadaan khusyu', khudhu' dan 'Ubudiyah kepada 
Allah dalam bentuknya yang paling sempurna. Itulah 
kesan dari khusyu' yang terlukis di atas wajah 
seorang, di mana lenyapnya segala tanda-tanda 
takbur dan angkuh digantikan oleh tanda-tanda 
tawadhu', kejernihan, kebersihan, keserian yang 
tenang dan kelesuan yang samar-samar yang 
menambahkan seri dan kegemilangan kepada wajah 
Mu'min. 

Gambaran gemilang yang digambarkan oleh 
pemandangan-pemandangan ini bukanlah merupa- 
kan perkara baru, malah merupakan sifat-sifat mereka 
yang tetap yang dirakamkan di dalam suratan tagdir 
Ilahi. Itulah sifat-sifat lama yang telah disebut di dalam 
kitab suci Taurat: 



"itulah sifat mereka di dalam Taurat. "(29) 


Itulah sifat-sifat mereka yang diperkenalkan Allah di 
dalam kitab suci yang diturunkan kepada Musa a.s. 
untuk disampaikan kepada penduduk bumi sebelum 
mereka dilahirkan ke dunia ini lagi. 



"Dan itulah sifat mereka di dalam lnjil."(29) 


Yakni sifat mereka ketika Allah menyampaikan 
berita kedatangan Nabi Muhammad s.a.w. dan para 
sahabatnya ialah: 


Pemandangan yang ketiga juga sama seperti 
pemandangan ini, tetapi ia menggambarkan keadaan 
di dalam jiwa dan lubuk hati mereka, iaitu: 

"Mereka laksana pokok tanaman yang mengeluarkan tunas- 
tunasnya. "(29) 

la laksana satu tanaman yang subur dan kuat la 
mengeluarkan tunas-tunasnya dari hasil kekuatan dan 
kesuburannya. Tetapi anak-anak tunas itu tidak 
melemahkan batangnya bahkan menguatkannya: 



"Lalu ia menguatkannya"(29) 

atau batangnya menguatkan anak-anak tunasnya: 


"Dan ia menjadi kian membesar dan kasar. "(29) 

Maksudnya, anak-anak tunas kian subur dan besar 
batangnya: 



"Akhirnya tegak di atas batangnya. "(29) 

Akhirnya ia tegak lurus tidak bengkok dan 
merendah bongkok, tetapi tegak lurus dan kuat. 

Ini ialah gambaran pokok itu sendiri, tetapi kesan 
kesuburannya pada hati para penanam yang pakar 
dalam tumbuh-tumbuhan dan tanaman yang arif 
dengan pokok yang subur dan yang layu, yang 
berbuah dan yang tidak berbuah itu ialah ia 
menimbulkan perasaan gembira dan sukacita dalam 
hati mereka: 

• > - 

"Menyenangkan hati para penanamnya. "(29) 




Dalam satu qira'at yang lain dibaca: 1 

"Menyenangkan hati penanamnya. "(29) 

Yang dimaksudkan dengan "penanamnya" di sini 
ialah Rasulullah s.a.w. yang telah menanam tanaman 
yang subur dan kuat itu. Sementara kesannya kepada 
orang-orang kafir ialah sebaliknya iaitu menimbulkan 
kemarahan kepada mereka: 

"Agar ia menimbulkan kemarahan orang-orang kafir dengan 
sebab mereka". (29) 



Tujuan kata-kata menimbulkan kemarahan orang- 
orang kafir itu membayangkan bahawa tanaman ini 
ialah tanaman Allah atau tanaman Rasul-Nya. Mereka 
’(para sahabat) hanya merupakan tabir kepada Qudrat 
Ilahi dan merupakan alat untuk menimbulkan 
kemarahan musuh-musuh Allah. Sifat perbandingan 
ini bukannya baru, tetapi telah tersurat lama di dalam 
suratan taqdir. Oleh sebab itulah sifat perbandingan 
ini disebut-sebut sebelum lahirnya Rasulullah s.a.w. 
dan para sahabatnya ke dunia ini. Ia tersurat di dalam 
Injil ketika menyampaikan berita kedatangan 
Muhammad s.a.w. dan para sahabatnya. 


Demikianlah Allah merakamkan dalam kitab sucinya 
yang kekal sifat-sifat angkatan sahabat Rasulullah 
s.a.w. yang terpilih. Dengan itu ia terpacak teguh di 
jantung alam buana dan seluruh pelosok bergema 
memberi sahutan, dan sambutan ketika mendengar 
pengumuman itu dari Allah S.W.T. Sifat-sifat itu akan 
kekal menjadi contoh teladan kepada seluruh generasi 
supaya mereka berusaha melaksanakan sifat-sifat itu 
agar pengertian keimanan itu meningkat ke darjat 
yang setinggi-tingginya. Di samping semua 
penghormatan ini, Allah menjanjikan keampunan dan 
pahala yang amat besar: 



"Allah telah menjanjikan orang-orang yang beriman dan 
mengerjakan amalan yang soleh di kalangan mereka 
keampunan dan pahala yang amat besar. "(29) 


Janji itu disebut dengan bentuk kenyataan yang 
umum setelah diterangkan sifat-sifat mereka. Ini 
menjadikan mereka orang-orang pertama yang 
termasuk dalam kenyataan yang umum ini. 

Penghormatan itu sahaja sudah cukup untuk 
mereka, inikan pula ditambah dengan keampunan 
dan pahala yang amat besar. Keredhaan Aliah sahaja 
terhadap mereka merupakan pahala yang amat besar, 
tetapi limpah kurnia dan kemurahan Allah itu adalah 
tidak terbatas dan terikat Pemberian Ilahi adalah 
pemberian yang tidak pernah putus. 

Sekali lagi saya cuba meneropong dari belakang 
empat belas abad untuk melihat wajah-wajah para 
sahabat yang bahagia itu dan hati mereka ketika 
mereka menerima limpah kurnia Ilahi iaitu menerima 
keredhaan Allah penghormatan dan janji-Nya yang 
amat besar. Bagaimana perasaan mereka apabila 
mereka memandang diri mereka berada di makam 
yang setinggi ini dalam pandangan dan pertimbangan 
Allah, juga di sanjung tinggi di dalam kitab Allah. Saya 
cuba meneropong untuk melihat mereka ketika 
pulang dari Hudaybiyah, di mana turunnya surah ini 
dan dibacakan kepada mereka, dan bagaimana 
mereka menghayati surah ini dengan seluruh roh, hati 
dan perasaan mereka, dan bagaimana mereka 
berpandang-pandangan satu sama lain melihat kesan 
nikmat yang dirasakan di dalam diri mereka. 

Saya cuba untuk hidup bersama mereka dalam 
detik-detik mereka menghayati temasya Ilahi Yang 
Maha Tinggi itu. Tetapi masakan seorang manusia 
yang tidak menghadiri temasya Ilahi itu dapat 
mencapai keindahannya kecuali dari jauh sahaja! 
Kecuali mereka yang dimuliakan Allah seperti 
kemuliaan yang diberikan kepada mereka, lalu yang 
jauh dijadikan dekat kepadanya. 

Ya Allah! Sesungguhnya engkau mengetahui 
betapa rindunya aku untuk meni'mati bekalan limpah 
kurnia yang unik ini... 


